
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 

Cea mai neînsemnată durere a degetului tău cel mic e 
pentru mine mai dureroasă decît moartea a milioane de 
oameni. 

Trenul-spital auxiliar 877 Est 


Am fost aduși la Centrul de pansare, unde murdăria 
noastră respingătoare și paraziţii ce ne colcăiau pe rănile 
deschise l-au făcut pe chirurg să turbeze de furie. 

— Nu mi-a fost dat în viața mea să văd asemenea porci! 
exclamă el. 

Medicul acesta foarte tînăr, proaspăt ieșit din școala de 
la Graz nu văzuse, într-adevăr, mare lucru în viața lui. Micuţul 
îl blagoslovi cu o ploaie de înjurături, ceea ce i-a sporit și 
mai mult furia. Se jură pe onoarea lui de soldat că va fi aspru 
pedepsit, dacă bineînţeles va scăpa cu viață. Pină atunci se 
distră cu delicii auzindu-l cum zbiară în timp ce îi scotea 
schijele de obuz care împănau muntele acesta de carne. 

Tînărul medic nu știa altceva, nu era decît un copil 
care nu avea să mai crească. Fu împușcat trei săptămini mai 
tîrziu, legat de un plop. Operase un general ce fusese mușcat 
de o viperă și generalul murise sub cuțitul copilului. Chirurgul 
Statului Major fiind beat, nu putuse face operaţia, însă cineva 
ceruse anchetă, iar chirurgul de la Statul Major se grăbi să 
dea vina pe tînărul său coleg. Incompetenţă și neîndeplinire 
a datoriei, declarase Consiliul de Război. Tînărul zbieră 
necuviincios în timp ce era legat de plop, au trebuit patru 
oameni să-l care și au observat că inima i se zbătea să-i spargă 
pieptul. Soldaţii l-au îmbărbătat spunîndu-i că trebuie să 
se poarte ca un bărbat. Dar e tare greu să fi bărbat cînd nu ai 
decît 23 de ani și iluzia că ești cineva pentru că ai două stele la 
mânecă. 

Cei din pluton au povestit că a fost o execuţie urită. Erau 
vechi infanteriști care văzuseră multe! Așii Regimentului 94. 


Gerul tăia în orice materie vie ori moartă, precum o lamă înroșită 
în foc. În depărtare, se auzea cum trozneau arborii în pădure. Locomo- 
tiva, care trăgea lungul tren sanitar, fluiera vaietul ei sfișietor și pină 

și vaporii albi păreau reci în această zi de iarnă rusească. Mecanicii 
purtau căciuli grele de blană și scurte îmblănite. Sute de răniți zăceau 
îngrămădiţi în vagoanele de marfă însemnate cu mari cruci roșii, iar 
zăpada spulberată de pe rambleu de goana trenului pătrundea în vâr- 
tejuri prin pereții acoperiți cu promoroacă. 

Zăceam în vagonul 48, împreună cu Micuţul și cu Legionarul. 
Micuţului îi pătrunsese o schijă în spate, iar o mină îi smulsese jumă- 
tate din fese. Era culcat pe burtă, în paie. 

— Nu crezi că-i rost de-un chiul zdravăn? Vreau să zic cu fesa 
asta care i-a rămas lui Ivan? 

Legionarul, care își privea toată ziua în oglindă nenumăratele 
stricăciuni personale, se porni să ridă încetișor. 

— Ești mare și prost. În batalioanele disciplinare nu poţi chiuli 
decît atunci cînd ţi-ai lăsat și capul. Tu însă te vei întoarce pe front 
să-ți lași jumătatea cealaltă de fund. 

Micuţul recăzu pe paie blestemînd. Legionarul îl bătu pe umeri. 

— Liniștește-te, porc mare ce ești, altfel riști să te arunce jos din 
vagon la următoarea debarcare a eroilor defuncţi! 

Ceva mai încolo, lingă perete, Huber încetase cu răcnetele. 

— Cred că a crăpat, șopti Micuţul. 

— Da, și nu va fi singurul, murmură Legionarul, ștergindu-și 
fruntea de sudoare. 

Avea febră mare și din pansamentul vechi de opt zile, ce nu 
izbutea să-i acopere umărul rănit, îi curgea puroi. Era cea de a 16-a 
rană a sa. Primele 14 datau din vremea cînd era în Legiunea Străină, 
unde servise timp de 12 ani, astfel încît se considera mai mult francez 
decît neamțţ, cu obrazul său tăbăcit, cu statura scundă și veșnicul său 
chiștoc între buze. 

— Apă, pentru Dumnezeu, apă! imploră subofițerul Huhn, care 
avea pintecul deschis. 

Cineva de lingă ușă îl înjură. 

— Gura! N-avem de băut decît propria urină, și dacă faci una ca 
asta ticăloșii te pun la zid pentru îmbolnăvire intenționată. 

Omul cu pîntecul deschis începu să plingă. Un altul, de la celă- 
lalt capăt al vagonului, rise răutăcios: 

— N-ai decît să faci ca noi, linge gheaţă. 

Cel de lingă mine, Feldwebel-ul, se ridică pe jumătate, în ciuda 
durerilor pe care i le pricinuia burta găurită de un glonţ de mitralieră. 

— Camarazi! Fiihrerul va avea grijă de noi. 

Ridică braţul, salutînd țeapăn, și intonă începutul unui marș 
nazist, însă căzu înapoi pe paie, epuizat. Hohotele celorlalți urcară spre 
plafonul acoperit cu promoroacă. 

— Eroul a obosit, mîrîi un glas, iar între timp Adolf se îmbuibă 
cu de toate. 

— Vă trimit în fața Consiliului de Război, zbieră Feldwebel-ul. 

Micuţul îi zvârli în cap o oală cu varză împuțţită. 

— Tacă-ţi clanţa! Dacă fundul nu mi-ar fi în halul ăsta, ţi-aș 
scoate ceea ce-ţi servește drept creier să-l trimit partidului tău. 

Trenul se opri cu o zguduitură puternică care ne făcu să ţipăm 
de durere. Gerul pătrundea și mai mult, amorțindu-ne degetele de la 
miîini și picioare. 

Promoroaca ne crispa nemilos chipurile. Unii se distrau 
desenînd cu vîrful baionetei pe pereţii înghețați animale mici și nos- 
time, care dispăreau încet, însă un cățeluș, botezat pe loc Oscar, a fost 
redesenat de nenumărate ori, pentru că începuse să ne fie drag. Atunci 
cînd, chinuiţi de sete, lingeam peretele îngheţat, aveam mare grijă să 
nu ne atingem de Oscar. 

— Unde mergem? întrebă micul infanterist de 17 ani, care avea 
ambele picioare strivite. 

— Acasă, puștiule, îi șopti un subofițer rănit la cap. 

— Auzi la el! rise marinarul de la Marea Neagră, cu femurul zdro- 
bit. Ce-i aia, casă? Raiul lui Hitler, în care îngerii lui Adolf, cu zvastica 
pe căpățină, cîntă Horst Wessel? 

Se strimbă spre stalactitele ce scînteiau rece. 

Trenul porni din nou, acest ciudat tren sanitar alcătuit din 
86 de vagoane pentru vite, murdare și înghețate, pline cu mizeria 
umană numită noroi. Eroi care blestemau, înjurau, plîngeau, epave 
înspăimâîntate zvircolindu-se de durere, acest soi de eroi de care pie- 
trele de mormâînt nu pomenesc niciodată. 

— Ia spune, arabule, strigă Micuţul, știi care va fi primul lucru 
pe care-l voi face cînd vom ajunge la afurisitul ăla de spital? Mă voi 
ghiftui bine și apoi mă voi năpusti peste puicuţe...! 

Ochii îi erau strălucitori de dorință. Pentru prima dată în viață 
se ducea la spital, iar acesta în ochii lui era un fel de bordel, unde cli- 
ențţii se bucurau de servicii complete. Legionarul rise în bătaie de joc. 

— Îţi va veni ţie mintea la cap, băiete. În primul rînd vei năduși 
scoțind fărime de fler prin toți porii şi-ţi va pieri pofta de crailic, 
crede-mă! 

— Doare rău cînd măcelarii ăștia îţi taie în carne vie? întrebă 
uriașul speriat. 

Legionarul întoarse capul și privi chipul mare și bestial, palid 
de frică la auzul celor ce-l așteptau. 

— Cumplit. Îţi taie hălci întregi din slănină şi nu poţi spune 
nici „of! 

— Maică Precistă, gemu Micuţul. 

Trenul se aplecă scîrțiind într-o curbă lungă. 

— După ce mă vor coase la spital, am gîndit eu cu glas tare, îmi 
voi găsi o amantă, însă una scumpă, cu palton de vizon și meseriașă. 

— Pricep cam ce-ai vrea, făcu Legionarul plescăind. O bucăţică 
faină! 

— Ce-i aia o amantă? întrerupse Micuţul. 

I-am dat lămuriri amănunțite. 

— Adică o tirfă în afara bordelului! Nu se poate... Și poţi să salți 
de-astea? 

Închise ochii și începu să viseze batalioane de fete frumoase 
care dau din fund. 

— Şi cam cît costă una? întrebă mijind un ochi. 

— Solda pe un an de zile, i-am șoptit, uitînd de durerea din spate, 
în timp ce mă gîndeam la amanta cu vizon. 

— Am avut odată o iubită la Casablanca, visă Legionarul. Asta 
a fost imediat după ce am fost numit sergent în compania a 3-a. Bună 
companie, un șef de treabă, nu unul afurisit. 

— Dă-l dracului de șef, am mirîit eu. Toţi șefii sînt afurisiți, mai 
bine vorbește-ne despre puicuţa ta. 

— Era soția depravată a unui armator putred de bogat. Nu mai 
avea douăzeci de ani și avea dambla să-și plătească amanți, cărora le 
dădea apoi papucii, unul după altul. 

— Și ţi-a dat și ție plasă? Ca celorlalți? 

— Nu, minţi Legionarul, eu am șters-o. Avea pielea măslinie, 
părul negru ca smoala și desuuri care te ameţeau precum un Roederer 
sec 1926. Dacă ai fi văzut-o, măi băiete! 

Subofițerul rănit la cap rise încetișor: 

— Eşti un cunoscător, mi-ar plăcea să te văd la treabă. 

Legionarul, cu ochii închiși, cu o cutie de mască de gaze sub 
ceafă, nu-l învrednici măcar cu o privire. 

— Femeile nu mă interesează, sînt doar amintiri din trecut. 

— Ce? făcu subofițerul uluit. Ai trecut cumva la inamic? 

Risetele ce izbucniră îl iritară pe Legionar. 

— Ce vă privește asta pe voi, pifani nenorociți? 

Furios, zvârli o cizmă către subofițer, care se feri. Cizma atinse 
pe aviatorul muribund, care nici nu observă. 

— Bine ţintit, rînji celălalt. 

Statura uriașă a Micuţului se ridică încet. Nimeni altul, cu ase- 
menea rană, nu ar fi fost în stare de așa ceva. Cu sclipiri de nebunie în 
priviri, înșfăcă pe subofițerul îngrozit, care ateriză în capătul opus al 
vagonului, cu zgomot înfundat. 

— I-au tăiat biluțele nomadului! răcni uriașul. Cîinii din lagărul 
de la Fagen. Dacă mai aud o vorbă despre nomad, vă fring gâtul! Uite așa! 

Rupse patul unei carabine și aruncă bucăţile pe pereţii vago- 
nului, după care căzu la loc gemînd în paie. 

Legionarul fredona în surdină: Vino, dulce moarte, vino... 

— Ești cam prost crescut, Micuţule. 

Uriașul izbucni în ris. 

— Asta-mi place. Mai povestește de tirfa ta din Casablanca. Ce 
bordel e și Casablanca asta? 

Legionarul își drese glasul. 

— Casa nu-i un bordel, e un oraș de pe coasta Africii, unde legi- 
onarii de mîna a doua învaţă să-și bea sudoarea, să halească nisip și 
unde, noaptea, te poți căptuși cu un șancru. La Casa pînă și idioţii care 
și-au închipuit că Legiunea înseamnă o viață de aventuri află că nu-s 
decît niște porci, fii de porci ca tine și ca mine, la fel ca în toate arma- 
tele din lumea întreagă. 

— Ticăloșilor! zbieră Feldwebel-ul nazist. Vai vouă atunci cînd 
mareșalul von Manstein!!! va trece de Lodz și se va îndrepta spre 
Moscova! 

— Ca prizonier, în drum către Siberia? spuse cineva în bătaie 
de joc. 

— Gura! răcni Micuţul. Mai spune ceva despre Africa. 

— Dumnezeule, cît poţi fi de prost crescut! Era o fată pe cinste, 
continuă Legionarul. Allah mi-e martor că o iubeam. Se aplecă și șopti: 
Ciudat că dragostea poate să doară atît de tare. 

— Îţi intrase în suflet? întrebă Micuţul, care își scărpina fundul 
cu baioneta. Am păduchi în fund, zise în chip de scuză. 

— Păduchii au generali isteți, afirmă un ciung, al cărui unic 
braţ era ros de cangrenă. Găsesc întotdeauna locul cel mai potrivit 
pentru a ataca. 

Își mirosi braţul. 

— Cangrena însă nu le place, îi face să verse. 

— Cînd voi ieși din spitalvoi cafti un intendent, mărturisi Micu- 
țul, cu ochii pierduţi pe pereții vagonului. 

— Ce ai cu intendenții? 

— Vite împuţite! N-ai observat niciodată că sîntem uzi sub 
impermeabilele noastre? Pricepi cum vine chestia? Intendentul cîștigă 
cîte trei mărci la fiecare impermeabil, iar noi renunțăm la unul sau 
două pentru a găsi ceva mai bun, îți dai seama cu cît se alege? 

— Bună afacere, observă Legionarul. Allah! De-aș putea deveni 
intendent. 

— Şi puicuţa ta? gemu Micuţul, uitînd de intendent. 

Legionarul răspunse ca și cum și-ar fi vorbit sieși: 

— Doar Allah știe cît o iubeam. De două ori am încercat să mă 
omor după ce mi-a dat papucii. 

Acoperind zgomotul trenului pînă la noi, răzbi un altul. Brusc 
s-a făcut tăcere. Ciuleam urechile asemeni unor animale hăituite. 

— Jabo! murmură cineva. 


[1] Fritz Erich Levinsky von Manstein (1887-1973): mareșal german; între 
1941-1944 a deținut mai întîi comanda unui corp de armată și apoi a unei 
armate cu care a cucerit Sevastopolul, în 1942, în urma celei mai mari 
bătălii de artilerie din istorie (n. trad.) 

Am început să dirdiim, nu de frig, ci pentru că moartea pătrun- 
sese în vagon. Un avion. Se roti și reveni, zumzetul crescu. Cu motorul 
urlînd zbura în lungul trenului. Steaua roșie țintea neîndurător crucile 
roșii ce punctau acoperișurile convoiului. Aparatul luă înălțime, apoi 
cobori în picaj. 

— Vino, diavol roșu! urlă Micuţul. Cîinele iadului, vino, să se 
termine o dată! 

Ca și cum pilotul l-ar fi auzit, gloanțele răpăiră în pereţi ieșind 
pe cealaltă parte. Se auziră ţipete, apoi horcăituri. Legionarul fredona: 
Vino, dulce moarte, vino... Cineva hohotea, altul gemea ţinîndu-se de 
burtă. Locomotiva șuieră. Intram într-o pădure. 

Fără îndoială că avionul se mistuise undeva, în cerul acestei 
dimineți senine și geroase. Roţile răsunau pe șine, frigul cumplit pătrun- 
dea prin găurile lăsate de proiectile. 

— Alfred! 

De mult nu mai pronunțasem prenumele micului legionar. Nici 
nu știu bine dacă o făcusem vreodată. 

— Alfred... poate spun prostii. Nu ţi-ai dorit niciodată o casă a 
ta? Cu mobile și așa mai departe? 

— Nu, Sven, a trecut vremea aceea, spuse rînjind. 

Cît de mult îmi plăcea chipul său smead. 

— Am peste treizeci de ani. La 16 am intrat în Legiune, adăugîn- 
du-mi doi. Sînt de prea multă vreme un porc. Gunoiul este elementul 
meu. Camera împuţită de la Sidi Bel Abbăs!2l va rămîne ultima. 

— Și asta nu te necăjește? 

— Nimic nu trebuie să te necăjească. Viaţa e frumoasă, vremea 
e frumoasă. 

— E atit de frig, Alfred. 

— Şi frigul e bun. Orice vreme e bună, atîta timp cît ești în viaţă. 
Pînă și o pușcărie e bună, atunci cînd încă mai trăiești și nu te gîndești 
la ce ar fi putut fi dacă... Acest „dacă” îi supără pe oameni. 

— Nu ţi-e frică de o rană la gât? întrebă cel cu cangrena. Poate 
va trebui să porți un colier de fier. 

— Ei și! Cînd toate se vor sfîrși, îmi voi găsi o slujbă într-un 
depozit al Legiunii. În fiecare seară o sticlă, apoi și bursa neagră cu 

[2] Localitate în Algeria (n. trad.) 

materialele. Și nu mă gîndesc la ziua de mîine; la moschee de două ori 
pe zi. De rest, puţin îmi pasă. 

— Eu, spuse stegarul, după ce va fi dat jos Hitler, mă voi duce la 
Veneţia. Am locuit acolo timp de doisprezece ani, împreună cu babacul. 
Frumos oraș. Cine cunoaște Veneţia? 

— Eu, rosti un glas stins într-un colț. 

Era aviatorul pe moarte. Am încremenit. Uleiul încins îi arsese 
obrazul, ochii nu mai erau decît două pete roșii într-o masă cenușie, 
cu reflexe vineții. 

Infanteristului îi curgeau balele; fără să privească spre muri- 
bund, întrebă: 

— Ai fost deci la Veneţia? 

O tăcere lungă, pe care nimeni nu cuteză s-o întrerupă. Se întîm- 
pla rar ca un om pe moarte să vorbească despre un oraș. 

— Canalul cel marel5! e mai frumos în lumina serii. Gondolele 
seamănă cu diamantele lăsînd în urma lor jerbe de perle... Este cel 
mai frumos oraș din lume, în care mi-ar fi plăcut să mor, spuse cel 
aproape mort, știind bine că va muri într-un vagon de vite, undeva pe 
lîngă Brest-Litovsk. 

— Un soldat bătrîn este întotdeauna mulțumit, visă mai departe 
Legionarul, pentru că trăiește și știe ce înseamnă asta. Numai că nu 
sînt prea mulți soldaţi bătrîni. Cea cu coasa nici nu-i știe. 

Trenul frînă scrâșnind. Înaintă în scuturături scurte, apoi frină 
din nou. Se opri cu un urlet prelung și locomotiva se îndepărtă să se 
alimenteze cu toate cîte trebuiau unei locomotive. 

Ne aflam într-o gară. Zgomot de cizme, strigăte, comenzi. Se 
auziră rîsete, mai ales un rîs autoritar, de gradat, un amărit de trupete 
nu putea ride în felul ăsta. 

— Unde sîntem? întrebă pionierul. 

— În Rusia, idiotule. 

Cineva deschise ușa vagonului și apăru fața nătingă a unui 
subofițer sanitar. 

— Heil, camarazi! necheză el. 

— Apă! se auzi un geamăt ce ieșea dintre paiele soioase. 

— Puţină răbdare, veți primi apă și supă. Aveţi grav-răniți aici? 

[3] Este vorba de Canal Grande (n. trad.) 

— Te ţii de bancuri! Sintem proaspeţi ca țiparii, hohoti stegarul. 
Tocmai ne întoarcem de la un meci de fotbal. 

Subofițerul dispăru în grabă. Trecu o vreme, apoi se iviră cîțiva 
prizonieri de război, păziți de un ostaș teritorial, care duceau o găleată 
cu supă călduță. O turnară în gamelele noastre dezgustătoare. Am mîn- 
cat-o și ni se făcu și mai foame. Ostașul ne făgădui să ne mai aducă, 
dar nu făcu nimic. În schimb sosiră alți prizonieri să dea jos cadavrele. 
Paisprezece cadavre, din care nouă în urma atacului aerian. Au vrut 
să-l ia și pe aviator, dar acesta izbuti să-i convingă că încă mai trăia. 

Ceva mai tîrziu sosi un medic tînăr, însoțit de cîțiva subofițeri 
sanitari. Aruncă ici și colo o privire și de fiecare dată spuse același lucru: 

„Trece, nu-i nimic grav.” Cînd ajunse lîngă Micuţul, izbucni furtuna. 

— Lepădătură de tirfă! Mi-au smuls jumătate de cur, însă nu-i 
nimic grav, ai? Culcă-te aici, fachirule, să-ți smulg pe al tău și să-mi 
spui dacă-i de ris! 

Îl apucă de gleznă pe medic, care se lungi în paiele puturoase. 

— Bravo! se bucură cangrenosul și începu să-l lovească pe medic 
peste față cu braţul său putred, din pansamentul căruia se scurgea 
singe și puroi. 

Medicul fu tras afară de doi subofițeri în ultima clipă, plin de 
puroi și cumplit la vedere. 

— Nu-i nimic grav! zbiera Micuţul. Nătărăule! 
— Asta te va costa scump! ameninţă medicul furios. 
— Du-te dracului! 

Cei trei au sărit jos și au tras ușa glisantă. Trenul a pornit mai 
departe a doua zi dimineaţa, dar au uitat să ne mai aducă micul dejun. 

Aviatorul încă mai trăia, un altul murise în timpul nopții și doi 
dintre noi se luară la bătaie pentru cizmele sale. Cizme frumoase și moi, 
care meritau să te baţi pentru ele, fiind făcute cu siguranţă înainte de 
război, căptușite cu piele de culoare deschisă. Le dobîndi un Feldwebel 
artilerist. Pumnul său pocni bărbia subofițerului de vînători, făcîndu-l 
să uite cîtva timp de cizme. 

— Ce cizme grozave! exclamă Feldwebel-ul, strălucind de bucurie. 

Scuipă pe ele și le lustrui cu mîneca. 

— Mai bine ai da mortului pe ale tale, îl preveni cineva, altfel 
s-ar putea să le pierzi pe cele noi foarte curînd. 

— Să îndrăznească cineva! strigă Feldwebel-ul, ca un cîine care 
își apără osul. 

— Jefuirea și despuierea cadavrelor, asta înseamnă Consiliul 
de Război, să știi! 

Subofițerul trase o înjurătură, dar își scoase cizmele, cu care 
încălță mortul. După o oră, nici cadavrul nu și-ar mai fi recunoscut 
propriul echipament, pînă la cel mai neînsemnat articol. 

Subofițerul Huhn, cel cu burta deschisă, cerea întruna apă. Legi- 
onarul îi aruncă o bucată de gheaţă s-o sugă. Mie au început să-mi ardă 
picioarele și întreg trupul îmi era străbătut de împunsături, oasele 
mele păreau cuprinse de flăcări. Ştiam despre ce e vorba: la început 
sînt dureri, care apoi se liniștesc. Urmează flăcările, pînă ce picioarele 
devin insensibile. Aceasta e cangrena și picioarele mor, atunci dure- 
rile urcă și mai sus. La spital se taie capătul cuprins de cangrenă. Mă 
înfior... Amputarea... 

— Numai asta nu! i-am șoptit groaza mea Legionarului, care 
mă privi: 

— Pentru tine asta ar însemna sfîrșitul războiului. Mai bine îţi 
pierzi un picior decît capul... 

Da, războiul ar lua sfîrșit. Am încercat să mă consolez în timp ce 
panica mă gituia. Picioarele, firește... Cu mîinile ar fi mai rău. Spaima 
mă făcea să mă cutremur. Nu, nu, fără cîrje! Nu vreau să fiu invalid... 

— Ce te-a apucat? mă întrebă Legionarul uluit. 

Strigasem „invalid” fără să-mi dau seama. Am adormit din nou. 
M-au trezit durerile, însă eram mulțumit; picioarele mă dureau, prin 
urmare încă mai trăiau. Mai aveam picioare bune. Au urmat încă două 
opriri. De fiecare dată l-am auzit spunînd: 

— Nu-i grav. 

— Pe barba Profetului, ce e grav atunci? 

Legionarul îl arătă pe aviator, care tocmai murise. 

— Dar el, nici el nu-i grav? 

Nu a răspuns nimeni. Ciudatul tren sanitar auxiliar își urma 
drumul spre vest. După douăsprezece zile de călătorie, la Craiova, 62% 
dintre răniți au fost descărcaţi sub formă de cadavre. 

— Șleahtă de smiorcăiţi, bombăni preotul. Îi cereți lui 
Dumnezeu să vă ajute, ce are însă Dumnezeu de a face cu niște 
tilhari ca voi? 

Chemă infirmierele să ia doi morți. 
În după-amiaza aceea, preotul căzu pe scări și își rupse 
braţul în trei locuri. 

— Geme cît voi toți la un loc! ne spuse infirmiera rizînd. 

Infirmiera aceasta avea nevoie de două împerecheri pe zi 
pentru a-și păstra buna dispoziţie. 

— Ce oameni ciudați! murmură micuțul Legionar. 

Se întoarse cu faţa spre noi și ne povesti despre un 
sihastru care se retrăsese în deșertul Riffului. 


În fostul seminar din Cracovia, care purta acum numele de „Spi- 
talul auxiliar nr. 3”, medicii operau în tăcere. Biroul starețului servea 
drept sală de operație. Nicicînd bunul părinte nu și-ar fi putut închipui 
că aici vor muri atiția oameni. 

Eram întins pe otargă, tare ca tabla ondulată, și aşteptam să fie 
operat un rănit la cap. Omul muri. Veni apoi rîndul unui vînător, rănit 
la burta. Muri și el. După el au mai murit încă trei, după aceea doi au 
fost scoși afară încă în viaţă. Îmi venise rîndul. 

— Păstraţi-mi picioarele! au fost ultimele cuvinte pe care le-am 
rostit înainte de anestezie. 

Chirurgul tăcea. 

M-am trezit într-o cameră și mai aveam picioare. Primele ore au 
fost destul de plăcute, apoi au început însă suferințele. Dureri atroce, 
suferințe cumplite atît pentru mine cât și pentru ceilalți. În odaia ce 
puţea a iod și fenol se înălțau neîntrerupt gemete, în timp ce întune- 
ricul protector se lăsa încet asupra paturilor. 

O infirmieră se plecă deasupa mea, îmi luă pulsul și își văzu 
de drum mai departe. Febra creștea, chinurile morţii se tirau în jurul 
nostru, mă încolăceau ca șerpii. Într-un colţ al încăperii pindea Feme- 
ia-cu-coasa. Femeia cenușie, învăluită în negru, avea mult de lucru. 

— Faină pradă, mortăciune, nu-i așa? Pradă faină... Dar nu cred 
că mi-e frică... 

Tremuram de frică. 

— Pleacă de aici, putoare a fenolului! Așteaptă tu puţin, să vină 
rușii, îți vor arăta ei ţie, mic-burgheză nemţțoaică! 

Femeia-cu-coasa rise răgușit, tremurînd de nerăbdare. Era la 
capătul răbdării. Legionarul fredona întruna: Vino, dulce moarte, vino... 

Mi-am acoperit urechile cu palmele să nu mai aud cîntecul ăsta 
blestemat, dar mii de glasuri intonau în cor: Vino, dulce moarte, vino... 
Femeia cenușie ridică încîntată privirile și încercă tăișul coasei, o coasă 
strălucitoare. La fel de tăioasă ca ghilotina de la Platenseel!! sau de la 
Lengries. Cu toate că Ursulei capul i-a fost tăiat cu o bardă, la Kolima!?... 

— Ce tot îndrugi, nătărăule? Doar știi bine că iubita ta era la 
Berlin și se culca cu SS-iștii, să mai treacă timpul... Minunată fată! 
Nu te mai smiorcăi, cretinule... Era o vreme cînd mai erai un soldat 
adevărat și acum tremuri de spaimă înaintea Femeii-cu-coasa! Bate 
călciiele, stai drepți, și ia-ți rămas-bun. Cum vei trece pragul, toți te 
vor uita. Vino, vulturule, vino și ia-mă! Crezi... că mi-e teamă de tine? 

Femeia cenușie se ridică. Învăluită în mantia ei neagră, se apro- 
pie de patul meu... Încet... Am scos un răcnet. Infirmiera a venit în 
fugă să-mi șteargă fruntea. Doamne, ce mîngiiere răcoroasă... Ploua. 
Picăturile monotone îmi potoleau nervii. Femeia-cu-coasa dispăruse, 
luînd cu ea pe doi dintre noi. 

După o săptămînă am fost mutat în alt salon, unde i-am întîlnit 
pe Micuţul și pe Legionar. Micuţul se alesese cu șapte zile de carceră, 
la ieșire, pentru că la apariția infirmierei-șefe, care era însoțită de 
ajutoarele ei, strigase: „Ura! Au venit tirfele! Repede în scutece, cama- 
razi!” A urmat un scandal monstru și bineînțeles sancțiuni din partea 


[1] Denumirea germană a lacului Balaton (n. trad.) 


[2] Rîu în provincia siberiană Iakutsk din Extremul Orient, regiune bogată 
în minereuri. Minele din această zonă au constituit punctul terminus 
pentru foarte mulți prizonieri de război germani (n. trad.) 

medicului-șef. Nefericitul nostru prieten nu mai pricepea nimic. Încă 
nu înțelesese diferenţa între un spital și un bordel. 

— Ciudate lucruri mai vezi pe aici! făcu Legionarul în bătaie de 
joc. Unele dintre infirmiere sînt rele de muscă. Am prins toate ponturile 
de la Hansen, care-i aici de 17 luni. Uite, de pildă, sora Lise, a încercat 
un regiment întreg nădăjduind să facă un băiat. Degeaba. Dar continuă. 
Zice că-i o datorie patriotică! 

Într-o zi cu vreme frumoasă am fost instalaţi, înfofoliţi 
în pături, pe o terasă de unde puteam vedea Elba sclipind și 
șlepurile trase împotriva curentului. În faţa acestei priveliști, 
orele se scurgeau molcom, în zgomotul ritmic al ciocanelor de 
nituit din uzina de la Stulpen. 

Picioarele mele înțepenite trebuiau reeducate. Ultima 
schijă de obuz, pe care o luasem pe cînd mă cățăram pe faleză!!., 
atinsese coloana vertebrală. O infirmieră mă învăţa să merg. 
Am suferit cumplit, însă, încetul cu încetul, răbdarea acestei 
femei urîte și devotate a făcut minuni. Numele ei? L-am uitat. 
Numele prietenilor îl uiţi, pe al dușmanilor niciodată. 

Micuţul își preveni tovarășii săi de salon: 

— E mai bine să știți dinainte. Dacă dă dracu' să mă 
lăsați fără bere, vă puteţi număra morții! 


Rusia, sau mai exact ceea ce cunoșteam noi din Rusia, adică 
frontul de est, părea departe. Numele acesta rămăsese pentru noi sim- 
bolul iadului, însă un iad ale cărui grozăvii depășeau în sadism tot ce 
născociseră religiile pentru a-i înspăimînta pe păcătoși. Într-adevăr, 
eram departe, însă eram răniți, bolnavi, desfrînați, îmbătaţi de viaţă și 
de dorința de a uita. Ne băteam joc de toate, deoarece mîine vom muri. 

Hamburg. Un spital bun, cîțiva medici buni, alții mai puţin 
buni, infirmiere de toate felurile. Pretutindeni pe unde fusesem ne-au 
măcelărit, dar acum se terminase. Eram pe picioare, aveam dreptul să 
ieșim, bordeluri, încăierări și toate cîte ne lipsiseră. Ne împerecheam 
cu orice femeie întilneam, excepţie făcînd desigur Legionarul, care nu 
mai era în stare, de cînd fusese mutilat de SS-istul din lagărul de la 
Fagen. Alfred Kalb se distra însă altfel: bea. Cînd spuneam „nomadul 
se ține bine” însemna că era într-atît de beat încât alţii în locul lui ar 
fi fost morți. 

Foarte curînd, în trei cîrciumi din oraș, ni s-a dat în mod politicos 

[1] Vezi Blindatele morţii (n. trad.) 

a înțelege că prezența noastră era nedorită. Politeţe care îi displăcu 
Micuţului și costă pe autori două comoții cerebrale, un nas rupt și cîteva 
fracturi de mică importanță. După care namila se prăbuși în propria-i 
vărsătură, în spatele statuii lui Bismarck, de unde fu ridicat de patru 
haidamaci din Poliția militară. Medicul-șef hotări că i-ar trebui puțin 
repaus. Zece zile în camera de izolare, zece zile care l-au doborât. În 
fiecare zi spălături stomacale, în fiecare zi clismă, la fiecare două zile 
test amibian, plus două injecții împotriva „bolii portului”, cu urmarea 
că sărmanul Micuţul blestema toate femeile din lume. 

Dr. Mahler nu punea niciodată pe cineva în carceră. Nu, camera 
de izolare era suficientă; făcea de zece ori mai mult decât orice măsură 
disciplinară. 

Ne aflam toţi la spital din cauza febrei: febra mlaștinii, malarie, 
tifoidă, spaniolă sau mai știu eu care. Muream de febră ca muștele. 

„E o chestiune de inimă”, spunea doctorul Mahler, care își împo- 
dobea întotdeauna frazele cu well sau OK, așa cum Legionarul spunea 
bon. Unul trăise multă vreme printre englezi, celălalt printre francezi. 
Maniile astea străine îi enervau pe unii, altora însă le inspira încredere. 
Nici medicul și nici nomadul nu erau de-ai noștri. 

Doctorul Mahler nu purta nici una din numeroasele sale dis- 
tincții, și ele toate străine, acordate de dușmanii celui de-al III-lea 
Reich. Decorații glorioase și umane, rău-văzute în domnia brutelor. 
După 20 iulie 194417] au încercat să-l spînzure pe dr. Mahler, norocul 
însă l-a ajutat și lucrează și acum în acest spital de febrili, în care atîta 
lume îi datorează viața. 

În spital găsești de toate, de la cele mai bune la cele mai rele: 
studenți la medicină naziști, incapabili, formați în grabă, și medici 
lipsiţi de inimă, care nu cunosc decît un singur lucru— Regulamentul. 

„Să trecem în biroul meu”, spunea doctorul Mahler, de fiecare 
dată cînd se petrecea vreo dandana. 

După o jumătate de oră îl vedeai pe împricinat ieșind roșu la 
față și rușinat. 

„Secături!” rezumă Mahler. 


[2] Dată la care s-a produs atentatul împotriva lui Hitler. Colonelul conte 
von Stauffenberg a plasat o bombă, ascunsă într-o servietă, sub masa de 
conferințe a Fiihrerului (n. trad.) 

Era un conducător pedant, înțelegător, invizibil și omniprezent. 
Toată lumea știa aceasta, începînd cu ticălosul doctor Frankendorf, 
medic de Stat Major, pînă la soldatul Georg Freytag din salonul nostru. 

Georg avea o boală ciudată care nu putea fi identificată. 1 se 
luau mereu probe de sînge, dar fără nici un rezultat. Cînd părea că totul 
merge spre bine, febra începea din nou să urce. 

Controlau, căutau, bănuind că simulează, însă febra era auten- 
tică. Se făceau razii fulger, la ordinul banditului de Frankendorf, pentru 
a descoperi zahărul cu benzină, ori alt mijloc de provocat temperatura. 
Frankendorf conducea personal operaţiile, măgulea, ameninţa, dar era 
nevoit să se retragă învins. Georg avea febră. 

Micuţul și-a pierdut o după-amiază întreagă făgăduindu-i munţi 
de minunăţii ca preţ al secretului, dar Georg clătina din cap: „Febra 
mea e adevărată, poți să mă crezi, camarade.” 

Un tip ciudat, nu bea, nu juca, nu-l preocupau fetele. Se plimba 
întotdeauna singur. Era băiat frumos, un băiat bun pe care toată lumea 
îl adora, mai puţin Frankendorf, care începuse a-l uri pe ostașul acesta 
de 24 de ani. 

Ocupam camera 72, cu vedere spre Reepersbahn!?! şi Palatul 
Justiţiei, de la capătul bulevardului. Legionarul scoase la iveală de sub 
saltea o sticlă de bere. De fapt era o sticlă mare de Kiimmel!“l, care trecu 
din mînă în mînă. Heinz Bauer se și îmbătase. 

— Aţi văzut fetele care au fost răcite? Afurisit de nostime! spuse 
Stein, aducînd vorba de o serie de crime comise recent. Povesti că fetele 
fuseseră violate, apoi de fiecare dată sugrumate cu un ciorap ori altă 
piesă din lenjeria lor intimă, după care tăiate cu cuțitul pe burtă. Fără 
îndoială, opera unui sadic. Poliţia era la capătul răbdării. 

— Poate că-i Frankendorf, emise Micuţul. Ce baftă am avea dacă 
l-am putea turna! 

— Toate astea vor sfirși rău, strigă sudetul Moritz, un voluntar 


[3] Celebra stradă a plăcerilor din apropierea portului Hamburg, în lungul 
căreia pe vremea corăbiilor se întindeau funiile (Reep—funie). Adevărata 
rue Pigale de la gurile Elbei, afectată și ea în prezent de flagelul SIDA, 
bordelurile și localurile deocheate făcînd loc mafiei jocurilor mecanice 
(n. trad.) 


[4] Rachiu de chimion (n. trad.) 

pe care nu-l puteam suferi. Voi care vă pierdeţi vremea cu tirfele! Vă 
bălăciţi în noroi! Mi-e scîrbă de voi toți! 

Tipul era cam puritan. 

— Tu vorbești? făcu Micuţul ameninţător. Ești un Iuda vîndut 
lui Adolf! 

Mesteca un boţ de slănină, din care zvârli o bucată în mutra 
cehului care păli și se îndreptă spre el. 

Cu un răcnet de groază, Moritz se strecură sub pat, pe care Micu- 
țul se tolăni așa încălțat cum era, trăgînd de slănina pe care nu izbutea 
s-o rupă cu dinţii. În clipa aceea, o infirmieră întredeschise ușa, nu văzu 
altceva decît pe uriașul încălțat pe pat și alergă cu ochii ieșindu-i din 
cap s-o cheme pe sora-șefă. Aceasta veni în trap. Priveliștea namilei care 
se lăfăia cu slănina într-o mînă și cu sticla în cealaltă îi tăie răsuflarea. 

— Ai înnebunit? 

Micuţul scoase sticla de la gură și scuipă pe deasupra patului 
drept în scuipătoarea de lîngă ușă. Infirmiera se feri la timp. Trase cu 
putere aer în piept adulmecînd. 

— Ce vrei, sperietoare bătrînă? 

Ne ţineam respiraţia. Era beat și în stare de orice. De curind se 
încăierase cu o fată, într-o cameră de la etajul 3. Fata avusese pretenția 
să facă baie înainte de a se culca cu ea. În chip de protest, aruncase 
cada pe fereastră și zgomotul i-a făcut pe toţi să se repeadă în pivniță 
crezînd că e bombardament. 

Ochii infirmierei-șefe, poreclită Bilă-de-Seu dispăruseră de pe 
fața ei ca o lună plină. 

— Îndrăzneşti? șuieră ea, şi se aplecă asupra uriașului, culcat 
foarte liniștit pe pat. 

— Ridică-te, porcule, dacă nu vrei să faci cunoștință cu mine. 

— Păstrează-ți muniţia, graso. Te știu eu. Te cheamă Bilă-de-Seu, 
dar eu îţi zic Grămadă-de-slănină. Haide, întinde-o! 

Chipul femeii se înroși. 

— Sus, vită! 

Îl înșfăcă pe Micuţul, îl ridică, spre uluirea noastră, și-l aruncă 
pe podea, unde ateriză zgomotos. Total vrăjit, se așeză și o privi fără o 
vorbă. Bilă-de-Seu întinse cearceaful, aruncă slănina și rachiul în cutia 
cu gunoi și ieși fără a mai spune ceva. 

— Sfintă Născătoare, articulă bruta, ce m-aș bate cu ea! Ce caf- 
teală ar ieși, vă puteți închipui, băieți? 

— Te-ar strivi ca pe un pui de găină, fu de părere Bauer. 

— Ce-aș mai viola-o pe sperietoarea asta, ah! Ce i-aș face! 

Ușa se deschise și Bilă-de-Seu obtură deschizătura. 

— Ai zbierat destul, bestie. Mai sînt și bolnavi. Dacă nu te poto- 
lești, ai de a face cu mine. 

Trinti ușa fără să se sinchisească de bolnavi. 

— Ce femeie! spuse Micuţul vesel. 

Se duse să pescuiască sticla din coșul de gunoi și o goli dintr-o 
sorbitură. 

— Într-o bună zi îţi vei fringe gâtul, de prost crescut ce eşti, îi 
spuse cu blîndeţe Legionarul, de pe patul său de la perete. 

Era cel mai bun pat din salon și îl ocupase din prima clipă cînd 
sosise. Patul era al cehului Moritz, care protestase timid. Legionarul îl 
privise de sus, fără a-i răspunde. Cum Moritz se încăpăţina, Kalb dădu 
ziarul de o parte și se ridică încet. 

— Rahat, camarade! 
— Ce-ai zis? făcu Moritz, părînd că nu a înţeles. 

Simțeam că urmează caftul. Micuţul veni mai aproape, ca un 
urs ce simte mierea, Moritz nu văzu furtuna apropiindu-se, dar se simți 
apucat de gheare de oţel și azvirlit pe cel mai rău pat, cel de lîngă ușă. 
Cel care îl ocupa era veșnic trezit de ceilalți, care aprindeau ori stin- 
geau lumina. 

— Ești doar un porc, spuse încetișor uriașul, și ai cerut patul 
ăsta, nu-i așa? 
— Da, capitulă Moritz. 
Micuţul ridică o sprinceană. 
— Domnule reangajat clasa I, se grăbi să adauge cehul. 
— Bun, spuse celălalt, mulțumit. 

Îl sili pe Moritz să cânte un psalm de nouă versete despre mîn- 
tuirea lumii, după care îi porunci să meargă la culcare. În schimb el 
se porni să zbiere un cîntec care l-ar fi putut duce la ștreang, pentru 
înaltă trădare, apoi aruncă sticla pe fereastra deschisă; de jos se auziră 
proteste vehemente. Era din ce în ce mai beat. În cele din urmă, un 
pumn bine ţintit îl ameți și în salon se lăsă liniștea. 

Pagină intenţionat goală 


Tanti Dora 


Tanti Dora nu se gindea decît la bani. Trăia în spatele 
tejghelei, chiar sub peștele-spadă împăiat și sorbea cît e ziua de 
lungă aquavit cu angustura, nelăsînd nimic să-i scape din cele 
ce se petreceau în local. 

Micul legionar ședea în fața ei și bea Pernod. 

— O născocire a diavolului, spunea el, dar nu-ţi dai 
seama decît la al optulea pahar. 

Rise și îl dădu fetei pe al nouălea. Aceasta se dezbrăcă 
într-una din nișele înguste. Avea lenjeria neagră ca noaptea 
și transparentă. Doar chiloţii erau roșii, de un roșu corai. Dar 
numai Stein și Ewald i-au văzut. 


Ne petreceam timpul la Vindstyrke 1111, o bombă din spatele 
gării. Tanti Dora, patroana acestei cîrciumi de lux, era o femeie dură 
și urîtă pentru care nu conta nimic altceva decît banii. Noi, craii mor- 
ţii, nu puteam decît să-i dăm dreptate: „Cu bani îţi poți cumpăra viața 
veșnică lingă Allah, în văile albastre”, spunea Legionarul, aplecîndu-și 
fruntea către sud-est. 

— Cu bani poţi veni la Tanti Dora, am spus eu, trimițindu-i bezele 
din virful degetelor. 

Eram plini de bani, iar bursa neagră din Hamburg era cel mai 
bun vad din lume. Puteai cumpăra aici tot ce-ţi doreai, pînă și un cadavru. 

La Tanti Dora lumina era roșie, difuză și se dansa, cu toate că 
era interzis și poliția își făcea apariția destul de des. Dar gazda noastră 
era un diavol cu fustă, iar ginitorii nu observau niciodată nimic. Pe fișa 
stabilimentului era scris: „Local special, neinteresant politic”, însă nu 
era loc unde să se petreacă mai multe lucruri interzise ca la Vindstyrhke II. 

Veneau aici dame în căutare de experienţe prohibite, care 


[1] VINDSTYRKE II: Uragan II, în jargon hamburghez, influenţat de 
contactul cu apropiata populație daneză (n. trad.) 

șovăiau, emoționate, să treacă pragul, ori oameni care se îmbătau îna- 
inte ca o mînă misterioasă să le taie beregata. Cadavrul era găsit apoi 
în Elba, iar vama îl depunea în antrepozitul de lingă Langenbriicke. 

O fată cu rochia pînă la genunchi îl întrebă pe Legionar dacă 
dansează. Nu-i acordă nici măcar o privire. 

— Dansăm, micule? insistă fata, privind cu interes mutra bru- 
tală, străbătută de o cicatrice lungă, de un roșu aprins. 
— Du-te dracului, stricato! mârîi Legionarul. 

Fata începu să ţipe furioasă. Un bărbat tînăr înaintă pe la spate 
spre scaunul Legionarului și își îndreptă mîinile către gâtul lui, dar în 
aceeași clipă o lovitură între picioare și alta în mărul lui Adam îl culcară 
la pămînt. Legionarul se așeză la loc și mai ceru o votcă. Tanti Dora 
făcu semn portarului, un belgian solid, care ridică trupul neînsuflețit 
și-l aruncă în spatele unei uși, de unde alţii îl transportară într-un loc 
depărtat. Fata s-a ales cu o scărmăneala bună, într-o cămăruţă de lîngă 
bucătărie. Nu strigă, fiind pe jumătate sufocată sub o pernă murdară 
ce înăbușise multe alte ţipete. Un fost proxenet și-a asumat sarcina 
s-o pedepsească cu un bici scurt căzăcesc, primit cîndva de la un SS-ist. 
Acesta avea două: unul cumpărat de la Ewald, călăul de la Tanti Dora, 
celălalt de la un agent de poliție judiciară, care îl socotise numai bun 
pentru a stoarce mărturisiri cu el. 

Într-adevăr, biciul acesta contribuise la avansarea sa, deoarece 
într-o dictatură trebuie să dai randament. SS-istul căzu prizonier lingă 
Shitomir și a fost spinzurat deasupra focului. Nu a mărturisit mare 
lucru, căci oamenii de la GPU întinseseră puţin prea tare plopul. Nu 
i-au trebuit decît două minute să moară. 

Ewald o biciui pe fată de două ori, după care se culcă cu ea, așa 
cum obișnuia. În ziua următoare, fata fu văzută din nou la Tanti Dora 
primind, ca de obicei, 35% din încasări; nu-i mai ceru niciodată Legi- 
onarului să danseze eu ea. 

Într-o seară, două dame bine au luat loc lîngă Legionar. Nu erau 
tîrfe, una dintre ele își aruncă privirea asupra camaradului nostru și 
se instală picior peste picior ridicîndu-și fusta. Se vedea colțul unui 
jupon alb, scrobit, și lenjeria parfumată. Legionarul își aprinse o nouă 
țigară de la veșnicul chiștoc pe care îl ținea între buze și se uită chiorîș 
la șampania lor. 

— Châteauneuf> E cu adevărat cea mai bună? 

Damele se făcură că nu au auzit. Legionarul chicoti aplecîndu-se 
spre brunetă, pe care prietena ei o numea Gisele. 

— Vreţi să ne jucăm împreună pe o sută de mărci? 

Dama nu răspunse, dar roși și Legionarul izbucni în rîs. Tanti 
Dora, care urmărea manejul printr-o oglindă, se porni și ea să ridă. 

— Dacă am urca împreună, ți-aș da două sute de mărci și o 
pereche de chiloţi noi, șopti prietenul nostru. 

Tanti Dora se înecă cu biterul ei, un amestec de rachiu danez 
cu angustura. Asta cică ar curăța sufletul de păcate, spunea ea, dar un 
preot îi zisese că sufletul ei era cam greu de curăţat. 

— Ar trebui să-ți fie rușine! 

Lisa îl respingea pe Legionar. Își golise paharul dintr-o singură 
sorbitură, în timp ce prietena ei abia se atinsese de al său. 

Legionarul rise pe sub mustață și făcu semn chelneriței care o 
ajuta pe Tanti Dora la bar, arătîndu-i paharul gol. În paharul Lisei au 
fost turnate imediat cîteva picături dintr-o sticlă al cărei conținut era 
secretul patroanei. Rezultatul era întotdeauna mulțumitor. Tanti Dora 
murmură în timp ce umplea paharul Legionarului: 

— Ești un porc, dar să fie într-un ceas bun; porcărioarele sînt 
rentabile, băiete. 

Legionarul rise din nou. 

— Doamnă, patru sute de mărci și lenjerie nouă de la Paris? îi 
propuse scoțind rotocoale de fum. 

Trude suflă pe un pahar foarte curat și începu să-l șteargă cu 
îndirjire. Ştia la fel de bine ca noi că Legionarul nu putea avea legături 
cu o femeie. Tanti Dora scoase o țigară lungă. 

— Dă-mi un foc, bastard african. 

Legionarul se execută și se trase de nas. 

— După tine, cam cît ar trebui să dau doamnei pentru o raită 
prin pat? 

Se întoarse spre Lisa: 

— Ai picioare frumoase, doamnă, ai picioare foarte frumoase. 
Mi-ar plăcea să te dezbrac. Șase sute de mărci pentru a te dezbrăca, 
dar, înainte însă, ai vrea să dansezi cu mine, doamnă? 

— Nu! Lasă-mă în pace, nu sînt ceea ce crezi. 

Ridică dintr-o sprînceană. 

— Adevărat? Mare păcat. Zîmbi politicos. Dar nu ne puteţi părăsi 
în felul acesta, doamnă. 

Gisele nu bea, în schimb fumă și îi era cald. Luă loc lingă mine 
și o întrebai într-o doară dacă vrea să se culce cu mine. Eram și eu beat, 
îmi dădeam seama că sînt bădăran, dar puţin îmi păsa. Gisele clătină 
din cap în timp ce își balansa piciorul încălțat cu pantof de seară, din 
mătase roz. „Trebuie că e bogată”, mi-am zis. 

— Culcă-te cu mine. 

Se prefăcu că nu aude și, profitînd de o nouă încăierare a Micu- 
țului, dispăru, uitîndu-și însă poșeta. În ea era o carte de identitate 
împreună cu adresa ei și bani, din care Legionarul luă o sută de mărci. 

— Ăsta-i preţul experienţei, spuse el și comandă cel de-al opt- 
sprezecelea pahar. Va veni singură după acte, nu trebuie să i le duci, 
urmă el, ca și cum mi-ar fi ghicit gîndurile. 

Lisa avea un nume cu von și locuia nu departe de Elba, era fără 
îndoială o femeie bogată. 

— Trebuie că-i plină de biștari, făcu Ewald, lingiîndu-se pe bot. 
— Dacă te atingi de ea... începu în șoaptă Legionarul, în timp 
ce se juca cu șișul. 

Ewald se scutură ca de un fior și rîse galben, ochii săi oribili de 
pește i se roteau în cap. L-am văzut pe Micuţul cum se ridică și aruncă 
cuțitul, care se înfipse între degetele lui Ewald, fără să-l rănească. 

— Ce ești tu? 
— Un cîine puturos, bîlbîi Ewald, privind ca hipnotizat cuțitul. 

Acesta aparținuse unui om din îndepărtata Siberie, un om pe 
care îl omorisem cu lovituri de cizmă, lingă Cerkasî, pentru că scosese 
un ochi locotenentului de vinători din Regimentul 104. 

Micuţul luase cuțitul din cizma tipului și se folosea de el cu 
măiestrie. 

Într-o zi, pe frontul de răsărit, am plecat în recunoaștere peste 
un pod ce părea vechi, nefiind nimeni care să-l întrețină, un pod din 
fier și din lemn. Am trecut podul în grabă, cizmele noastre răsunau pe 
metal, printre traverse, riul rînjea răutăcios, deoarece, știa ceea ce noi 
nici nu bănuiam, bucuria pe care ne-o pregătea Ivan. 

Mergeam pălăvrăgind ca de obicei, iar Micuţul venea din urmă. 
Era foarte prost dispus căci de trei zile nu mai fusesem aprovizionați și 
mai ales pentru că Bătrinul îi interzisese să violeze una dintre femeile 
în uniformă, ce căzuseră prizoniere noaptea trecută. 

— Te omor ca pe un cîine dacă te atingi de ea, mîriise amenin- 
țător Bătrînul. 

Prin urmare, Micuţul rămăsese în urmă, îmbufnat și frămîntat 
de gînduri ucigașe. Patrula se mistuise în ceața din care mai răzbătea 
doar zvonul glasurilor. Brusc, se opri. leșind din picla groasă, o umbră 
tăcută încălecase parapetul și aluneca după noi cu pași de pisică. Într-o 
clipă, Micuţul deveni un altul, cizmele sale încetară să scîrțiie și gorila, 
preschimbată în panteră neagră, dispăru în spatele omului, prin aburii 
cenușii. 

Un țipăt răgușit. Patrula amuţi deodată, tresărind ca un singur 
om. Se auziră gemete, apoi pași grei răsunînd pe fier. Luasem automa- 
tele în mină. Bătrînul clipea des, Porta pregătea o grenadă, iar Stege 
tremura, ca de fiecare dată cînd se întîmpla ceva. 

Din neguri apăru Micuţul, trăgînd de picior o formă lipsită de 
viață. O aruncă în fața noastră rînjind. 

— L-aţi văzut pe ăsta? 

Gîtul siberianului era deschis, roșu precum urechile unui pește 
mare, iar sîngele se scurgea pe pod. 

Micuţul își șterse sîngele întunecat de pe obraz. 

— Porcul m-a murdărit tot cînd l-am ucis. 

Bătrînul trase adînc aer în piept. 

— Unde ai dat de el? 

— leșea din rîu, în spatele vostru, dar l-am crestat puţin pe sta- 
linistul ăsta. 

— Ne-ai salvat, zise Bătrînul, și ne arătă încărcătura de explo- 
zibil de sub haina mortului. 

— Vînător sinucigaș, bîlbiîi Stege cutremurîndu-se. 

Porta șuieră lung. 

— Micuţule, mai spuse Bătrînul, ne-ai salvat viaţa. Individul 
ăsta ne-ar fi transformat în rachete. 

Uriașul se foi jenat, nefiind obișnuit să fie lăudat. 

— Ești iute de cuţit, zise Legionarul cu mîndrie, fiindcă îi fusese 

Namila se umflă în pene de plăcere, privi spre Bătrînul 
implorîndu-l: 

— Atunci pot s-o iau pe aia cu fundul mare? 

Bătrînul făcu nu din cap, își aruncă automatul pe umăr și porni 
din nou la drum. Îl urmam în tăcere. Micuţul ţipa și glasul său puternic 
trebuie că se auzea pînă la ruși, pe partea cealaltă a riului. Bătrînul se 
opri și puse arma sub nasul uriașului: 

— Ţine-te departe de soldățoaică, ori te duci drept în iad și mi-ar 
părea rău. Nu glumesc, Micuţule! 

Acesta ținu seama de amenințare, dar se perfecționă și mai mult 
în mânuirea cuţitului, spre marea mulțumire a Legionarului. 

Ewald știa toate acestea și el însuși mînuia cu destulă îndemâîn- 
are șișul său cu arc, luat cîndva unui marinar portughez. Marinarul era 
beat și din cauza lui Ewald se alesese cu cea de-a doua condamnare. O 
poveste urîtă. Ewald scăpase de lagărul de exterminare a criminalilor 
profesioniști, nu se știa bine cum, arătîndu-se foarte discret în această 
privinţă. Secretarul secţiei judiciare, Nauer, din postul de poliție din 
strada Stadthausbriicke 8, îi smulsese o ureche lui Ewald și îi zdrobise 
degetele de la picioare unul cîte unul. Nu pentru asasinarea marinaru- 
lui, nu, în vremurile acestea lucrul era de mică importanţă. Erau uciși 
atiția marinari! Cît timp cadavrele stau la coadă, de ce să stirnești atita 
zarvă pentru mai nimic? Dar Herr Nauer credea că Ewald știa ceva 
despre activitatea „Capelei roșii” și dorea cu înfocare să treacă la sec- 
țiunea anticomunistă a poliţiei secrete, la inspectorul Kraus, cel mai 
mare asasin pe care l-a răbdat vreodată pămîntul, însă un politician 
abil, conform normelor celui de al III-lea Reich. 

Kraus a fost spînzurat în 1946, într-o zi ploioasă, într-o celulă 
de la Fuhlsbiittel. Era într-adevăr o zi mohorîtă. Kraus ţipa ca un șoa- 
rece care se îneacă și semăna realmente cu acești rozători. A trebuit să 
fie dus pe sus pînă sub laţul nou, ce mirosea plăcut a nou, pentru cei 
cărora le place mirosul de funie. Doi tineri îl susțineau pe scăunel în 
timp ce el ţopăia smiorcăindu-se, apoi cineva lovi cu piciorul scaunul 
răsturnindu-l. Gîlgii puţin, gâtul i se lungi, ochii îi ieșiră în afară în mod 
ciudat. Unul dintre tineri spuse: 

— La dracu! și plecă. 

Celălalt mai rămase pentru a face o fotografie, la repezeală, 
deoarece era interzis. 

— Halal suvenilr! îi spuse el prietenei sale din Hamburg, o fată 
frumoasă care adora genul acesta de fotografii. Tatăl ei fusese ucis de 
curînd undeva în răsărit, împușcat în ceafă, cu un Nagan, pentru nimic. 
Acum însă, cînd războiul se încheiase, Ivan trebuia să mai ucidă cîţiva 
cu Naganul în ceafă. Fata încă nu aflase; în fotografie se vedea limba 
mare a lui Kraus. Tînărul rise. 

— Scoate limba la noi! 

Nici el nu știa că Kriminalrat Kraus, din biroul 60 al secţiei anti- 
comuniste a Gestapoului, și-ar fi vindut mamă, tată și copii pentru 
a intra în serviciile secrete ale ţării tinărului. Se oferise voluntar și 
dăduse informaţii timp de un an întreg, acum însă scotea limba, așa 
cum fac toți șerpii. 

Ewald, peștele, sadicul și afemeiatul, izbuti să scape din pos- 
tul de poliție fără a fi făcut cunoștință cu Kraus. Se zvonea că spusese 
multe, amestecînd adevărul cu minciuna. 

Tanti Dora trase din trabuc și zise: 

— Astea nu mă privesc, dacă însă porcul scapă ovorbă care m-ar 
face să ajung la mîna „Marelui” Nauer, ei bine, atunci... 

Zimbi și făcu cu ochiul. Oare din pricina fumului din veșnicul 
ei trabuc, sau era un semn către cineva care era așezat lingă nișele cele 
mici? Nimeni nu o putea spune, dar Ewald ieși de-a-ndărătelea, ca un 
măscărici huiduit. 

Atunci cînd am apărut noi la Tanti Dora toate acestea erau de 
domeniul trecutului și în clipa aceasta Ewald era blocat între două 
scaune înalte din fața barului, tremurînd ca un șacal ce era. 

Micuţul ridea și se jucă voios cu șișul de la care Ewald nu-și 
putea desprinde privirea. Tanti Dora se scobea în dinţi cu o furculiță 
și se uita cînd la unul cînd la celălalt. 

— Fără bătaie, băieți. Dacă aveţi de gînd să-l împușcați pe cîinele 
ăsta scoateţi-l naibii afară, dar fără bătăi pe aici. 

Ewald încercă să scape, dar o piedică îl făcu să se lungească pe 
parchet. Cînd se ridică, un cuțit îi șuieră pe la ureche și se înfipse în 
ușa camerei în care obișnuia să biciuiască fetele. Se opri brusc și șopti 
răgușit: 

— Doar nu v-am făcut nimic! 

Stein se prefăcu că îl ajută, dar Ewald, care tremura, fu arun- 
cat în sus printr-o priză de judo și căzu greoi la pămînt, unde rămase 
nemișcat. În clipa de încheiere, Micuţul se aplecă asupra trupului chir- 
cit și îi arse una cu piciorul, după care am părăsit Vindstyrke II, foarte 
mulțumiți de noi. 

— Voi, evreii din lagărele lui Himmler, sînteți marfă 
de preţ. Obiecte, și nu altceva, asta sînteți, spuse Brand, 
camionagiul. 

— Nu-i adevărat! strigă bătrînul evreu în uniformă 
vărgată. 

Am izbucnit cu toţii într-un rîs lipsit de veselie. Evreul 
cel bătrîn a rămas cu gura deschisă, cu ochii înfundați, plini de 
durere. 

— Nu-i adevărat! Lanţurile vor cădea, ca pe vremea lui 
Moise, care ne-a eliberat din robie în Egipt. 

Bătrînul rîse cu amărăciune: 

— Astăzi n-ar mai putea s-o facă și, chiar dacă aţi scăpa 
de haitele lui Himmler, altundeva veți da peste alți Himmleri. 
Oriunde veți fi, tot prigoniți veți fi. 

Porta îi înmînă moșului 200 de mărci. 

— Să ai în noua ta viaţă, cînd o vei începe să-mi trimiți o 
carte poștală! 

Evreul mîngiie banii zîmbind și întrebă: 

— Unde să-ţi scriu? 

Porta ridică din umeri. 

— Cine știe? 

Urmă cu glas grav: 

— Cînd vei găsi o cască ruginită zăcînd pe pămînt, 
ciocănește în ea și întreabă: „Cine putrezește aici?” Dacă e 
casca mea îţi voi răspunde: „Un tîmpit din armata germană”. 
Atunci lasă-mi un bileţel sub cască și voi veni să-l iau într-o 
noapte cu lună plină. 


— Te iubesc, i-am spus. 


Era pentru cel puţin a douăsprezecea oară. Oare în sfirșit îmi 


dau seama? Ea începu să rîdă încrețindu-și pliurile fine de la ochi, 
ne-am așezat pe canapea să privim Elba pe fereastră. Pe fluviu trecea 
legănîndu-se un vas vechi, supraîncărcat cu oameni. 

Își trecu degetul peste nasul meu stâlcit. 

— Te-a durut cînd ţi-au spart nasul? 

— Pe moment puțin, mai mult după aceea. 

— Ai ochii reci, Sven, chiar și atunci cînd rizi rămân duri. Încearcă 
să-i mai îmblinzești puţin. 

Am ridicat din umeri. 

— Ostașii lui Hitler sînt făcuți să fie fără milă. 

— Da de unde, tu nu ai nimic dintr-un soldat de-al lui Hitler. 
Ești un puști care s-a pomenit în uniformă, cu table la piept. Războiul 
este rău, și nu oamenii. Sărută-mă, strînge-mă la piept, arată-mi că tu 
nu ești rău! 

Am sărutat-o încă o dată, am strîns-o la piept. Afară în stradă 
un tramvai frîna zgomotos. 

— Cum arăţi în civil? 

— Ca un imbecil. 

— Vorbești urât. 

— Ştiu, dar așa vorbim în meseria noastră. Nu poți ucide politi- 
cos. Nu poţi spune: „Mă duc la toaletă”, ca apoi să te lași pe vine lîngă 
calea ferată, de față cu 800 de bărbați și 50 de țărănci, care îți aud băși- 
nile și te văd cum te ștergi cu o frunză. 

— Ești îngrozitor. Se ridică într-un cot privindu-mă drept în 
ochi: Nu izbutești să fii ca ceilalți, ţi-e frică de tine însuți. 

Mă sărută cu și mai multă înfocare. 
Eram întinși din nou alături și priveam plafonul. 

— Mi-ar plăcea să merg la vinătoare, am visat eu cu glas tare. La 
vremea asta rațele sînt tocmai bune și vin dinspre est. 

— Da, vinam rațe împreună cu soțul meu, spuse ea. Își mușcă 
buzele, dar era prea tîrziu. 

— Unde e acum soțul tău? am întrebat, cu toate că îmi era 
indiferent. 

— În Rusia, cu divizia lui. Este colonel, are frunzele de stejar 
la guler. 

Am zîmbit. 

— Noi le zicem salată. Bărbatul tău e un erou? Probabil că da, 
de vreme ce are Crucea de Fier şi salatalll. 


[1] Crucea de Fier cu frunze de stejar: una din cele mai înalte distincţii 

— Eşti răutăcios, Sven. Este ca și tine ofițer în rezervă. 

— Eu nu sînt ofițer în rezervă, m-a ferit Dumnezeu! am răbu- 
fnit eu. 

— Vreau să spun, este la fel ca tine, nu iubește războiul și nici 
pe Fiihrer. 

— E de necrezut cât de puţini oameni îl iubesc pe Adolf. Te întrebi 
cum de ne stă în cîrcă. 

— Cu adevărat, l-ai putut suferi vreodată? întrebă privindu-mă 
cu atenţie. 

— Ba da, Gisele, cîndva, demult, am crezut în el. Doamne! Cum 
am fost în stare să cred în măscăriciul ăsta? 

— Măscărici? rise ea neîncrezătoare. Ce vezi de ris la el? 

— Nu, ai dreptate, nu te face să rizi, acum însă nu mai cred în 
el. Și soțul tău îl iubea? 

— La început, da. Credea că va salva Germania. 

— De la ce? 

— Nu știu, așa spuneau toţi. În orice caz, a dat de lucru și piine 
poporului. 

— Pîinea este raționalizată, iar munca s-a schimbat, dar taci 
acum, vrăjitoareo, nu am chef să vorbim despre asta. 

— Ești imposibil, Sven. Se spune vrăjitoare celei pe care o iubești? 

— Toate femeile sînt vrăjitoare ori tîrfe. Nu ai venit într-o seară 
la Vindstyrke [1 să încerci să fii tirfă? Doreai să te prostituezi. Lisa a găsit 
ce căuta, tu însă ţi-ai pierdut curajul, în mod laș. 

— Eşti îngrozitor. 

— Bineînţeles. Te poţi aștepta la altceva de la cei mai respin- 
gători soldăţoi pe care i-a zămislit pămîntul? Sărmană societate care 
ne va moșteni cîndva! 

Își aruncă braţele în jurul gâtului meu și mă sărută atât de săl- 
batic încât am simţit gustul sîngelui pe buze. 

Era zăpușeală. Purta un jupon mov, de tîrfă, îi spusesem. Unul 
din acelea care te ațiță. Din stradă răsuna zgomotul tramvaielor. Tunica 
mea neagră și urîtă zăcea aruncată în mijlocul incăperii. Unul dintre 
capetele de mort rînjea către tavan. În depărtare o sirenă porni să urle 
sinistru, trezindu-ne. 


militare germane (n. trad.) 

— Alarmă, zise dama în jupon mov, privind cerul fără nori, înro- 
șit de înserare. 

— Dă-o dracului de alarmă, hai să facem dragoste, i-am spus 
răsturnînd-o pe spate. 

Am făcut dragoste pină s-a rupt juponul. Eram nebun, ea striga, 
eu gifiiam. Uitasem lumea. Foarte sus, deasupra noastră, marile bom- 
bardiere lăsau urme albe în urma lor, bombele cădeau, dar undeva 
departe, poate pe lingă Kaiser-Wilhelmstrasse. Oftă, apropiindu-se din 
nou de mine. Îi simţeam trupul frumos și subţire lipit de al meu, era 
suplu și neted și mirosea a proaspăt. Ridicase un picior și sub ciorapul 
subțire se vedeau unghiile roșii. Avea picioare frumoase și lungi, pe 
care mîna mea le urmărea de la gleznă și pînă la rotunjimea șoldului. 

— Dacă ar veni soțul tău, ne-ar omori? 

— Nu va veni. Este cu divizia lui, o divizie de luptă, a 28-a de 
Vînători. Drept insignă are un șoim. 

— O știu, îi spuneam Divizia Șoimului. A fost la Gomel și la Nico- 
pol, o adevărată divizie a morţii. Nu-ţi vei revedea niciodată bărbatul. 

— Nu vorbi așa. 

Începu să plîngă tăcut, lacrimile i se scurgeau neîncetat, în timp 
ce o băteam ușurel pe spate și îi mîngîiam părul, așa cum mâîngii un pisoi. 

— Toate astea sînt din cauza războiului, șopti ea. 

În cele din urmă sună încetarea alarmei și zgomotul străzii urcă 
iarăși pînă la noi în zăpușeala serii. Oamenii rideau liniștiți, nu fusese 
decît o alarmă măruntă, doar cîteva sute de morți și răniți. 

— Povestește-mi puțin cum e pe acolo. 

Stărui mult și nu înțelegeam ce nevoie avea să știe ce se petrece 
în iad. 

— Crezi că-i bine să ucizi oameni pentru că sînt de altă rasă? 
De pildă evreii. 

— Fac mai mult decît să-i ucidă pur și simplu. Poţi cumpăra un 
sac cu evrei, sau ţigani morţi ca cenușă de îngrășămînt. 

— Nu se poate! 

— Nu zău? Sînt altele și mai și. N-ai idee cîte poţi vedea. 

— Dar de ce sînt oare evreii atît de urîți? 

— Nu știu. Eu nu am nimic împotriva lor, am întîlnit însă ade- 
sea oameni care nu-i înghițeau și totuși nu erau naziști, dimpotrivă. 

— Sînt nebuni? 

— Fără îndoială, însă ţicniți sîntem cu toţii. Cei care nu stau 
închiși în spatele sîrmei ghimpate. Lumea s-a întors cu fundul în sus 
și doar nebunii mai au drepturi cetățenești. Nu pot uita ziua cînd am 
dat peste un evreu, pe cînd vînam partizani. 

— Povestește, mă rugă, întinzîndu-se leneș. 

— Povestea e destul de lungă, dar merită să fie spusă. Eram pe 
atunci în munţii Cehoslovaciei, în căutarea partizanilor. O treabă plă- 
cută, pentru că eram de capul nostru, împărțiți în cete mici, fără nici 
o supraveghere. Din cînd în cînd mai trăgeam în aer, de formă. Risipa 
uriașă de muniţie justifica rapoartele noastre, pe cît de războinice, pe 
atît de mincinoase. În realitate nu se întîmplase să ne întîlnim cu 
cineva. Și noi, și partizanii ne evitam reciproc. Lucrul de căpetenie era 
să găsim mereu ceva de mîncare și atunci cînd nu mai rămînea nimic, 
băieții plecau să vineze capre negre, o vinătoare care costa Reichul o 
cantitate uluitoare de muniţie. Se întîmpla destul de rar să revenim 
cu o capră ori un cerb, de cele mai multe ori însă aduceam un porc sau 
un vițel, mai lesne de împușcat fiind legaţi. Într-o seară, înainte de 
apusul soarelui, am ajuns la o colibă de munte părăsită, unde ne-am 
hotărît să înoptăm. 

— „Noi'? Adică cine? 

— Nu-i cunoști. O șleahtă de afurisiți dintr-un regiment de trăs- 
niți, veșnic cu un picior în groapă. Cînd am intrat în colibă am simţit 
un miros dulceag, pătrunzător. În vreme ce mîncam, mirosul deveni și 
mai stăruitor. Porta urcă să vadă despre ce e vorba și peste puţin timp 
se întoarse rînjind și își șterse jobenul cu mîneca. 

„Am găsit un nătărău mort în pat, el pute așa.” 

„Ce nerușinare! făcu batjocoritor Heide. Să te înalți la cer în patul 
tău, pe vremurile astea!” 

— Porta avea joben? se miră Gisele. 

— Da, Porta făcuse rost de unul în România și nu se despărțea 
de el nici în prima linie. Și, cum spuneam, am urcat toți doisprezece 
să-l vedem pe tipul mort în patul lui. Era un bătrîn ce se odihnea cuvi- 
incios, în cămașa lui albă. 

„S-a scăpat în scutece, zise Porta, care strecurase o privire sub 
plapuma grea țărănească. Ce porc! Un pat atît de fain!” 

„Ce pute! strimbă Stege din nas." 

„Domnului student nu-i place parfumul?” rînji Porta și înțepă 
cadavrul cu baioneta. 

„Ai grijă să nu găurești părţile pe unde pot scăpa gazele, îl certă 
Bătrînul, asta n-am mai putea suporta. Am face bine să-l îngropăm. 
Hai, apucaţi-vă de treabă și îngropaţi-l.” 

Micuţul și Porta au apucat fiecare de un capăt al cearceafului 
și au cărat cadavrul. Pămîntul era însă atât de înghețat încît a fost cu 
neputinţă de săpat groapa. L-am îngropat în bălegar, ceea ce era mult 
mai ușor, după care ne-am reapucat să bem și să jucăm cărți. 

„E ceva în coliba asta blestemată!” mirii deodată Heide, privind 
nervos în jur. 

Lampa cu gaz fumega aruncînd o lumină sinistră. 

„Mai tacă-ţi clanța! se oțări Porta. Joacă ori du-te lingă moș, în 
bălegar.” 

Micuţul scoase un miîrîit, îi dădu un ghiont lui Heide și jocul 
continuă. Dar acum ne era peste putinţă să ne concentrăm. Cu toate 
simţurile treze, ciuleam urechile. Heide nu exprimase decît neliniștea 
care ne apăsa pe toți. Era ceva care alarma instinctul nostru milenar; 
asupra colibei plutea un mister. 

După o jumătate de oră, Bătrînul nu mai răbdă, azvârli cărțile 
pe masă și strigă cu glas tunător: 

„Dacă e cineva pe aici, să se arate!” 

Tăcere. O tăcere apăsătoare. Nici cel mai mic zgomot. Cu toate 
acestea ceva era, o simțeam, ceva viu, ceva care nu făcea parte din casă. 

„E cineva ascuns aici”, mormăi Stege și se lipi de perete cu pis- 
tolul-mitralieră la șold. Buzele îi tremurau de enervare. 

„Poate am picat peste un cuib de partizani”, șopti Bătrinul. 

Micuţul scoase la iveală o încărcătură de dinamită, din care 
avea veșnic buzunarele pline. 

„Ce-ar fi să aruncăm în aer cocina asta?” 

„Stăpinește-te, îl potoli Bătrinul. Să cercetăm peste tot, altfel 
înnebunim.” 

Ne-am cățărat pe scară cîte patru deodată, cu armele pregătite 
să culce la pămînt orice ar fi apărut în față. O ușă zbură în țăndări din- 
tr-o lovitură de picior. În timp ce micul legionar stropea din belşug 

încăperea cu o salvă din pistolul-mitralieră. Heide zvirli o grenadă în 
camera alăturată. 

„Pe ei, pe diavoli!” urlă Porta. 

Puștile și automatele scuipau flăcări mînioase în beznă. 

„Trăiască Legiunea!” zbiera strident Legionarul, făcînd salturi 
de tigru. 

Deodată se auzi un zgomot ca de tunet, ca și cum am fi descope- 
rit un cuib de partizani, dar nu era decît un dulap mare plin cu haine 
care se prăbușise peste el, prinzîndu-l ca pe un șoarece. 

După un sfert de ceas, etajul era devastat mai cumplit decât ar 
fi făcut-o un uragan. Din plăpumile țărănești, pe care le spintecasem 
înspăimântați, fulgii ningeau asupra noastră, în timp ce ascultam cu 
urechile ciulite, muţi ca peștii. 

De la etajul de sus ne parveni totuși un foșnet ușor. 

„Dumnezeule! murmură Legionarul. 

Frica ni se urca pe șira spinării. Primul care și-a pierdut stăpi- 
nirea de sine a fost Heide. 

„Cine-i acolo? Sinteţi încercuiți, diavolilor!” răcni el, făcînd să 
răsune întreaga clădire. 

Apoi tăcerea se lăsă apăsătoare. Tremuram din creștet pînă în 
tălpi. 

„Să fugim! șopti Micuţul, alunecînd spre una din ferestre. 

Din nou un zgomot nedeslușit deasupra noastră. Micuţul scoate 
un urlet și sări prin fereastră, făcînd țăndări geamul. Ne cuprinse panica, 
ne îmbulzeam să fugim. Heide își aruncă automatul care se blocase 
în timpul vînătorii de strigoi. Cînd am ajuns afară, ne-am dat seama 
că lipsește Stege. 

„Trebuie să ne întoarcem să-l căutăm”, hotărî Bătrinul, ceea ce 
ne făcu să dăm din nou buzna în casa blestemată. 
„Hugo, unde ești?” 

Am scăpărat un chibrit să aprind lampa cu gaz și, la lumina 
tremurîndă, am zărit o arătare înaltă, în haine vărgate. 

Bătrînul își reveni primul. 

„Hei, zebratule!” 

Silueta mizerabilă se îndreptă ca la militărie, cu privirea ațintită 

asupra Bătrinului și prezentă raportul: 

„Domnule Feldwebel, prizonierul nr. 36789509 se declară fugit 
din compania de lucru de la calea ferată 4356 est.” 

„Nu se poate! izbucni Porta. Mai sînt și alții ca tine pe aici?” 

„Nu, domnule soldat.” 

„Isprăvește cu titlurile astea caraghioase”, făcu Bătrînul enervat. 

„Ei, ei! interveni Porta. Mă simt măgulit să fiu gratificat cu «dom- 
nule». Nu mi s-a mai întimplat niciodată una ca asta!” 

Moșneagul în haine vărgate privea temător în jur, rămăsese în 
poziție de drepți, în mijlocul încăperii. 

„La loc, îi spuse Porta, arătîndu-i masa îmbelșugată. Ia-ţi un colţ 
de pîine și o bucată de carne, cu o înghițitură de cafea.” 

Bătriînul deținut își mișcă buzele tremurînd. 

„Domnule soldat de Stat Major, deţinutul nr. 36789509 cere per- 
misiunea să vorbească.” 

„Dă-i drumul, frățioare”, mîrîi Micuţul. 

Deţinutul cel virstnic rămase mut. Părea să-și caute cuvintele, 
știind prea bine cât e de primejdios să spună ceva ce ar putea displace.O 
vorbă nepotrivită putea însemna moartea. Pentru el noi eram dușmani, 
în ciuda banderolelor cu cap de mort, însemnul unităților disciplinare. 

„Hai, vărgatule! Ce vrei să ne șoptești>” lătră Porta și întinse ca 
o pisică degetul spre chipul cenușiu al moșneagului, pe care murdăria 
se lipise în straturi întunecate. 

Omul își plimbă privirile obosite ale ochilor săi injectaţi pe 
fiecare dintre ucigașii legali ce eram. 

„Cevrei să ne spui?” întrebă Brand, camionagiul, care puţea res- 
pingător ca întotdeauna. Nu îndrăznea să se ducă la dentist preferind 
să îndure suferințe chinuitoare. De toate îi băgasem în dinții lui stricați, 
de la praf de pușcă și salpetru pînă la găinaţ de pasăre. 

„Dar tăceţi o dată, idioţilor! se răsti Bătrinul. Nu vedeţi că e mort 
de frică? Dacă v-aţi uita în oglindă aţi înţelege de ce alături de voi și 
dracu-i mai frumos!” 

Se duse la moșneag, îl cuprinse cu mîna pe după umeri și îi 
spuse în felul său, scărpinîndu-și o sprinceană cu pipa: 

„Nu-ţi fie teamă, prietene, nu sîntem chiar atît de fioroși cum 
părem. Ce-ai vrut să spui?” 

Deţinutul răsuflă adînc privind omul scund, voinic, cu chipul 
cumsecade de sub casca neagră. Ochii lor se întilniră, cei atît de negri 
ai deținutului cu cei limpezi și albaștri ai Bătrînului. Ne-am dat seama 
că cei doi au făcut, dintr-o singură privire, un legămînt ce nu se mai 
putea desface. 

„Herr Feldwebel, a lua cel mai mărunt lucru de aici înseamnă a 
jefui, am fost ascuns aici trei zile, dar nu am pus mîna pe nimic.” 

Bătrînul se scutură de rîs. 

„Uită aiurelile astea. Așază-te și mănîncă.” 

Se întoarse către Heide. 

„Caută ceva de mîncare, dar mișcă-te mai repede.” 

Heide rămăsese cu gura căscată în fața deținutului, ca și cum 
ar fi avut vedenii. Micuţul se aplecă spre el: 

„Fă pași, bizoi de rahat, să n-o iei pe coajă!” 

Heide se trezi și se repezi în bucătărie. Bătrinul urmă: 

„Unde ai dormit în aceste trei zile?” 

„Pe jos, în bucătărie, Herr Feldwebel, pentru că am păduchi și nu 
doream să murdăresc cearceafurile astea curate.” 

„Maică Precistă! hohoti Porta, prăpădindu-se de ris. Dacă toţi ar 
fi la fel de simțţiţi, războiul ar deveni o adevărată plăcere!” 

Heide se întoarse cu braţele încărcate cu rachiu și slănină afu- 
mată. Aruncă zgomotos totul pe masă. Stege descoperise o carte pe un 
raft și o întinse Bătrînului. 

„Gazdele noastre sînt oameni citiți.” 

Cartea, era intitulată Karl Marx. 

„Taman ce ne-ar trebui la Gestapo”, mîrîi Heide. 

„Gura, Pupă-mă-n Fund ori îţi tai gramofonul să nu te mai aud 
scîrțiind. Nu cumva crezi că am uitat că ai fost cîndva turnător?” 

Heide îl privi cu ură pe vlăjganul de Porta, cu joben pe cap; 
automatul cu care se jucă neglijent îl ţinea însă la respect. 

„E păcat de masa asta frumoasă, spuse deținutul, văzind cum 
Legionarul taie slănina direct pe tăblie.” 

„la nu ne mai bate la cap”, îl repezi Brand, care făcea la fel cu 
pîinea. 

„Trebuie să ai grijă de lucruri”, stărui încăpăţținat moșneagul. 

„Gura, jidane!” răcni Heide scuipînd. 

Se aplecă peste masă, lipindu-și aproape obrazul de cel al 
bătrînului. Ochii lui de alcoolic, străbătuţi de vinișoare roșii, sclipeau 
de răutate. Rigâi. 

„Ascultă, vărgatule! Eu, Julius Heide, subofițer în Regimentul 
27 Blindate, spun că ești un jidan împuţit.” 

Privi triumfător în jur. 

„Ce-ai de zis de asta, scîrnăvie?” 

De pe scăunelul pe care şedea, moșneagul îl privea uluit. Părea 
că nu își dă seama că despre el e vorba; insultele lunecau peste el, prea 
de multe ori i se vorbise astfel. Nu mai pătrundeau în el, era imuni- 
zat. Heide se răsucea în toate direcţiile, ca un taur gata să împungă 
toreadorul. 

„Cu tine am vorbit, mortule, șuieră el din colțul buzelor. Eşti un 
jidan puturos, un rahat de jidan.” 

Își aruncă pe spate capul rizînd de propriile-i cuvinte scîrnave, 
repetîndu-le de cîteva ori, ca pe o litanie păgînă în care cuvîntul jidan 
revenea obsedant. Se înfierbîntase, scuipa, zbiera, îi curgeau balele. 
Noi tăceam. Bătrinul mînca, nepăsător, ca și cum nu ar fi auzit șuvoiul 
de cuvinte scîrboase. Porta zîimbea trăgîndu-se foarte atent de ureche, 
Legionarul fluiera Vino, dulce moarte, vino... Bătrînul împărți cărțile cu 
încetineală și mare grijă. Brusc, în mîna lui Heide apăru un revolver 
mare. Îndepărtă cu un pocnet sec piedica, un zgomot ce nouă ni se 
păru de obuz. 

„Îţi zbor creierii, jidane!” 

Ridea bestial în timp ce ridică încet revolverul ţintind capul 
moșneagului. Se lăsase o tăcere amenințătoare. Moșul se ridică fixîn- 
du-l pe Heide cu o privire ciudată. 

„Dacă vreţi să trageţi în mine, domnule subofițer, nu am ce face. 
Dacă mă omorîți pe mine ori omorîți un cîine, tot un drac. Nu-i decit o 
deosebire: cîinelui îi e frică de moarte, mie însă nu. Trageţi, dacă asta vă 
e pofta, să ieșim însă afară. Aici s-ar murdări totul, nimic nu murdărește 
mai rău ca creierul, domnule subofițer, cînd se împrăștie și se scurge.” 

„Dracu să te ia!” zbieră Heide, al cărui deget începuse să se zgâr- 
cească pe trăgaci. 

Nici acum Bătrînul nu spuse nimic. Întoarse liniștit o carte 

să-și termine pasiența; era dama de pică. 
„Pune arma jos”, ordonă brusc. 

Heide păru uluit. 

„Îi urăsc pe evrei! Întotdeauna am avut poftă să ucid unul!” 
„Pune imediat arma jos!” 

Micuţul se ridicase, acţionînd arcul șișului de tranșee. Bătrînul 
i se adresă direct: 

„Julius Heide, lasă revolverul.” 

Legionarul fredona Vino, dulce moarte, vino... abia șoptit. Heide 
lăsă mîna în jos, revolverul căzu zornăind. Pe faţă i se citea o spaimă 
vecină cu nebunia. Legionarul îi puse o piedică, trintindu-l la podea. 
Micuţul ridică șișul hotărît să i-l înfigă în spate, dar moșneagul îl opri 
la timp, apucîndu-l de braţ. 

„Nu, nu-l ucide, camarade.” 

Am încremenit. Micuţul îl lăsă pe Heide și se uită furios la 
bătrînul evreu, palid și tremurînd, ce i se agățase de braţ. 

„De ce te opui să răcesc bestia asta puturoasă? Doar te-a insultat!” 

Deţinutul clătină din cap. 

„Nu, camarade, nu m-a insultat, eu sînt evreu, iar el e bolnav. 
Toate astea se vor uita atunci cînd lumea va fi vindecată.” 

„Bolnav? strigă Porta. E prea puţin spus, e cel mai mare ticălos 
pe care l-a purtat vreodată pămîntul!” 

Bitrînul făcu un gest cu mîna. 

„Nu mai fiți atît de setoși de sînge, lăsaţi-l în pace și așezați-vă 
să putem juca în sfîrșit. Vrei să joci?” îl întrebă pe fostul deţinut. 

„Nu, domnule Feldwebel.” 

„Nefericitule, nu-mi poţi spune camarade, așa cum i-ai spus 
banditului ăsta mare care e Micuţul?” 

Moșneagul clătină capul și deschise gura, dar dură o veșnicie 
pînă să auzim: 

„Voi încerca, însă va fi greu.” 

Am jucat în tăcere pînă cînd Brand își aruncă cărțile pe masă. 

„Nu mai am chef, m-am plictisit.” 

„Eşti un tîmpit de calibru mare, se înfurie Porta, am să-ți stil- 
cesc mutra pocită.” 

Aruncîndu-se fulgerător într-o parte, Brand evită sticla care, 
azvirlită cu toată puterea, se sparse în mii de cioburi în perete. 

„E păcat să murdărim toate astea, murmură din nou bătrînul 
deținut. Cei care au abandonat casa au doi copii, care îi vor moșteni.” 

„De unde știi?” 

„În dulap sînt hăinuţe de copil.” 

„la spune, de fapt ai și tu o casă?” 

„Am avut, însă mi-a fost luată de mult.” 

„Cine ţi-a luat-o? Portăreii?” întrebă cu naivitate Kraus, SS-istul 
ce fusese transferat la noi din pricina lașității dovedite pe front. 

Ne-a pufnit risul, însă evreul cel virstnic conveni: 

„Portărel? Da, se poate spune și așa.” 

„Oi fi șterpelit casa cuiva, pe vremea Republicii de la Weimar!” 
rînji Kraus. 

„Poate fără știrea mea”, ripostă sec deţinutul. 

„Cum te-au înhăţat, vărgatule?” îl chestionă Porta. 

Bătrinul evreu înfulecă lacom încă o bucată de carne, își spri- 
jini capul în palmă și începu să vorbească. Vorbea ca și cum ar fi fost 
singur, așa cum vorbesc doar cei care au fost închiși și izolați un timp 
îndelungat. Nu vorbesc, scuipă, tușesc cuvintele, visează cu glas tare. 

„În '38 ne-au luat. Eu am scăpat pentru că aveam relaţii.” 

„Voi ăștia din Ţara Sfîntă, aveţi întotdeauna pile”, zgîndări Heide. 

Ura lui era atît de mare încît nu șovăia să și-o arate riscîndu-și 
viaţa. Își descoperise colții precum un cîine. 

„Ai trebui spînzurat, spurcăciune!” 

Bătrînul evreu urmă fără a se lăsa bătut. 

„Trăiam la Hamburg, pe Hoch Allee, în apropiere de Rotherbaum, 
un loc încîntător.” 

Oftă, gîndindu-se la Hamburg, cînd orașul miroase a aer sărat 
de mare și fum de la vapoare, cînd micile luntrii de pe Elba răsună de 
risete. 

„Eram chirurg-stomatolog, aveam mulţi clienţi și prieteni. Am 
izbutit să obțin un pașaport cu viza Partidului și m-am gîndit să stră- 
bat Rusia pentru a ajunge în China. Clătină capul. Proastă idee. Noi, 
evreii, sîntem prigoniți și acolo.” 

Bătrînul rise a lehamite. 

„Într-adevăr, sînteţi prigoniţi la sovietici, la polonezi, aproape 
în toată lumea sînteți prigoniți. De ce? Singur Dumnezeu știe.” 

Se întoarse către Heide. 

„Julius, tu ar trebui să știi de ce, odată ce-i urăști pe evrei.” 
„Sint porci și bandiți! chelălăi Heide. Dovadă Talmudul.” 

Julius Heide îi ura pe evrei pentru că cel mai inteligent băiat 
din clasa lui era un evreu pe numele de Moritz. Micul Moritz îl ajuta 
pe voinicul Julius; îi sufla și îi pasa fițuici. În decursul anilor, Julius 
resimţise fiecare cuvînt șoptit, fiecare fițuică precum o umilință arză- 
toare, iar ura lui crescuse tainic. În afară de asta, nici Heide nu știa mai 
mult decît noi despre ura de rasă. Doar că învățase pe de rost lungile 
tirade naziste. 

Am reînceput să jucăm în tăcere, fără multă tragere de inimă. 
Porta scoase flautul, își suflă nasul, scuipă pe degete și începu să cînte 
Mica serenadă. Ascultam vrăjiţi. Era splendoarea primăverii, cîntecul 
miilor de păsărele ce pătrunseseră în coliba întunecată preschimbînd-o 
într-un palat de cristal, în care prinți în haine de mătase păreau că 
dansează un menuet. Auzeam o orchestră întreagă dirijată de capel- 
maistrul curții. 

Evreul începu și el să cînte. Avea un glas grav și răgușit. Visa, 
amintindu-și... Casa dinainte de '38, o femeie în rochie de un albas- 
tru deschis, cea care îi plăcea... Ana lui iubită... Cum mai rîdea! Ridea 
arătindu-și dinţii albi, cât era de drăguță! Ana, draga lui Ana, pe care 
a găsit-o ucisă, sub o poartă, pentru că era rușinea rasei. Erau bărbaţi 
tineri și tare veseli, în uniforme brune, cei care au omorît-o, își aducea 
foarte bine aminte. Într-o seară se duseseră împreună la teatru să vadă 
Wilhelm Tell și, pe cînd se întorceau, el rămăsese în urmă să-și cumpere 
țigări. Ea o luase înainte, pe tocurile ei înalte, al căror țăcănit fu dintr-o 
dată acoperit de zgomot de cizme ţintuite. O auzise țipînd... de două 
ori. Prima oară un strigăt lung și ascuţit, iar a doua oară ca un horcăit. 
Rămăsese înlemnit, văzînd cum o culcă la pămînt. Mai auzea și acum 
loviturile fatale. Un puști de la SA, blond și cu un chip angelic, pe care 
orice mamă l-ar fi adorat, o lovise cu o scîndură în cap. Era pe 23 iunie 
1935, chiar lîngă Darmator. 

Înainte să se întîmple aceasta, petrecuseră adesea seri muzicale, 
el cînta la fagot ori vioară, ea la pian. Ana cînta aproape întotdeauna 
Mozart, cu aceeași profunzime de sentiment ca soldatul acesta roșco- 
van, jegos și cu joben turtit. 

Legionarul își luă muzicuţa și acompanie un marș războinic 
pe care nu-l cunoșteam, dar ne lăsă visători. Deodată răsună un dans 
căzăcesc împrăștiind orice urmă de melancolie. Devenirăm și noi săl- 
batici, beți și urlînd să dărimăm coliba. Bătrînul evreu ridea și el, uitînd 
de soția lui asasinată, de casa furată, de miile de lovituri încasate de 
la tineri în uniforme frumoase împodobite cu insigne cu cap de mort. 
Vru să danseze și dansă cu Heide, care uitase cu totul că ura pe evrei. 
Se băteau pe spinare și se clătinau în ritm. Ţopăiam toți. Legionarul, 
încîntat, striga „Trăiască Legiunea!”, participînd la dans în aplauzele 
tuturora. În cele din urmă, obosiţi, ne-am prăbușit pe scaune și am 
reînceput să bem pînă ne-am cherchelit de tot. Pe sub grinzile bătrine 
răsunau bolboroseli de beţivi. 

Evreul cel virstnic, care sughița un pic, reîncepu să povestească. 

„Călătoria mea spre China mi-au curmat-o într-un orășel mur- 
dar. În sănătatea voastră.” 

Se ridică și trase o înghițitură. Jumătate din lichid i se scurse 
pe bărbie. 

„Mă cheamă Gerhardt Stief și cum sîntem între ostași, locote- 
nent de infanterie Gerhardt Stief.” 

Chicoti și făcu cu ochiul, ca și cum ne-ar fi încredințat un mare 
secret. Noi am izbucnit în rîs pleznindu-ne pe pulpe. Micuţul se răs- 
turnă de pe scaun de atîta rîs și vomită. Brand îi turnă în cap o găleată 
cu apă. Evreul continuă netulburat: 

„Eram în regimentul 76 de infanterie, de lingă Altona. voiau să 
mă trimită la regimentul de gardă, la Potsdam, dar mie puţin îmi păsa 
de gardă; în 1919 m-au eliberat și mi-am reluat studiile. Era la Gottin- 
gen, o epocă de aur.” 

Mai trase o înghițitură. 

„Da, e bine la Gâttingen, spuse Bătrînul. Am fost acolo ca ucenic 
la timplarul Radajsak. L-ai cunoscut, zebratule? Domnule locotenent?” 

Toată lumea rise. Bătrînul își îndesă pipa lui veche cu capac. 

„Ştii cafeneaua aia faină, din colţ, de-i zice Holzauge?” 

„O știu, aveau o fată pe care o chema Bertha!” exclamă Gerhardt, 
fericit de a-și aminti fata pe care o chema Bertha. 

„Și ce s-a mai întîmplat după aceea?” întrebă Brandt, scuipînd 
pe Heide, care adormise. 

„M-au chemat la biroul NKVD-ului. Unul mărunţel, foarte amabil, 
m-a poftit înăuntru și, zimbind întruna, mi-a explicat că sînt reținut 
fiind bănuit de spionaj. Dar astea se vor lămuri, bineînţeles, fără urmă 
de îndoială. Desigur că se vor lămuri! Voi fi împușcat ori îngropat de 
viu la Kolima, ce atîtea fiţe juridice! Se pune o ștampilă și totul devine 
simplu. Am văzut multe în Rusia sovietică, de după sîrma ghimpată, și 
am ajuns să urăsc două culori, verdele NKVD-ului și negrul gărzilor SS.” 

Bătrînul scoase pipa din gură și clătină capul. 

„Tovarășu' Gerhardt, te înțelegem. O căciulă cu cruce verde te 
poate face și ea să te cutremuri.” 

„Pe cînd eram la Borizov, trebuia să ne îngrijim singuri de-ale 
gurii. Mîncarea o găseam în fluviul ce curgea chiar în marginea lagă- 
rului. Borisov e în China, într-o mică republică amărită sovietică.” 

„Cînd ai ce mînca, încă mai merge”, zise Brandt, mușcînd din- 
tr-un cîrnat. 

Stief îl privi lung și trase o dușcă bună din sticla cu rachiu. 

„Crezi? Ai auzit de peștele roșu?” 

Micul Legionar se aplecă peste masă privindu-l atent pe doc- 
torul Stief. 

„Cel care îți dă viermi la ficat? Fluieră lung. Sînt daţi naibii tipii 
de la Borisov. Prin urmare, ai paraziți în ficat, locotenente?” 

Stief încuviință grav. 

„Da, și asta doare. Te roade pe dinăuntru, hapurile pe care ţi le 
dau nu fac decît să prelungească durerile. De la peștii roșii am trecut 
la ocnele de la Jaslanov. Le știți, marele pustiu sărat din sudul Asiei. 
După aceea ne-au trimis în Urali. La Marrosov, la fabrica de locomo- 
tive. În cele din urmă i-au strîns pe nemți, cehi, austrieci, polonezi și 
ne-au dus la închisoarea de triaj de la Gorki, apoi la Lemberg. Acolo ne 
aștepta cea mai mare surpriză a vieții noastre. SS-iștii și sovieticii au 
încropit un adevărat tîrg de oameni. În strigăte și risete dispreţuitoare 

am fost predați din nou SS-ului, în schimbul celor pe care naziștii îi 
înapoiau rușilor. Camarazi, ați încercat vreodată să rămînețţi pe vine 
ceasuri întregi?” 

Luă ţigareta pe care i-o aruncase Brandt și trase un fum, închi- 
zînd ochii de plăcere. 

„Aţi fost vreodată închiși în vagoane de fier, atît de înghesuiți 
încît jumătate să se sufoce? Aţi constatat cît de moale se păstrează 
un cadavru atunci cînd stai pe el cu orele? Ăsta e felul modern de a 
transporta carnea vie.” 

Știam. Nu exagera cu nimic. Cunoscusem și noi Torgau. La fel 
și Lengries și Fort-Plive. Gustasem și noi dictatura. 

„La sovietici nu-i mai rău?” întrebă fostul SS-ist. 

„Sînt exact aceiași oameni. În lagărul 487, din Urali, ni se da 
pește vechi de o sută de ani, pește putred, sărat și împuțţitul pește tiulka, 
care și viu pute, așa se naște. La Majdanek, aveam parte de pîine cu 
viermi, pilitură de fier și talaș. Deţinuţii se înecau cu ea și mureau. Să 
te bată cu patul armei ori cu pisica cu nouă cozi e același lucru, rușii 
foloseau și ei lanţuri să ne snopească peste șale, iar execuțiile erau mai 
ales cu Naganul în ceafă. SS-iștii preferau funia. Vezi și tu, SS-istule, e 
cam același lucru.” 

„Nu sînt SS-ist”, protestă Kraus. 

Un zîmbet fin încreţi buzele lui Stief. 

„Asta o vor spune mulți cînd va sosi ziua socotelilor.” 

Porta mirii: 

„Toţi din NKVD și SS au fost voluntari. Îl arătă pe Kraus, care 
nega. Vei rămîne întotdeauna un bandit de SS-ist și dacă nu ţi-am 
făcut felul pînă acum, e pur și simplu pentru că te păstrăm pentru o 
ocazie festivă.” 

Stief interveni. 

„Nu fii atît de sîngeros. Cu siguranţă că e bîntuit de coșma- 
ruri, ceea ce e mult mai rău decit să fii spînzurat. Dar să continui. La 
Fort-Plive cînd voiam să ne ușurăm trebuia să ne așezăm pe o scîndură 
lungă. Cel care cădea în șanț se îneca în rahat. SS-iștii puneau rămășag 
pe răgazul ce-i trebuia să dispară. La Majdanek, la ruși, era la fel, mulți 
au crăpat acolo înecaţi. Dispăreau într-o bolboroseală de bășici de aer.” 

Micuţul scuipă un os de giscă și trase un gât de bere: 

„La Bruckendorf 3, de lingă Torgau, cînd ne scăpam în pantaloni, 
pentru că guliile ne provocau diaree, ne puneau să urinăm unii pe alții.” 

Ne-am uitat miraţi la uriaș. Era pentru prima oară că vorbea de 
vremea cînd fusese la pușcărie. Nu știam ce făcuse și nici unde fusese 
închis. Urmă, cu gura plină: 

„Mi-au rupt braţul în trei locuri și mi-au smuls degetul mic de 
la picior cu cleștele.” 

Se ridică, apucă un fotoliu greu și-l făcu țăndări de perete. 

„Uite așa îi voi face diavolului aceluia de la Torgau cînd îl voi 
găsi. Știu că lucrează într-un lagăr de lîngă Weser." 

„La Fagen au castrat pe cîțiva doar ca să ridă”, spuse Legionarul 
cu ochii aruncînd scîntei, cum au maurii cînd simt că se apropie clipa 
răzbunării. 

„Eu am încercat să mă spînzur, cînd m-am întors de la Fort-Zi- 
nna”, spuse Bătrînul. 

Se făcu tăcere. Mai auzisem că Bătrinul se spînzurase, dar soția 
sa tăiase funia la timp și un prieten l-a readus la viață. Bătrînul nu mai 
încercase niciodată să se omoare. 

Am reînceput să jucăm. Gerhardt cîștigă cîteva sute de mărci 
și l-am lăsat să cîștige cu bună-știință. Nu părea să-și dea seama. Ne 
bucuram toți cînd trăgea o carte bună. 

„La naiba, Gerhardt, te îmbogăţești!” 

Cineva împinse sticla spre el. 

„Trage o dușcă, locotenente!” 

Stief bău și puse sticla jos lovind-o de fund, așa cum făceam 
și noi. Gestul acesta avea un înțeles, însemna obișnuința cu sticla, un 
semn de bărbăție. 

Subofițerul Heide se adunase de pe jos și-l îmbrînci pe Kraus 
de lingă Gerhardt. Se iscă nițică gîlceavă, cîteva înjurături și Heide luă 
locul lui Kraus plesnind din limbă. Se uită cu coada ochiului la Gerhardt. 

— Hai să-i curățăm pe căcăcioșii ăștia. 

Gerhardt încuviință și am jucat cu mai multă atenţie. Gerhardt 
continuă să cîştige. Heide părea jignit. În cele din urmă se lăsă păgubaş. 

„Sint curăţat!” 

Gerhardt rîse. 

„Poţi să împrumuțţi de la mine, dacă vrei.” 

„Cu ce dobîndă?” 

„Cu 60%, cum se ia atunci cînd ai de a face cu tipi dubioși”, hotări 
Legionarul. 

Afară strălucea luna, plină și rotundă, ca și cum priveliștea celor 
treisprezece candidaţi la moarte ar fi amuzat-o. Legionarul mătură 
cărțile și zvârli scaunul cît colo cu piciorul. 

„Jocul ăsta mă plictisește, mai bine hai să ne batem!” 

Cît ai bate din palme am fost gata să începem boxul. Micuţul 
și Heide s-au înfățișat drept primii combatanți. Ringul fu înconjurat 
cu funii luate din canapea și fotolii. Pachete de pansament deveniră 
mănuși de box. Cele două mari brute s-au încins într-o luptă ce dege- 
neră iute într-o bătaie de pomină. Plini de vînătăi și de sînge, la fel de 
îndîrjiți amîndoi: Heide neglijă însă o clipă garda și asta i-a fost fatal. 
Micuţul, urlînd precum o gorilă, îl apucă de gleznă făcîndu-l să cadă 
și îl lovi cu capul de podea, pînă cînd acesta atîrnă ca o cîrpă. Aruncă 
apoi trupul neînsuflețit într-un colţ și se prăbuși, la rîndul său, doborât 
de un somn profund. 

Afară, luna lumina mai departe copacii înghețaţi. Adormisem 
toți, claie peste grămadă, precum căţeii. Tăcerea sinistră a muntelui 
învălui pe cei treisprezece candidaţi la moarte, în cabana în care pe 
vremuri veneau să se odihnească schiori veseli. 

Micuţul a fost primul care i-a zărit în dimineața următoare. 
Veneau în șir indian, pășind grăbit în timp ce coborau muntele, pe 
unde stînca era parcă despicată. Mîrîitul Micuţului ne adună în grabă. 
Eram înghețați. 

Păreau mult mai numeroși decît noi și erau înarmați cu arun- 
cătoare de flăcări, trei mitraliere grele, precum și cu o bazooka din cele 
noi. Soarele care începuse să scalde în auriu culmile făcea să sclipească 
argintul capetelor de mort. Cu binoclul am putut observa că în frunte era 
un Obersturmfiihrer. Stege susținea pe bună-dreptate că era o companie 
întreagă. Bătrinul luă binoclul de la ochi și, fără a întoarce capul, șopti: 

„Spuneți lui Gerhardt s-o întindă.” 

„Unde să mă duc?” întrebă Gerhardt Stief, care era în prag și 
privea pe deasupra umărului lui Porta. 

Într-adevăr, unde? Ne-am privit disperaţi. Micuţul și Heide ridi- 
cară mutrele lor stilcite către cer, clipind. 

Ziua începuse rău. Acolo sus, pe poteca îngustă, unul se împie- 
dică și am văzut cum Oberscharfiihrer-ul zbiera la el gesticulind cu un 
pistol mitralieră în mînă. 

„Niște gunoaie, mîrîi Heide, pipăindu-și ochiul umflat, o adu- 
nătură de gunoaie!” 

„Să punem mitraliera în poziţie și să le facem de petrecanie la 
toţi”, propuse Porta. 

„Grozav, apoi îi și crestăm!” sughiță Micuţul jonglind cu șișul 
său mare. 

„Tăceţi, nătărăilotr, se stropși Bătrinul la ei. Sîntem unu la două- 
zeci. Trebuie să-i ducem cu zăhărelul.” 

„Nici tu nu crezi ce spui, mormăi Stege. Ne vor căsăpi îndată ce 
vor găsi urmele chiolhanului și pe Gerhardt.” 

„Bine zici, Hugo, interveni Legionarul. Chiar ăsta ne va ucide.” 

Îi arătă matahala care repezea acum un alt vinător. Dispărură 
cîte unul în spatele unor brazi firavi. Într-un sfert de ceas vor fi din- 
coace și apoi foarte repede la noi. 

Au apărut precum trăsnetul. Stege strînse dinţii și puse mîna 
pe automat. Bătrînul ridică dintr-o spranceană făcindu-ne semn să 
rămînem liniștiți. Micuţul își alese altă poziție. Armele companiei de 
SS-iști clămpăneau. Kraus, cel care fusese transferat la noi pentru lași- 
tate, fu apucat de o tuse cavernoasă. 

„S-o întindem!” 

„Ţi-e frică de fraţii tăi?” întrebă încet Porta. 

Legionarul șuiera cîntecul său preferat. Obersturmfiihrer-ul SS 
mergea repede, cu mînecile suflecate, i se vedeau braţele acoperite de 
păr negru. Simţeam că moartea e foarte aproape, nările noastre fremă- 
tau ca la vinatul încolțit de gonaci. Gerhardt se făcu nevăzut în cabană, 
urmat de Micuţul și de Bauer. 

Soseau... Toţi băieți tineri, frumoși și bine hrăniți. 

„Companieee, stai! La picioor arm! Pe loc repaus...” 

Ordinele răsunau, seci și dure, așa cum era și dimineaţa. 

Bătrînul clipi spre căpetenia cu păr negru și ochii lor se întîlniră. 
Bătrînul păși încet pe iarba incredibil de verde, care îi plăcuse atît de 

mult evreului cel virstnic. Micul legionar își făcea de lucru în spatele 
lui, în poziție de tragere, strecurîndu-se fără a atrage atenţia după o 
grămadă de lemne. 

Porta se instalase în casă și puteai bănui o gură neagră-albăs- 
truie în spatele ferestrei cu gratii, ascunsă de scînduri. Bătrînul era 
apărat de doi dintre cei mai buni trăgători ai frontului. 

Ofiţerul SS își trăgea tocmai nădragii îngreunați de Mauserul 
său, cînd dinăuntrul casei se auzi clinchetul de farfurii și pahare. SS-iș- 
tii înălțară capul. Ce zgomot îmbietor! 

Raportul Bătrînului fu scurt și sec. „Nimic deosebit de sem- 
nalat.” Farfuriile și paharele răsunară din nou și suplul ofițer SS privi 
ridicînd din sprîncene spre ușa deschisă. Se îndreptă ușor, cu o înce- 
tineală îngrijorătoare, către casă. Curelele sale noi scîrțiiau. Ajunse 
lîngă butucul de lingă intrare, unde se opri, apucă toporul și reteză o 
bucată de lemn dintr-o singură lovitură. Toporul fusese ascuţit de un 
meseriaș. Dînd cu piciorul în lemnul tăiat, rise încetișor. Chipul i se 
înăspri cînd se întoarse către Bătrînul. 

„Dumneata, Feldwebel, îţi stringi oamenii și plecaţi repede de aici.” 

Cînd ridică braţul pentru salutul nazist, la încheietura mî.inii 
sclipi un ceas mare de aur. 

Glasul Bătrînului tună: 

„Înainte, marș, bandiţilor!” 

Ne-am adunat, posaci. Ne îmbrînceam mormăind. Micuţul și 
Heide au ieșit din casă clătinîndu-se. Micuţul ţinea în mînă cuțitul 
său lung siberian. 

„Luaţi-vă armele. Înainte, marș!” ordonă Bătrînul cu glas de 
stentor. 

Am trecut foarte aproape de SS-iști, care ne priveau de sus. 

„Căcăcioși!” zise unul dintre ei. 

Micuţul tresări, dar Legionarul și Bătrinul îl încadrară imediat. 
Tăunii roiau înțepîndu-ne cumplit, întotdeauna chiar lîngă marginea 
gulerului. Am străbătut brădetul fără să întoarcem capul și abia cînd 
am ajuns jos, lingă podul cel vechi, ne-am oprit. Fără un cuvint, ne-am 
aruncat la pămînt, cu capetele îndreptate spre cabană, pe care soarele 
o lumina acum din plin. 

L-am văzut pe Obersturmfiihrer-ul cel înalt intrind în casă, urmat 
de doi SS-iști. Au rămas mult timp înăuntru, fără să se întîmple ceva. 
Cîţiva se tolăniseră pe iarba verde și jucau zaruri sau cărți, fără nici o 
grabă. 

„Prietenul nostru, locotenentul Stief, s-a ascuns bine”, zise Porta. 

„Să nădăjduim”, șopti Bătrînul îngrijorat, mușcîndu-și pipa. 

Micuţul dădu un rînd de șnaps și am băut îndelung, cu lăcomie. 
O dată cu arsura alcoolului, în vine ni se scurgea furia, gustul siîngelui. 
Micuţul scuipă pe o frunză. 

„Cîini blestemaţi! Să-i căsăpim! Hai, Bătrînule!” făcu el răgușit 
bătînd darabana pe mînerul cuţitului. 

Bătrinul sugea în continuare de muștiucul pipei. Deodată, liniș- 
tea fu spartă de un țipăt prelung. 

Instinctiv ne-am lipit și mai mult la pămînt. 

„Moșul nu s-a ascuns destul de bine”, gemu Stege. 

Strigătul răsună din nou, strigătul acela pe care noi îl cunoșteam 
prea bine, pentru că îl auzisem de atîtea ori în închisori și în lagăre. 

„Ce-i fac?” întrebă prostește Brandt. 

„Moarte lentă, lătră Legionarul, așezindu-și aruncătorul de flăcări 
în poziţie. Cînd eram în Rif ne răzbunam de fiecare dată cînd căsăpeau 
pe unul dintre ai noștri." 

Privea către Bătrinul, care stătea întins în spatele unui tufiș, cu 
privirea ațintită asupra cabanei. Tocmai se pregătea să continue, cînd 
ieșiră afară trăgîndu-l pe Gerhardt după ei. Moșul se tîra în patru labe 
și țipa întruna. SS-iștii îl loveau cu cizmele și îi frinseră un braţ. Fiecare 
gest al lor ne sfredelea creierii, aproape înnebunisem. 

L-au lovit peste față și se prăbuși. Obersturmfiihrer-ul se plecă 
asupra lui, cu un cuţit în mînă. Bănuiam ce avea de gînd să facă, mai 
văzusem de astea și totuși de fiecare dată ne lua prin surprindere. Țipă- 
tul acela, prelung și neomenesc, atunci cînd trupul se destinde ca un 
arc. Membrul încă viu, aruncat pe potecă, cobora la vale săltind. 

I-au ţinut capul pe butuc și căpetenia nu lovi decît de două ori 
cu toporul. Singele ţișni pînă departe. Rideau în timp ce au săpat o 
groapă în bălegar, în care îndesară corpul împreună cu căpățina, apoi 
porniră la drum cîntînd. Curînd dispărură pe după brazi. 

Stege plingea cu sughițuri, Micuţul blestema, iar Bătrînul ne 
implora: 
„Fiţi rezonabili!” 
Legionarul însă șuiera precum un șarpe. 
„Trăiască Legiunea! Să facem ca pe vremuri în Rif!” 
Furia lui se întinse ca un incendiu de pădure și în numai cîteva 
secunde ne-am hotărît. Lupii aveau să se lupte cu lupi și mai feroci, o 
haită condusă de fiara marocană. 

A-ţi ucide semenul poate fi uneori o ușurare. 

Cel care trebuia să moară se prăbuși. Zgirie pămîntul cu 
unghiile și picioarele, ochii i se închiseră. Legionarul lovi gura 
care horcăise încă o dată „Heil, iar membrele ticălosului fură 
smulse de plopul brusc destins. 

Soarele se înălță încet deasupra crestelor muntelui 
pentru a contempla răzbunarea, iar victimele de la Auschwitz 
trebuie că s-au bucurat de adierea dreptății. 


Ascunși în cotloanele muntelui, îi aşteptam pe ucigașii lui 
Gerhardt. 

Gindul de a-i ucide ne umplea de fericire, o fericire care îmi 
amintea de aceea pe care o simțeam pe vremea copilăriei, de Crăciun, 
atunci cînd aşteptam în spatele ușii încă închise să vedem pomul 
fermecat. 

Stege plîngea, avea sufletul cel mai sensibil din toată șleahta 
noastră. Porta înjura, micul legionar mormăia blesteme arăbești. 

Locul ales de noi era o adevărată fortăreață naturală, o capcană 
de prins SS-iști, un poligon de tras la ţintă. 

„Ce bășcălie va fi”, zise Brandt camionagiul, sugîndu-și întruna 
dinții găunoși. 

„Pe Oberu ăla mare îl scalpez”, strigă Julius Heide, din înălțimea 
copacului de unde piîndeau. 

„Nu, Julius, treaba asta eu o fac”, i-o reteză Porta sărutindu-și 
cuțitul. 

„Sinteţi nebuni de-a binelea, interveni Bătrinul. V-aţi gîndit ce 
urmări vor fi la cele ce aveţi de gînd?” 

„N-ai spor, spuse Porta, scuipînd pe jos. Poţi să mă crezi, nici 
unul dintre ei nu se va întoarce acasă la mă-sa să povestească ce s-a 
întîmplat. Pînă la noapte corbii le vor hali la toți ochii.” 

„Sinteţi niște timpiţi! izbucni furios Bătrînul. Nu vă dați seama 
că-i vorba de o crimă?” 

Am rămas cu gura căscată. 

„Cum ai spus? strigă Porta, uitind că în munte se aude pînă 
departe. Dar ceea ce facem noi de patru ani încoace cum numești, dom- 
nule Feldwebel>” 

„Nătărăule! Pînă astăzi ai ucis doar dușmani, nu compatrioți.” 

„Duşmani! hohoti Porta batjocoritor. Dușmanii mei sînt numai 
SS-iștii.” 

Plin de indignare, Bătrînul sări afară din groapa pe care o împăr- 
țea cu Stege și cu mine și își îndreptă revolverul spre Porta, care se 
lungise după o stîncă. 

„Eşti cam uituc, băiete, dar îţi voi împrospăta memoria! Îți amin- 
teşti de NKVD-iștii pe care i-am împușcat lîngă Bobrusk?lll Ai uitat 
cum Micuţul și Legionarul le-au tăiat beregata voluntarilor sinucigași 
la Kiev? I-ai uitat pe bosniacul și femeile din compania de brandiști? 
Erau cumva prieteni? În acest caz ai un fel ciudat de a-ţi trata prietenii! 
Fără să mai pomenesc de infanteriștii de la cota 754, civilii din canalele 
Harkovului, de personalul penitenciarului din Poltava! Tot prieteni au 
fost? Să mai continui?” 

Bătrinul se făcuse roșu ca focul la faţă. 

„Ce limbariță mai ai! șuieră Porta. Mai bine te făceai popă în 
trupele de șoc ale Mîntuitorului!” 

„Închide gura ta spurcată de berlinez, ori te culc la pămînt chiar 
acum!” urlă Bătrînul, scos din fire. Automatul ţinut la șold ţintea spre 
Porta. 

S-a făcut tăcere. Era pentru prima oară cînd îl vedeam în ase- 
menea stare. Nu se mai întîmplase nici măcar o dată în cursul celor 
trei ani de cînd eram împreună. Îl priveam uluiți pe dragul nostru 
Wilhelm Bayer, care răsufla greu, ca și cum s-ar fi sufocat. Reîncepu 
să vorbească bilbiindu-se. 

„Sint niște fiare, SS-iștii ăștia, asasini, e adevărat, ar merita tot 
ce le-aţi face. Și dacă e cineva care să vă înțeleagă, acela sînt chiar eu.” 

Duse mîna la gât și arunca o privire spre culmea de unde îi 
auzeam pe SS-iști cîntînd: 

[1] Vezi Blindatele morţii (n. trad.) 

So weit die braune Heide geht, 
Gehărt das alles mir? 


„Dar uitaţi că nu stîrpești măcelurile prin crimă.” 

Glasul îi devenise o șoaptă. Porta încercă să spună ceva, dar 
Bătrînul îl opri cu un gest. 

„Vă amintiţi ziua în care l-aţi ucis pe ticălosul acela de locote- 
nent la Lemberg?” 

Ne privea pe toți pe rînd și privirea lui ne sfredelea. 

„Vă aduceţi aminte?” 

Nu a răspuns nimeni. Ne aminteam ca și cum ar fi fost ieri. Un 
ofițer din poliția frontului fusese ucis cu un glonte în cap, în plină stradă 
Pahlevi, din Lemberg. În cursul raziei care a urmat au fost arestate șai- 
zeci de persoane, care au fost executate chiar în fața casei unde fusese 
găsit mort locotenentul. Printre victime erau nouăsprezece copii sub 
doisprezece ani. Toate locuințele din jur au fost făcute scrum. O femeie 
a fost omorîtă împreună cu pruncul ei cu patul armei. 

„Oare ucigașul ofițerului nu și-a regretat fapta?” încheie Bătrinul 
murmurînd. 

Își smulse casca, iar aceasta se rostogoli pe pantă, apoi îşi con- 
tinuă voios cursa la vale antrenînd grohotișul în urma ei. 

„L-aţi uitat pe cei doi SS-iști pe care i-aţi înjunghiat la Stalino? 
urmă el cu încăpăţinare. Răsplata a fost masacrarea locuitorilor din 
Brigadenhof. Dar telefonista aceea care pretindea că fusese violată de 
civili ruși? Treizeci de femei și copii au luat drumul robiei în lagărele 
Reichului...” 

Da, ne aminteam. Telefonista a mărturisit mai tîrziu că nu fusese 
violată. Minţise. Au ridicat din umeri și au băgat-o zece zile la pîrnaie 
pentru că își bătuse joc de poliția secretă, însă în sat copiii mureau de 
foame, în timp ce mamele lor crăpau muncind în Germania. 

Cu ochii închiși, Bătrinul continuă să amintească multe altele. 
Porta clipea des, Stege gemea, Heide scuipa, Legionarul fluiera printre 
dinți Vino, dulce moarte... doar Micuţul nu părea impresionat. 


[2] (germ.) Cît se întinde castanie cîmpie/Toate îmi aparțin numai mie. 
(n. trad.) 

„Dacă îi măcelăriți pe SS-iști, urmă Bătrînul, o faceţi cu bună-ști- 
ință. Va plăti întreaga populaţie dimprejur, cît și deţinuţii, adăugă el 
după o clipă. Voi veţi purta vina pentru fiecare ce va fi împușcat. Fie- 
care glonte în ceafă al vostru va fi și cînd totul se va încheia, veți putea 
spune cu mîna pe inimă că într-adevăr sînteți asasini.” 

După ce ne privi din nou pe rînd, ne strigă: 

„Și acum trageţi, dacă îndrăzniţi! Nu uitaţi însă că de fiecare 
dată cînd un SS-ist își dă ultima suflare datorită vouă, ucideți în același 
timp și douăzeci de civili, cu siguranţă femei și copii, prunci, elevi, bieți 
copii înfometați, care în clipa asta încă se mai joacă, fără a bănui ce-i 
așteaptă! Trageţi și răzbunați-l pe evreul Gerhardt Stief, cel care refuza 
să se bage în pat pentru a nu-l umple de păduchi. V-ar scuipa dacă ar 
afla ce aveţi de gînd să faceţi. Vreţi să-l răzbunațţi? Atunci strigaţi în 
gura mare ce ați văzut. Să nu uitaţi vreodată! Cînd toată lumea se va 
înfofoli în bunăstare după război, voi să strigaţi în continuare. Aceasta 
să fie răzbunarea pentru miile de Gerhardt pe care i-au torturat.” 

Legionarul se ridică obosit. 

„Ai dreptate, Bătrînule, ca întotdeauna.” 

Își aruncă mâînios ţeava aruncătorului de flăcări, o strivi sub 
picioare și strigă răgușit: 

„Să fie blestemațţi! Ni s-a luat totul, bucuria, libertatea și curajul 
nu folosește la nimic. Cît privește armele, e sigur că nu pot fi decît în 
slujba acestor ticăloși, mînuite chiar de noi, porci în uniformă.” 

Se lăsă la pămînt, scoase covorașul de rugăciune, își descălță 
bocancii, îngenunche cu fața către răsărit și se rugă îndelung. Priveam 
în tăcere acest lup din munții berberi, care nu putea nici măcar să 
muște cuțitul care, încet, ne ucidea. 

Unul cîte unul, ne-am ridicat. Bătrinul porni la vale, iar noi 
l-am urmat cu inima grea. Porta scuipă cu năduf, își îndesă jobenul pe 
căpățină, își aruncă arma grea pe umăr, pășind și el în urma omului 
scund și voinic ce cobora fără a întoarce capul. 

SS-iștii cîntau și acum. Stringeam pumnii de durere și furie. 
Heide mormăi: 

„L-am fi avut pe toţi! Nu ar fi durat nici cinci minute.” 

Bătrinul grăbi pasul în vreme ce noi îl urmam greoi. Coborîșul 

se mai îndulcise cînd un miros înăbușitor ne învălui deodată, venind 
pe deasupra pădurii. Ne-am oprit foarte miraţi să vedem vălătuci groși 
de fum ridicîndu-se dintre copaci. 

„Ce-ar putea fi?” murmură Bătrînul gînditor. 

„Cred că e în pădure, cu toate că pare a veni de mai departe, 
spuse Porta. Își împinse pălăria spre ceafă. Parcă ar fi la Katowitze, 
dar de ce naiba arde?” 

Stege scoase harta și busola. 

„Arde Tekolowich”, ne anunţă sec. 

Ne-am repezit ca nebunii de-a dreptul pe munte în sus, printre 
stiînci, pășuni și scurtături. Sudoarea ne pătrundea în ochi. Legionarul 
scoase un strigăt, arătînd spre sud-est, unde o altă coloană de turn se 
înălța către cerul albastru. 

Stege scoase din nou harta. 

„De data asta arde la Branowich. Ce se întîmplă oare?” 

„Represalii, spuse Bătrînul. Dar pentru ce?” 

Brand își săltă la loc pe umăr burlanul de plită și propuse: 

„Trebuie să mergem să vedem despre ce-i vorba.” 

Și dinspre sud se zărea alt incendiu. 

„Ce dracu se întîmplă?” izbucni Heide. 

„Represalii, repetă Bătrînul. Vreun smintit care i-a făcut felul 
unuia dintre băieţii lui Himmler și acum toți din împrejurimi trebuie 
să plătească.” 

Pe pantă cobora un cîine lătrind întruna, Porta îl prinse. Era o 
corcitură mare de cîine lup, așa cum aveau pe aici cei mai mulţi din- 
tre țărani, cu zgarda ruptă și blana înroșită de sînge. Bietul cîine era 
înnebunit de frică și durere. 

Bătrînul trase gînditor din pipă, cu privirea ațintită asupra 
câinelui. 

„Animalul acesta vine de la o fermă de munte, și nu dintr-un sat.” 

Legionarul, care mîngîia cîinele pe cap, se întrebă: 

„Asta ar putea însemna că lichidează și gospodăriile mici? Ce 
naiba s-o fi întîmplat” 

Își verifică cu atenţie arma şi, cum Bătrânul se pregătea să conti- 
nue coborîșul, Legionarul îl opri cu un gest. Așezînd cu prudenţă arma, 
privi către est și ceru o țigară. 

„Băieți, Bătrînul ne-a ţinut o predică mare, iar noi am fost înțe- 
legători pentru că erau destule motive. Dar acum, acolo sus totul e 
cuprins de flăcări. Se prea poate ca pe partea cealaltă unii să fi fost 
mai puțin înţelegători. În acest caz eu consider că nu mai avem nici 
noi motive să fim în continuare înţelegători." 

„Gura, făcu Bătrinul. Adunaţi-vă armele, pornim.” 

„Așteaptă puţin, să auzim ce are de spus nomadul.” 

Legionarul rînji răutăcios. Ochii îi străluceau de ură fanatică. 

„Pe Allah! Să-i ucidem pe SS-iști!” 

„Nu”, spuse Bătrînul. 

„Cîinii turbaţi trebuie omorîţi! răcni Legionarul. Bastarzii lui 
Himmler nu sînt altceva! Cine mă urmează? Ridicaţi mîna.” 

Porta, Micuţul, Heide și Brandt ridicară pumnul. I-am urmat 
cu inima îndoită. Ultimul intră în rînd Stege, privind în chip de scuză 
spre Bătrinul. 

„Pe Allah! E o zi mare”, spuse Legionarul ridicîndu-se. 

Îi puse mîna pe umăr Bătrânului. 

„Noi te înțelegem, dar înțelege-ne și tu. SS-iștii nu se mai pot răz- 
buna, și-au terminat treaba, totul arde. Ne conduci, așa cum ai făcut-o 
întotdeauna pe front?” 

Bătrinul scutură din cap. 

„Vă urmez pentru că nu am încotro, un asasinat însă nu voi 
conduce.” 

Legionarul ridică din umeri. 

„Foarte bine. Băieți, Urmaţi-mă.” 

Am atins liziera pădurii cățărindu-ne peste obstacole care i-ar 
fi făcut să șovăie pe vinătorii de munte, însă dorul răzbunării ne dădea 
aripi. Am înaintat astfel ore întregi, deschizindu-ne drum prin mără- 
ciniș cu topoarele și cazmalele noastre. Aveam mîinile însîngerate, dar 
Legionarul ne îmboldea ocărîndu-ne, mai fanatic decît toți. Istoviţi, 
îl amenințam cu armele, el însă ridea disprețuitor trimiţind în toate 
direcţiile strigătul său de luptă marocan. 

Am ajuns în sfîrşit la prima gospodărie. Rămăseseră doar ruinele 
fumegînde și trei cadavre chircite, două femei și un copil. 

Bătrînul închise ochii, era livid. Eram fiare oțelite în război, care 
văzusem de toate, însă mîinile ni s-au crispat strîngînd și mai tare 

armele. Ne-am repezit mai departe, în urma Legionarului. După o oră, 
am descoperit încă două leșuri; doi bătrîni împușcați în ceafa. Legio- 
narul le răsuci, chipurile lor nu mai erau decît o gaură. 

„P-38”, stabili Porta pipăind orificiul cu degetul. 

Asupra cadavrelor nici o hirtie. Totul fusese luat. 

„Poate fi la fel de bine opera partizanilor”, sugeră Kraus, lașul. 

„Bineînţeles!” făcu Bauer, izbucnind în rîs împreună cu noi. 

Bătrînul își scoase pipa din gură și i se adresă SS-istului: 

„Îţi pot spune cuvânt cu cuvânt ce va scrie mîine în ziarele din 
țară. Țăranii pașnici au fost asasinați de bandiți. Ei au incendiat și trei 
sate și mai multe gospodării. Represaliile vor urma cît de curînd. Semnat, 
Heinrich Himmler. După care, Standartenfiihrer-ul SS Blobel, numit de 
Fiihrer șeful poliției din Brach, va proceda la execuțiile uzuale. Pentru 
mai multă siguranţă se va menţiona că bandiții purtau uniforme ger- 
mane. Cei de la RSHA se gîndesc la toate. 

Porta își puse degetul pe rana uneia dintre victime, apoi îl mirosi. 

„Cangrenă în prima fază.” 

„Ia te uită! Exact la fel ca la cadavrele galbene de la Dobrovina”, 
spuse Legionarul. 

Porta înclină capul, mirosind din nou. 

„Celălalt s-a scăpat în pantaloni.” 

„Așa făceau întotdeauna atunci cînd îi gazam la Birkenau”, zise 
deodată SS-istul Kraus. 

Se lăsă o tăcere cumplită. Am uitat de cadavre pentru că se 
produsese ceva care era al dracului de interesant. Toate privirile s-au 
întors către voinicul SS-ist, cel ce fusese izgonit dintre ai săi, degradat 
și trimis într-un regiment disciplinar ca dezertor. 

„Ca să vezi... Și ce-ai mai văzut la Birkenau?” 

SS-istul păli, făcîndu-se aproape verde. Ceea ce ascunsese cu 
atâta grijă timp de trei ani îi scăpase acum fără voie. În nopţile de 
nesomn se temuse să nu fie trădat, de cineva de la secretariat, de pildă 
subofițerul Julius Heide, printre alţii, pe care îl reîntilnise la noi. Ce 
spaimă trăsese atunci cînd îl văzuse pe Heide! Oare trebuia să-l implore 
să tacă, plătindu-i orice? Dar poate că Heide nu știuse totul... Altfel 
era inexplicabil că tăcuse atita vreme... Kraus încercase desigur să fie 
mutat, căpitanul von Barring însă hotărise: „Nici vorbă.” „Ticălosul 

acela de von Barring, la fel ca toţi ceilalți din plutonul ăsta blestemat! 
Trădători de patrie care ar trebui neapărat lichidațţi...” 

Se produsese un lucru de necrezut, nimeni nu-l trădase, o făcuse 
el, cu gura lui. Adresă o rugăciune lui Dumnezeu, de care se lepădase 
în 1938, cînd intrase în SS. Cît de mindru fusese să se împăuneze acasă 
la el în uniforma nazistă, verde, cu capete de mort argintii! Cu cîtă grijă 
cosese banderola neagră purtînd literele de argint Totenkopfverband 
(Organizaţia Cap de Mort!3]) pe mîneca stîngă. Izbucnise în ris văzînd 
spaima mamei sale atunci cînd apăruse acasă îmbrăcat în uniforma 
aceasta mult-urâtă. Îl ameninţase pe tatăl său cu închisoarea cînd acesta 
invocase dreptatea lui Dumnezeu. Ce fericire să vezi toate lepădătu- 
rile din cartier privindu-te terorizaţi!... Toţi cei care fuseseră obraznici 
cu el se întreceau să-l tămîieze. Cînd cîrciumarul refuzase a-i da pe 
credit, aruncase pe tejghea cîteva mărci soioase și în tăcerea grea ce 
se lăsase, i-a strigat: „Foarte curînd va veni vremea cînd te vei tîri la 
picioarele mele!” 

Nu a durat mult, într-adevăr... Un bileţel strecurat în cutia de 
scrisori a unităţii, cea pe care nu o deschidea decît Eickel“l, şeful SS, 
cu numele și adresa cîrciumarului, purtind menţiunea „Trădător de 
patrie”. După trei săptămîni cîrciumarul a fost chemat și, în aceeași 
zi, i s-au aplicat zece bastoane, întins pe o capră de lemn. Să se înveţe 
minte, mîrșavul! Într-o zi de ianuarie, în 1938, a fost prins în sîrmele 
ghimpate și apoi îngropat împreună cu vreo cincizeci de evrei, spin- 
zurați în ajun în spatele grajdurilor. 

Apoi ziua în care sosise la Gross Rosen, una dintre cele mai 
frumoase din viața lui. Și-o amintea mereu cu emoție. 1 se încredință 
grija cîinilor. Adora câinii, dar Hauptsturmfiihrer-ul SS Streicher era 
un nătărău. Pentru faptul că unii dintre trădătorii de patrie fuseseră 
mușcaţi puţin de cîinii săi, Streicher făcuse tărăboi. E adevărat, fusese 
și un mort, ce importanţă avea însă aceasta? Oricum ar fi murit. Un 
boșorog, fost ministru al Republicii, care leșina de fiecare dată cînd 
lua un baston pe spinare... 


[3] Unităţi necombatante, destine represaliilor, luptei împotriva 
partizanilor și pazei lagărelor de exterminare sau de concentrare, 
execuțiilor etc. (n. trad.) 


[4] Brigadefiihrer Theodor Eicke, asasinul lui Ernst Rohm, șeful SA. (n. trad.) 

Hauptsturmfiihrer-ul Streicher ceru anchetă și, dacă nu ar fi fost 
și povestea cu „hopa-hop!”, afacerea ar fi fost clasată. Kraus recunoștea 
că sărise nițeluș peste cal cu „hopa-hop!”, chiar și față de niște trădători 
de patrie. Fusese invenţia lui Steinmiiller, Oberscharfiihrer-ul din blocul 
7, iar jocul avea mai multe variante. 

De pildă, cîțiva deţinuţi erau aduși pe platoul cel mare din spa- 
tele stînei; li se așeza o cutie pe cap și trebuiau s-o ţină sub amenințarea 
cu bătaia. SS-iștii trăgeau apoi în cutii și, desigur, se mai întîmpla ca un 
deținut să se aleagă cu un glonţ în scăfîrlie. Dar ce minunat exercițiu 
de tir și cît de amuzant era! 

Se mai organizau de asemenea și alergări pe deasupra șanțu- 
rilor latrinelor, iar cînd deţinuţii treceau peste scînduri, li se trăgeau 
de sub picioare. Era haios să-i vezi zbătîndu-se în rahat, unii mureau 
încet, e adevărat, dar ce importanță mai avea? 

Doamne, cît rideau în batalionul acela! Mai erau încă multe alte 
feluri de a juca „hopa-hop!”; într-o zi însă, Steinmiiller a depășit totuși 
măsura. Legase împreună trei deținuți, în pielea goală, de agregatul de 
căldură, să vadă dacă erau curajoși. 

Bruta aceea de Streicher îi descoperise. Ce tărăboi se iscase! În 
cele din urmă însă ticălosul de Streicher a păţit-o și el. A apărut în fața 
consiliului de război, pentru a fi luat apărarea trădătorilor de patrie, a 
fost alungat din SS și transferat la aviaţie. Se spunea că fusese doborit 
în Polonia. 

După Gross Rosen, Ravensbriick. Numai femei. Era acolo un 
Stabsfiihrer care purta insigna de sînge a partidului din 19231. Un vizio- 
nai. Cîte putea născoci cu fetele... Puteai să înnebunești după asemenea 
ședințe! O deținută, fost avocat, cuteză să acuze pe SS-iști de abuz de 
putere. A fost snopită în bătaie cu o coadă de mătură, după care au sărit 
pe ea de la înălțimea mesei, sfărîmînd-o ca pe o coajă de ou. Comandan- 
tul de la Ravensbriick nu a cerut anchetă, cel puţin el știa cum trebuie 
tratată pleava aceasta. Și ce distracție să biciuiești femeile! Te dureau 
coastele de atîta ris; s-a întîmplat totuși într-un rînd ca lucrurile să 


[5] Ordinul Sîngelui—distincţie național-socialistă instituită de Hitler 
în 1933 în memoria zilei de 9 noiembrie 1923, dată la care a eșuat puciul 
nazist de la Miinchen, fiind considerat un fel de atestat al apartenenţei 
purtătorului la Vechea Gardă (n. trad.) 


59 


CAMARAZI DE FRONT 


se încurce, pentru că una dintre scorpii protestase cu tărie, susținînd 
că fusese însărcinată de Kraus. Avusese grijă ca iapa să crape la timp, 
mulțumită bunelor sale relații cu medicul-șef. De necrezut cît era de 
greu să omori o femeie... Fusese nevoie să-i facă o injecție cu benzină. 

Un lucru bun fusese și numirea lui la Birkenau, la compania 
de exterminare. La început erai totuși, cît de cît, impresionat atunci 
cînd soseau mii de evrei pentru a-și primi porția de Cyclon B. Dar te 
obișnuiești cu toate. Într-adevăr nici nu mai știa numărul evreicelor 
pe care le lichidase. 

Într-o bună zi însă norocul l-a părăsit, a fost ziua cea mai întune- 
cată a vieţii sale, cea în care a fost dat afară din echipa de exterminare. 
Mulțumită Untersturmfi.hrer-ului SS Rochner și doar pentru că violase 
o româncă. Să mai ai încredere în camarazi! S-au înverșunat împotriva 
lui și a celor patru complici ai săi, hotărînd să fie trimiși la secţia de 
instruire de luptă din Cracovia. Dar scăpă datorită unui picior infectat. 
O mie de mărci l-a costat infecția de la picior, cu toate acestea, ghinio- 
nul se încăpățină să-l urmărească. A fost vărsat direct la regimentul SS 
Der Fiihrer. Un regiment de ticăloși, care nu visau decît o moarte eroică... 

Au urmat luni de sudoare, de disperare și spaimă, pînă cînd fugi 
de pe front, la Harkov, chiar din prima zi. Consiliul de Război, degradarea, 
închisoarea de la Torgau. Și acum tremura amintindu-și de Torgau, cea 
mai cumplită dintre pușcării! După care culmea... regimentul acesta 
îngrozitor disciplinar, cu ucigași de cea mai josnică speţă. 

Iar acum, tocmai nelegiuiții ăștia îndrăzneau să-l judece, pe el, 
ostașul Fiihrerului, veteran nazist! 

Se umflă, dar, privindu-i pe Micuţul și pe Porta, curajul îl părăsi 
prin toți porii. Nu puteai ști niciodată de ce erau în stare smintiții 
ăștia... adevărate brute... puteau născoci ce e mai rău. Kraus își aminti 
de căpitanul Meyer, de Obersturmfiihrer-ul Gratwohl, de Sonderfiihrer-ul 
Hansen|€| ..Sudoarea înghețată îi picura de pe frunte. Să ceară ajutor? 
Poate că în vecinătate s-ar afla cîțiva camarazi din SS? Ce plăcere să-i 
denunțe în sfirșit pe porcii ăștia! S-ar lăsa cu cîteva gloanţe în ceafă și 
încă ar fi prea puţin! 

Dar ce naiba e asta? Iată-l pe Porta apropiindu-se... foarte încet. 

„Nu mă atinge!” vru să strige, de pe buzele sale însă nu ieși nici un sunet. 
[6] Vezi Legiunea blestemaților (n. trad.) 

Avea limba umflată, uscată, pe spate îi curgea sudoarea. Legionarul, 
monstrul acesta marocan, fiara asta cu cicatrice, se îndrepta zimbind 
spre el. Și gorila de Micuţul... ba chiar și Julius Heide, fratele său de 
arme... veneau puțin aduși de spate, ca și cum s-ar pregăti să-l atace. 
Brandt, hoţul de Brandt, scoase cuțitul. 

Doar nu-l vor omori! Nu se poate! Bătrinul vorbise de crimă. 
Cu toate acestea îl uciseseră pe Hansen, încet, fusese un omor. lar 
pe Gratwohl îl spînzuraseră, tot omor fusese. Pe căpitanul Meyer îl 
împușcaseră, alt omor... Acești oameni îngrozitori! Acești trădători de 
patrie. Se va apăra... va trage... 

Un zgomot metalic. Dumnezeule! Porta îl făcuse să scape arma 
din mînă. 

„Nu! strigă cînd Legionarul îl lovi cu bocancul între picioare. 

Zimbeau, tăcuțţi, cu dinţii încleștaţi și descoperiți. Urma să moară 
astăzi? Dar era cumplit... viaţa, frumoasa viaţă... Nu își făcuse decît 
datoria și nimic altceva. Oare puteau înțelege asta ucigașii? 

Bătrînul îl privi, fără o vorbă, cu privirea întunecată, cu ochi 
care nu mai erau ai săi. Era dușmanul său, nu spuse „Este un asasinat.” 

Cercul se strîngea. L-au înconjurat, foarte de aproape. Kraus era 
în mijloc, precum pata albă din centrul țintei. Au început să lovească. O 
durere insuportabilă îi stăbătu corpul din cap pînă în picioare. Scoase 
un țipăt în timp ce se ptăbușea, așa cum țipase și Gerhardt. 

„Isuse Christoase, ajută-mă. Sfintă Fecioară, ajută-mă. Ah! 
imploră fără a fi auzit, mă voi face preot pentru restul vieții. Doamne, 
te voi sluji, nu te voi renega niciodată. Salvează-mă de diavolii ăștia!” 

Munţii s-au răsturnat, cerul s-a deschis... L-au legat strîns cu 
funii și l-au lăsat acolo, sîngerînd, fără a-i acorda importanţă, în timp 
ce fumau în tăcere. 

Apoi plopul a fost îndoit către pămînt. Știa ce avea să urmeze. 
Urletul său era de fiară, poate pentru că înnebunise. Dar nu-l auzi decît 
Satan, care se bucură. 

Astfel muri SS-istul, cu membrele și articulațiile smulse. Zbieră 
zece minute înainte de a muri. Porta fu de părere că avusese parte de 
o moarte prea rapidă. Am aruncat hoitul într-o rîpă îngustă și bata- 
lionul își continuă drumul. În apropierea unor alte ruine fumegânde 
am dat peste o bandă de SS-iști, însă nimeni nu a tras, iar strigătul 

Legionarului „Allah el-Akbar!”, nu răsună în munte. Setea noastră de 
răzbunare era potolită. 

Gisele dormea. Am îmbrățișat-o, se trezi, se întinse și mă sărută 
cu foc. Dormise foarte mult timp. 

— Şi, spuse, evreul pe care l-aţi întîlnit a murit în cele din urmă? 

Am sărutat-o fără a-i răspunde. Rise și am recăzut înlănțuiți, 
apoi mă întrebă din nou: 

— A murit? 

— Nu, evreii nu mor niciodată. 

— Pînă într-o zi tot trebuie să moară, făcu ea mirată. 

— Nu. Nu poţi ucide un evreu. Continuă să trăiască, în ciuda 
urii, în ciuda persecuţilor. 

— Nu înţeleg, dar n-are a face. Lucrurile astea mă plictisesc, pre- 
fer să facem dragoste. 

În bordelul cel mare se făcuse curăţenie cu prilejul sosirii 
noilor pensionare. 

Peștele uriaș, cel care fusese spînzurat deasupra biroului 
la care ședea Tanti Dora, dispăruse și fu înlocuit cu un cap de 
taur. Cineva agăţase de un com un ciorap foarte fin; de celălalt 
atîrna o pereche de chiloți albastru-deschis. 

O femeie complet dezbrăcată dansa pe șirul de mese, în 
timp ce proiectoarele făceau să joace lumini colorate pe părțile 
cele mai intime ale anatomiei dansatoarei. 

Publicul răcnea, Micuţul depășea orice închipuire. A fost 
nevoie să-l doborim cu o sticlă în cap pentru a-l potoli. 


În ziua aceea am sosit la spital chiar înainte de vizită. 

Doctorul Mahler se opri la patul lui Moritz și, așa cum făcea 
întotdeauna, aruncă o privire pe hîrtiile pe care i le prezenta Bilă-de-Seu. 
Șuieră puţin printre dinţi, apoi îl privi cu atenţie pe Mouritz, volun- 
tarul sudet. 

— Cum se simte astăzi flăcăul nostru? 

— Nu prea bine, domnule medic-șef, spuse Moritz, respectind 
cele mai bune tradiții militare. 

— Adevărat? Nu ești chiar atît de bolnav, dragă prietene. Se 
răsuci examinîndu-l pe Micuţul, care era întins ca o scîndură pe pat, 
cu mîinile așezate în lungul trupului pe cearceaf și arbora o mutră cît 
se poate mai tîmpită. 

Doctorul Mahler zimbi și reîncepu să fluiere subțire. 

— Pacientul se simte mai bine? 

Micuţul sughiță de frică, medicul însă nu părea că observă. 

— Starea pacientului este în general bună. Cere să fie trimis la 
batalionul de convalescenţă al diviziei. 

Micuţul se ridică dintr-o singură mișcare, cu o privire potrivită 
a sfișia inima. 

— Am putea să-i semnăm ieșirea, să vedem cînd... 

— Marţi, pe șapte, îi suflă Bilă-de-Seu. 

Doctorul Mahler zimbi pe sub mustăți. 

— De acord, soră, pe șapte. 

Micuţul deschise gura, frica i se vedea în ochi și nu pricepea, la 
fel ca noi, ce îl apucase pe doctorul Mahler. Dar, spre ușurarea generală, 
medicul se întoarse brusc spre Moritz întinzîndu-i mîna. 

— Mult noroc! Nădăjduiesc că te-ai odihnit bine la noi. 

Micuţul se prăbuși la loc pe pernă, avînd impresia că se află în 
paradis. 

— Pacientul pare cam palid, afirmă doctorul cînd ajunse în 
dreptul patului uriașului. 

Bilă-de-Seu pufni pe nas și îi înmină o foaie în care era vorba 
mai mult de pedepse disciplinare decît de boală. Medicul se dedică 
unei ascultări atente a zdravenei cutii toracice. 

— Pacientul are dificultăți evidente de respirație, dictă. Respi- 
rația remarcabil de rău mirositoare, iar limba foarte încărcată. (Limba 
Micuţului atirna afară precum o halcă de carne putrezită în tutun și 
alcool.) Și altfel, cum o mai duci, prietene? urmă doctorul sarcastic. 

— Domnule doctor, cînd stau lungit, destul de bine, însă îndată 
ce mă ridic, mi se face rău, răspunse cu glas de muribund. 

— Hm, hm... înţeleg. Lipsă de apetit, doar sete mare? 

— Da, spuse Micuţul, care habar nu avea ce putea să însemne 
cuvintul apetit. 

Doctorul zimbi și dictă: 

— Pacientul va trece la regim, timp de opt zile. Nu se va ridica 
din pat, se vor alterna băi și spălături stomacale. 

Bilă-de-Seu își arătă dinţii galbeni cu un rînjet diabolic, cînd 
doctorul salută și își continuă inspecția. 

Abia după ce întreg salonul fu trecut în revistă, Micuţul și-a dat 
seama de năpasta care se abătuse asupra lui. Dar nu era nimic de făcut. 
Veni ora spălăturii, administrată de Bilă-de-Seu personal. 

Şedinţa a rămas de pomină. 

— Voi chema jandarmii și vei ajunge în fața consiliului de răz- 
boi, urla Bilă-de-Seu, împungînd cu toate puterile canula în fundul 
cel mare al Micuţului. 

— Nici un consiliu de război nu mă poate împiedica să fac pe 
tine, ripostă Micuţul trăgînd o bășină. 

Apa începu să clocotească și se revărsă din irigator. Infirmiera 
țipa, Micuţul necheza, dar spălătura a fost cu toate acestea înghițită 
pînă la ultima picătură. 

— Şi ai s-oţii în tine! tună Bilă-de-Seu. 

Înjurînd și blestemînd, Micuţul păstră lichidul mai mult de o 
oră în el, știind că infirmiera se va întoarce să-i facă o injecție. 

Acul era întotdeauna cel mai vechi și mai mare din cîte putea 
găsi, îl înfigea foarte încet pentru a-l auzi pe uriaș zbierînd. Era clipa 
ei de răzbunare. 

În ziua aceea, nici nu se aplecase bine deasupra fundului păros, 
cînd un gheizer răsunător izbucni cu putere. Bilă-de-Seu sări înapoi 
scoțînd un strigăt de spaimă, în timp ce rîsul Micuţului făcea să se 
cutremure paturile. Infirmiera, împroșcată de sus pînă jos, puţea să-ţi 
mute nasul. 

— Porc nerușinat! bîlbii, voi avea grijă să te închidă pînă la sfîr- 
șitul zilelor tale! 

— Taci din gură, burduf de pipi! hohoti Micuţul vesel. 

Bilă-de-Seu emise cîteva sunete sălbatice și apucînd pacientul 
de urechi, îl lovi cu capul de marginea patului. 

— Drace! spuse cu admirație Legionarul, după care se cufundă 
din nou în citirea Coranului. 

O soră își strecură capul prin deschizătura ușii și după ce văzu 
scena, dispăru ca prin minune. Cu toate acestea, Micuţul a avut ulti- 
mul cuvint, căci, începînd din ziua aceea, spălăturile au fost suprimate. 

Peste o săptămînă, în calitate de convalescent, după ce bău 
precum 0 gură de canal, pătrunse în camera în care Bilă-de-Seu își 
petrecea ora de odihnă, întinsă pe pat și citind romanul ei favorit Femeia 
cu doi bărbați. 

Deodată, se auzi un tărăboi monstru, pe care nimeni nu îndrăzni 
să-l întrerupă. Medicul de serviciu, unul nou, anunţat în grabă, se dovedi 

destul de precaut să-și lipească doar urechea la ușă, fără însă a inter- 
veni în această bătălie a titanilor. 

După lungi minute de așteptare, deodată se instaură tăcerea. Ne 
temeam să nu se fi lăsat cu moarte de om. Tăcerea a durat două ore și 
jumătate și toată lumea începuse să se neliniștească de-a binelea, cînd 
am văzut apărind pe Bilă-de-Seu braţ la braţ cu Micuţul, coborînd scările. 

Micuţul avea un ochi învineţit și uniforma uimitor de bine peri- 
ată. Cizmele și centura, lustruite, străluceau ca niciodată mai înainte. 

Bilă-de-Seu arbora un palton roșu și o pălărie bleu, împodobită 
cu pene de fazan multicolore. Fără a ne acorda o privire, perechea se 
făcu nevăzută în direcția Reeperbahn și nu reveni decît tîrziu în cur- 
sul nopții. Micuţul mort de beat, iar Bilă-de-Seu izbucnind în risul de 
femeie ameţită și jucîndu-se cu un balon dintr-o bășică de oaie, pe care 
îl avea legat de încheietura mî.inii. 

Namila se lăsă să cadă pe un pat străin, locatarul fiind silit să 
se mute în capătul celălalt al salonului. Ridea și sforăia ca un porc 
ghiftuit, împuţind aerul cu miasme de cîrciumă. 

În ziua următoare, ne anunţă că este îndrăgostit și începu să 
se ferchezuiască într-un fel de care nimeni nu cuteză să-și bată joc. 

— Briantină! șopti Legionarul. 

Briantină, întinsă cu peria de haine, nu putea face nimic la o 
asemenea chică. 

— Sînt frumos, nomadule? 

Legionarul se învirti în jurul lui încreţind din nas. 

— Ești frumos, cu toate că ai prea mult cur în pantaloni. Poate 
că totuși nu se va observa, adăugă împăciuitor. Fugi și fii fericit. 

Nu trecu mult și iată-l înapoi, coborînd treptele vertiginos, ca 
un taur furios. Cu privirea cruntă, pătrunse în salon ca un bolid și se 
așeză pe jos mormăind. 

— Ploșnița! Scîrboasa! Ce scroafă! M-a dat pe ușă afară zicîn- 
du-mi că put a parfum ca un bordel în pragul falimentului! 

— Și ai înghiţit tu așa ceva? întrebă Legionarul făcînd pe miratul. 

— Da, m-a luat prin surprindere; dar o să vadă ea! Doar sînt un 
războinic! 

— Și un nătărău, spuse amabil Legionarul. Eu, Alfred Kalb, din 
Legiunea Străină, îmi permit s-o spun. 

Uriașul din palid se făcu roșu. Dădu cu piciorul într-o găleată, 
îi trase un pumn lui Moritz, îl amenință pe Stein că-l ia la palme și se 
răsti pe fereastră la un ciclist nevinovat. 

Apoi porunci lui Moritz să ne cînte psalmi. Cum nefericitul se 
codea, îl fugări pe sub toate paturile pînă ajunse în sfîrșit la al său, din 
care se înălțară apoi cîntece leșinate. Ai fi zis că e glasul unui creștin 
din groapa cu lei. 

Micuţul își puse capul sub robinet, se șterse cu cearceaful și 
deodată ordonă: 

— Stein, Bauei! La drum, mergem la curve! 
— La ora asta? întrebă Stein, în vreme ce Bauer începea să se 
echipeze. 

Legionarul se prăpădea de ris. 

— Bineînţeles, se simte nevoia de exercițiu. 

Am pornit cu gălăgie mare. În drum, pe coridorul principal, am 
dat de o găleată, pe care Micuţul o răsturnă dintr-o lovitură de picior. 
Apa se revărsă pe podeaua imaculată. Femeia de serviciu, indignată, 
se repezi la uriaș. 

— Ai făcut-o înadins, ticălosule! 
— Ce-ai zis? Zeripţuroaică hitleristă! 

Găleata se alese cu un nou șut, care o proiectă drept prin ușa 
de sticlă. Geamurile se sparseră cu zgomot de tunet, în timp ce femeia 
porni să urle ca din gură de șarpe. Apăru în fugă subofițerul de serviciu, 
cu cască pe cap și înarmat potrivit regulamentului. Era un tinerel lipsit 
de experienţă, cu ochi foarte albaștri, care aruncau scîntei, ceea ce de 
asemeni făcea parte din regulament. 

— Drepți! ordonă el. 

Am pocnit calcîiele destul de moale luînd o atitudine care 
semăna cumva cu poziţia de drepți. Chipul femeii se însenină. Își șterse 
mîinile pe șorțul murdar, împodobit în dreptul burţii cu un vultur spă- 
lăcit și se dezlănțui zbierînd pe culoar. 

— Pe tine, porcule, te voi învăţa ce-i ordinea, spuse subofițerul. 

Micuţul înclină capul privindu-l pieziș pe zelosul tablagiu, cu 
casca prea mare pentru el, ca și cum ar fi căutat pe chipul său primele 
semne ale nebuniei. 

— Cu tine vorbesc, golanule! 

— Cu mine? spuse Micuţul mirat, arătîndu-se cu degetul. Aţi 
mai pomenit așa ceva? ne surise confidenţial. Conform regulamen- 
tului trebuie să mi se adreseze cu gradul pe care îl am, chiar dacă aș 
avea piîntecăraie. 

Îi puse subofițerului mîneca sub nas, atît de aproape încât acesta 
făcu un pas înapoi, pentru a nu fi răsturnat. 

— Așa cum domnul subofițer poate vedea, eu sînt Obergefreiter 
și atrag atenţia că în felul acesta trebuie să fiu numit. 

Ne-am învineţit de ris. Nimeni nu l-ar fi crezut pe Micuţul în 
stare de asemenea răspuns, demn de Porta. 

— Vrei să mă înveţi pe mine? răcni subofițerașul. Drepţi și nu 
vorbi decît atunci cînd te voi întreba. 

— Ești un cur cu urechi, spuse Micuţul. 

Gradatul explodă ca o bombă: 
— Sînteți martori la ce mi-a spus! bilbîi nestăpînit. 
Legionarul rîse încetișor, ceea ce mări și mai mult furia celui 

din fața noastră. 

— Și tu, de ce rîzi, idiotule, negru scopit! Mă ocup eu și de tine! 

Zimbetul se șterse de pe faţa Legionarului și ochii i se făcură ca 
de șarpe. Novicele subofițer avea acum un dușman de moarte. 
Stein interveni foarte repede: 

— Vă raportez, domnule subofițer, că nu putem fi martori. Nu 
am văzut nimic. 

— Rebeliune! urlă răcanul. Să vină garda! 

S-au înființat apropiindu-se în zgomot infernal zece soldaţi 
infirmieri, ieșiți din camera de gardă. 

— Arestaţi-i! 

Nimeni nu se mișcă. 

— Nu avem dreptul, făcu un bătrîn Obergefreiter, tărăgănînd 
cuvintele. Nu putem, adăugă el. 

— Asta-i rebeliune! Rebeliune! 

Bătrînul Obergefreiter, încîntat, ne făcea cu ochiul, în timp ce 
noi urmăream desfășurarea evenimentelor nădăjduind ce-i mai rău. 
Subofițerul, izbutind să se stăpinească, îi strigă: 

— Gîndește-te bine! S-ar putea să te coste capul. Sînt Fiihrer în 

Hitlerjugend! 

Smulse pistolul său greu P-38 din toc, îl armă și bilbii, mai mult 
scuipînd cuvintele: 

— În numele Fiihrerului, sînteţi arestaţi cu toţii şi vi se va tăia 
capul! 

Atunci se întîmplă ce era firesc să se întîmple. Revolverul se 
slobozi singur. Din recul, responsabilul cu hîrdaiele se sperie atît de 
tare încît mai trase un foc, trezind ecoul în întreg spitalul și făcînd-o 
pe femeia de serviciu s-o ia la sănătoasa, neuitind totuși să-și ia găleata 
și cîrpa de șters podelele. 

S-a deschis o ușă făcînd loc Hauptfeldwebel-ului Domas, pe buze 
încă avind urmele micului dejun. Cîntări situaţia dintr-o privire, și se 
întoarse supărat spre subofițerul care îi dădea înainte cu „rebeliune” 
și „sabotaj”. 

— Ești sigur că raportul dumitale corespunde realității? întrebă 
ciocănind cu degetele pe nasturele de sus al tunicii impecabile a sub- 
ofițerului. Cine a tras? 

— Eu! lătră micul responsabil cu hîrdaiele. 

— Nu zău? Și asupra cui, mă rog? Nu văd nici un mort. 

Privi în jur căutînd un cadavru, care ar fi jignit spiritul său pen- 
tru ordine. 

— Aşa se întîmplă întotdeauna cînd se apucă bobocii să tragă. 
Și de ce aţi tras, domnule subofițer? 

Pronunţa „domnule” și „subofițer astfel încît să exprime între- 
gul său dispreț. Nu primi răspuns. 

Feldwebel-ul spitalului se amuza. Arătă cu degetul acuzator cele 
două găuri de nouă milimetri din ușa laboratorului, din care ieșeau 
acum cîteva fete blonde precum griul. Feldwebel-ul plutea. Ce situaţie 
minunată! Să le arate cum strivește păduchele ăsta de subofițeraș! Se 
lingea pe bot de plăcere. 

— Ai înnebunit? Rebeliune? Asemenea lucruri nu se pot petrece 
în spitalul „meuw”. Cred că ești de acord cu mine, răspunde! 

— Herr Feldwebel... 

— Fără cuvîntări idioate! i-o reteză superiorul, încîntat de el. 

Deodată, spre nesfirșita sa deziluzie, l-am văzut apărînd pe cori- 
dor pe doctorul Mahler în carne și oase. Bluza lui albă flutura afară, 

într-un fel prea puţin militar. Se opri în fața grupului adunat la picioa- 
rele scărilor și cu mîna făcu un gest a lehamite. 

— Ce mizerie! Adjutant, scoate-mi astea de aici. Te-ai crede într-o 
gară bombardată. 

Ni se adresă nouă: 

— Sinteți învoiți? Daţi-i drumul! Apoi, arătînd spre ușa din sti- 
clă: Și vedeți să fie pus geamul la loc, totul e cu dosul în sus. Aici e 
spital, nu circ. 

Doctorul Mahler spunea întotdeauna „spital”, și nu „lazaret”, 
cum se obișnuia în armată. Mai aruncă o privire scurtă și asupra nume- 
roaselor dame ce se adunaseră pe coridor. 

— Infirmierele mele n-au altceva mai bun de făcut decît să se 
bage în chestiuni soldățești? 

Salută și își văzu de drum. Infirmierele s-au volatilizat, cei din 
gardă s-au întors zgomotos în camera de gardă, iar noi ne-am făcut 
nevăzuți prin ușile rotative. Adjutantul șuieră subofițerului: 

— Vin eu sus imediat, să mă ocup de tine. Pentru început vei 
intra în carceră. 

— În carceră! strigă nefericitul, atât de tare încât doctorul Mahler, 
din celălalt capăt al culoarului, se întoarse brusc. 

— Ai spus ceva, adjutantule? 

— Nu, domnule medic-șef. 

Între timp, pentru noi, dimineaţa se anunţa promițătoare. Am 
năvălit cu hărmălaie în bordelul în care o femeie urîtă își aștepta clien- 
ţii în spatele biroului. Pe perete era afișat un aviz care făcea cunoscut 
Că, în caz de nevoie, să fie chemată Jandarmeria militară nr. 0001 și, 
în cazuri de extremă urgenţă, unitatea 0060. 

Mutra de pușcăriaș a Micuţului nu-i spunea bineînţeles nimic 
bun, așa încît femeia cea grasă se gîndi din capul locului la nr. 0001. 
Micuţțul se aplecă deasupra biroului. 

— Ştii nemţește? o întrebă. Da? Atunci ascultă, graso, sună 
alarma la tîrfele tale, dar mai repejor! Astăzi sîntem puși pe fapte mari! 

Rise mulțumit, se îndreptă la adevărata sa înălțime și așteptă. 
Tanti se ridică, cît un munte, pieptul i se zbătea să scape din sutien, 
ochii ei mici și spălăciți aruncau fulgere, iar cele cîteva fire din bărbie 
i s-au zburlit bătăioase. 

— leşi afară! zbieră, sau chem Feldgendarmeria! 

Se stropșea la noi toți. De sub tejghea scoase un baston de jan- 
darm și îi aplică Micuțului una peste căpăţini. 

Acesta scoase un zbierat și după aceea totul se petrecu cu viteza 
fulgerului. Din Tanti nu mai rămase decît un papuc. Restul plutea prin 
salonul în care o cireadă de fete, pe jumătate dezbrăcate, se îngrămădi- 
seră prin colțuri, crezind că peste bordelul hamburghez aterizase un V2. 

— Haideţi, frumoaselor! urlă uriașul, bine dispus, iată-ne din 
nou aici! De băut și apoi repede în scutece! 

— Nu avem nimic de băut, spuse Elfriede. Cheile sînt la doamna. 

Aplecîndu-se asupra muntelui de carne ce zăcea pe jos, Micuţul 
scotoci găsind cheile între sîni. Fetele, fermecate, se repeziră în pivniță 
și se dezlănțui un chiolhan monstru. Ne-am îmbătat cu toţii, turnam 
alcool pe gîtlejul tîrfelor. Stein picta cu cerneală pe fundul uneia dintre 
ele, Bauer își făcea de lucru cu voinica Trude pe pian, întreaga încăpere 
era plină de pahare sparte și de vărsături. Micuţul, prea obosit să călă- 
rească, se opintea cu Isabele culcat pe podea, în timp ce noi dădeam 
măsura cîntînd: 


Schân ist die Liebe im Hafen, 
Schăn ist die Liebe zur See... 


Și soseau alţi clienţi, căscînd ochii mari de uimire. 

Nici nu am părăsit bine așezămâîntul, cînd cei din Feldgendarme- 
rie au descins în iureș. Jandarmii erau înarmați pînă în dinți și păreau 
puși pe fapte mari. Dinăuntru răsunau țipetele isterice ale femeilor. 

— Putorile o iau pe coajă, zise Micuţul, mai beat ca de obicei. 

Fără nici un motiv se opri în mijlocul străzii și, cu mîinile pîlnie 

la gură, răcni pe rusește: 
— Stoi! 

Trei jandarmi ce rămăseseră lingă mașină se întoarseră ca fripți 
spre noi. Îl văzură pe Micuţul fluturînd din miîini și sfidînd gloata de 
jandarmi. 

Se auzi tropot de cizme, zăngănit de arme, un motor puternic 


[1] (germ.) Bună-i dragostea în port cînd ești/Frumos e marea să iubești... 
(n. trad.) 

porni. Jandarmii, care snopiseră în bătaie nu numai personalul bor- 
delului, ci și clienţii găsiți la fața locului, și-au îndreptat acum atenţia 
asupra unei prăzi mai de soi. 

— Apropiaţi-vă, păduchilor, să vă masacrez! răcnea Micuţul 
către jandarmii setoși de măcel și foarte hotărîți să hăcuiască tot ce 
întîlneau în cale. 

În nici una din poliţiile din lume nu poţi găsi pe cineva care să 
se poată compara cu brutele germane care poartă pe piept semiluna 
de metal!?l. Tipilor din Feldgendarmerie le plăcea la nebunie să rupă 
braţele în mai mulți timpi. Se pricepeau să lovească un individ fără 
a-l face să leșine, aducîndu-l, însă în pragul nebuniei; și, într-adevăr, 
nu puţini soldaţi au trecut din celulele cu zăbrele ale jandarmeriei 
în cele capitonate ale azilurilor; pe care nu le mai părăseau decît cu 
picioarele înainte. 

— Allah e mare! zise Legionarul, în timp ce își căuta boxul spa- 
niol cu ţepi. 

Micuţul se proțăpea în continuare, cu picioarele depărtate, pe 
linia de tramvai, ce mai pradă pentru brute! Stein înjura, Bauer ridea 
răgușit, înfășurînd în jurul încheieturii cureaua la capătul căreia atîrna 
teaca baionetei—o armă cumplită pentru cine știa s-o folosească, iar 
Bauer trecea drept un maestru. 

Feldwebel-ul de jandarmi Braun, un taur căruia îi plăceau mai 
ales anumite lovituri joase—care făceau totul harcea-parcea—cobora 
strada fără să se grăbească, urmat de ucigașii lui. 

Casca părea mică pe ţeasta lui enormă. Oberfeldwebel-ul Braun, 
din brigada a 3-a, era cel mai mare ticălos ce purtase vreodată uniforma 
aceasta. Milog în fața superiorilor și odios față de toți cei care depindeau 
de el, avea școala comandoului poliției din Hamburg. Mulţi greviști 
rămăseseră ologi după ce-i lucrase Braun, multe tîrfe din Sankt-Pauli!?| 
juraseră răzbunare după ce beneficiaseră de tratamentul special de la 
Dispensarul nr. 7 din Davidstrasse. Cum aerul din Hamburg începuse 
a deveni nesănătos pentru el, ceruse mutarea la Berlin, dar la declara- 
rea războiului revenise la Hamburg, în fruntea unui comando special. 


[2] Semnul Jandarmeriei Militare (n. trad.) 


[3] Cartier rău-famat din jurul bisericii Sfîntul Paul, pe Reeperbahn, chiar 
lingă sediul poliției (n. trad.) 

Într-un răstimp foarte scurt, Parisul s-a bucurat şi el de binefa- 
cerile sale, însă de groaza rezistenţei franceze revenise în orașul-port. 
Îi plăcea să lovească soldaţii pină ce mureau. Strigătul pe care îl scotea 
victima atunci cînd o lovea între picioare era pentru el cea mai înălță- 
toare muzică și pe cînd se apropia în fruntea brutelor sale de Micuţul, 
semăna cu un demon atras de mirosul sîngelui. Bita i se lovea de cizme, 
o bită care, susținea el, ucisese doi soldaţi dintr-o singură lovitură. 1 se 
spunea „Gorila”, o poreclă care îl înfuria. 

Strigătul Micuţului bubui precum tunetul: 

— Gorilă! Mălai mare, vino să te căsăpesc! 

— Pe el! Vreau să-l prindeți viu! 

Șapte jandarmi s-au năpustit asupra uriașului, care îi aștepta, 
înfipt ca ostîncă, chiar în mijlocul drumului. Se auziră bușituri înăbușite, 
un jandarm horcăi. Micuțul mugea precum un cerb, cei din comandoul 
lui Braun galopau pe stradă. Totul nu a durat nici cinci minute. Legat 
ca un burduf, Micuţul fu aruncat în mașina Feldgendarmeriei. 

— Allah-el Akbar! răcni Legionarul și se năpusti lovind cu boxul 
în ceafa unui jandarm. Sclipi un cuţit, izbucni un foc de armă. În lungul 
străzii, umbre abia bănuite se strecurau pe lîngă case fugind în fața 
jandarmilor atît de urîţi. Legionarul îi sări unuia în cârcă și îl strinse 
de beregată pînă se prăbuși. Stein ridea ca un nebun, cu dosul mâinii 
dobori pe unul care încerca să scoată revolverul din toc. 

Deodată se auziră fluierături stridente. O femeie strigă dînd 
alarma: 

— Fugiţi, băieţi, vă atacă acum tot comandoul! 

Dinspre Reeperbahn se auzea urletul unei sirene, se aprindeau 
lumini, strada răsuna de cizme ţintuite. Fără a mai cere restul și cărînd 
cu noi trupul inert al Micuţului, am șters-o către berăria Sankt-Pauli, 
unde portarul ne-a deschis o poartă scufundată în beznă. Am auzit 
răpăitul unei mitraliere. 

Micuţul era pe departe cel mai ponosit, obrazul îi era zebrat de 
două răni mari ce sîngerau din belșug. Ne-am dus după un infirmier 
al spitalului, care, fără prea multe menajamente, îl cusu pe camaradul 
nostru. Nenorocitul blestema de durere, din fericire însă mai avea mii- 
nile legate, ceea ce îl împiedica să se împotrivească. După ce a trecut 
destul timp, pe drumuri ocolite, același infirmiier ne-a condus înapoi 

După trei zile, în saloane au pătruns triumfător zece jandarmi 
cu căști, sub comanda personală a lui Braun, care îl recunoscu imediat 
pe Micuţul. S-au aruncat asupra lui și l-au luat cu ei. Pe noi însă nu 
ne-au mai găsit niciodată. 

S-au mai scurs două zile. Spre uimirea generală, am văzut-o 
atunci pe Bilă-de-Seu părăsind spitalul, tocmai cînd era mai multă 
treabă de făcut. Era în mare ţinută: pălărie roșie, bluză galbenă și 
umbrelă verde, ceea ce o făcea să semene cu marele pavoaz al Brazi- 
iei. Întreg spitalul o urmărea de la ferestre. Infirmiera-șefă o luă iute 
pe Zirkusweg și dispăru pe scara staţiei Sankt-Pauli a metroului. Se 
întoarse pe la ora 17 și un sfert ţinîndu-l pe Micuţul de mînă. Ce s-a 
întîmplat nu am fi aflat niciodată dacă un jandarm nu ar fi istorisit 
fantastica întîmplare. 

Bilă-de-Seu avea relaţii înalte, printre care chiar și un gene- 
ral. Au văzut-o intrînd ca o furtună în Feldgendarmerie, urmată de un 
general de artilerie, de trei ofițeri de Stat Major și de un Gruppenfiihrer 
SA. Acesta din urmă nu știa să zică decît „Ah, da?” la orice. 

Încă din prag generalul începu să trîimbiţeze: 

— Drepţi! Disciplina lasă de dorit aici! repetînd aceste cuvinte de 
trei ori, în răstimp de treizeci de secunde. Herbert Freiherr von Senne, 
artilerist ca și generalul, ceru să-l vadă pe Oberfeldwebel-ul Braun Hans. 
Pronunţă „Hans” ca și cum ar fi dat cu barda. 

Ceilalți doi ofițeri își ciocăneau voioși tocurile revolverelor, pe 
care le purtau în dreptul burţii, contrar regulamentului. Generalul își 
puse monoclul și dădu un șut Bibliei care zăcea pe jos. O santinelă 
miorlăi: 

— Jandarmeria 7, nimic de semnalat! 

— Porcule! îi răspunse Bilă-de-Seu, împungînd santinela cu 
umbrela. 

— Da, doamnă, admise omul, căruia vederea unui general îi 
dădea amețeli. 

Oberfeldwebel-ul Braun veni în fugă din cușca lui din spatele 
coridorului cu celule, luă poziţia de drepți și înșiră un raport lipsit de 
strălucire pe care nici nu izbuti să-l termine. 

— Culcat, Oberfeldwebel! 

Braun răsuci capul fără să înţeleagă. Trecuseră pe puţin zece 
ani de cînd se dezobișnuise de asemenea exerciții. Generalul îl aținti 
prin monoclu. Bilă-de-Seu împinse înainte gușa ei dublă. 

— La pămînt, porcule! 

Precum se năruie un munte minat, Braun se prăvăli la pămînt 
și se văzu silit să execute regulamentar exercițiul, pînă cînd maiorul 
se declară mulțumit. 

— Șleahta asta are nevoie de disciplină! tună generalul de artile- 
rie scuipînd pe fotografia unei căpetenii războinice, pe nume Ludendorff. 

Se ocupă energic de întreg personalul jandarmeriei, ceru pune- 
rea în libertate a Micuţului, aminti de frontul de est și încheie cu aceste 
cuvinte înspăimîntătoare: 

— Toată porcăria asta va fi raportată Fiihrerului. Voi trimite 
urgent propunerea de mutare într-o unitate combatantă. 

Se auzi slab un „Da, domnule general”. Micuţului îi spuse 
răspicat: 

— De tine mă voi ocupa mai tirziu! 

În aceeași clipă însă observă insigna regimentelor disciplinare 
și roși. Respiră adînc: 

— Frontul de răsărit te așteaptă! 

Făcu un semn și Bilă-de-Seu îl înșfăcă. Micuţul părea din ce în 
ce mai năucit. 

— La prima încercare de fugă, doamna se va folosi de armă! 

După care s-au retras. 

Micuţul scuipă pe jos și spuse: 

— Vino, Emma, să-i lăsăm. 

Ea îl luă de mînă și-l duse ca pe un băieţel. L-am culcat, însă se 
îmbătă împreună cu Legionarul și în liniștea nopții i-am auzit șoptind 
îndelung. Din cînd în cînd la urechi ne parveneau cuvinte precum 

„jandarmi” și „Gorila”... 

Într-o sîmbătă seara s-au hotărât să se ducă după „Gorila”. Erau 
în plină formă, formă care se îmbunătăți și mai mult încă mulțumită 
sticlei de votcă pe care Legionarul o luase cu el. Braun tocmai se dez- 
brăca și păru surprins de vizita aceasta neprevăzută. Nu-l recunoscu 
din prima clipă pe Micuţul, care era deosebit de prietenos, îl gidila 

cu vîrful cuţitului, îl ciupea de obraz și îi făgăduia să-i taie beregata. 
Oberfeldwebel-ul Braun nu izbuti decît să emită un strigăt slab, fiind 
pe jumătate sufocat de degetele de oțel ale Legionarului care îl strin- 
geau de gât. 

— Vreau să-l omor eu, cu mîna mea, protestă Micuţul atunci 
cînd Braun se învineți. 

Chiar atunci din dormitor a ieșit doamna Braun, membru activ 
în organizaţia femeilor național-socialiste. Înainte de a-și da seama 
de ce se petrece, ordonă: 

— Liniște! Imediat liniște! 

În penumbră i se puteau zări moaţele din păr și cămașa de 
noapte, care, ca totul din apartament, aparținuse fostului proprietar, 
o evreică văduvă, moartă la Neuengamme. Apartamentul constituia 
un vechi vis al doamnei Braun, pe care într-o bună zi și-l realizase. 
Văduva, împreună cu cei trei copii, fusese ridicată de SS, fără a putea 
lua cu ea decît ceea ce aveau pe ei, la ora trei dimineaţa. Doamna Braun 
fusese de faţă, îmbrăcată în piele de sus și pină jos. Pe scări prichindelul 
de trei ani plînse spunînd că-i este frig în ploaie. Un SS-ist îl pălmui. 
Doamna Braun o scuipă pe văduvă în obraz și o lovi cu piciorul în flu- 
ierul piciorului. 

— Tu și țîncii tăi veţi fi puși bine în lagăr. 

Apoi, urcă să schimbe apartamentul după gustul ei, înainte de 
a-i sosi bărbatul. Evreica și cei doi micuţi au fost trimiși la camera de 
gazare, iar fata de treisprezece ani sfirși într-un bordel de lagăr. 

Micuţul aflase despre toate acestea pe căi tainice, cunoscute 
doar de cei care trăiesc în marginea societăţii. Își ridică privirea asupra 
doamnei Braun. Cînd a apucat-o de păr s-a auzit un mormăit. Femeia 
ţipă, nu prea tare. O lovi cu capul de tocul ușii, lisînd-o apoi să cadă 
fără viață. 

— A fost un diavol, îi spuse Legionarului, strivind capul doam- 
nei sub cizmele sale. 

Îl sugrumă pe Braun cu un cablu de oţel şi, după ce se asigură 
că a murit, murmură cîteva cuvinte latinești rămase în străfundurile 
memoriei din vremea cînd fusese în pensiunea catolică din Minden. 

La plecare au verificat cu grijă broasca de la ușă. 

— Bintuie atâția tipi dubioși pe aici, ar putea sparge aparta- 
mentul! spuse Micuţul. 

Își trase pantalonii în sus și-l urmă pe Legionar la Tanti Dora, 
care le puse cîte un pahar dinainte zicîndu-le: 

— Încă un păhărel, băieţi? 

Ca și cum tocmai terminaseră un dans. 

— Skâll“! făcu Legionarul dîndu-l peste cap. 

— S-a făcut? șopti Tanti Dora turnîndu-și un biter. 

Legionarul o privi și clipi ridicînd paharul. 

— SR6I! repetă el. 

— În sănătatea tuturor celor pe care îi vei aranja, spuse Tanti 
Dora, care era gata să jure oricui că cei doi clienți nu se mișcaseră toată 
noaptea din bomba ei. 

Nu întrebă însă nimeni. 

În ziua următoare, avioanele canadiene bombardau cartierul 
în care locuise „Gorila”, transformîndu-l într-o mare de flăcări. Micuţul 
îi spuse Legionarului: 

— Ce baftă pe noi că ne-am hotîrit să mergem ieri, altfel am 
fi ajuns prea tirziu! Și nu am mai fi putut intra în paradisul lui Allah, 
nu-i așa, nomadule? 

— Nu-ţi bate joc de lucrurile serioase, răspunse Legionarul. 


[4] (sued.) SKOL: Hai noroc! (n. trad.) 

— Trebuie să ai relaţii, spunea Tanti Dora. E la fel de 
necesar ca aerul pe care îl respiri. 

Frumosul Paul era o relaţie excelentă. Trimitea oameni 
la spînzurătoare sau le comuta pedeapsa în muncă silnică 
după bunul său plac și de altfel nu făcea nimic pentru nimeni; 
Tanti Dora însă nu era nici ea o relaţie de neluat în seamă. 

Frumosul Paul era unul dintre cei mai veninoși șerpi ai 
celui de-al III-lea Reich. Tanti Dora nu se temea de mușcătura 
lui. Rîse, scărpinîndu-și pulpele groase, în timp ce urmărea din 
ochi cum ies zbirii Serviciului de Securitate. 

Rachiul de ienupăr, pe care Frumosul Paul doar îl 
mirosise, fu golit în chiuvetă, pentru mai multă siguranță. 
Micuţul zicea că-i păcat de el! 


Fișa noastră de ieșire a fost semnată într-o miercuri oarecare. 
Doctorul Mahler ne-a strîns mîna privindu-ne în ochi, avînd pentru 
fiecare cîteva vorbe bune. 

Ne-au trebuit trei zile să ne luăm rămas-bun de la toată lumea, 
iar Micuţul se întrecu pe sine la bordel. Legionarul și cu mine ne-am 
îmbătat zdravăn la Vindstyrke I[, însoțiți de Tanti Dora, care mormăia din 
vreme în vreme cuvinte neinteligibile, privindu-l pe Legionar într-un 
fel ciudat. Eram așezați într-una din nișele cele mici, sub lumina roșie 
voalată. 

— Ce veți face voi doi după război? am întrebat eu, mai mult 
să zic și eu ceva. 

— După război? visă Legionarul, privind cu interes cum își 
schimbă absintul culoarea în timp ce rotea paharul în mînă. Poate 
mă voi ocupa puțin cu comerțul. 

— Trafic de carne vie, sugeră Tanti Dora. 

— De ce nu? O marfă ca oricare alta... Sînt locuri unde femeile 
sînt rare și costă mult. Dacă te-aș fi întîlnit acum cîțiva ani, draga mea 
grasă, ți-aș fi găsit o slujbă bună. Te-ai fi distrat cu un întreg batalion 
la BMC-ul din Alger. 

— Scîrnăvie, răspunse Tanti Dora. 

— Dacă aș izbuti, dar asta numai după ce aș tăia beregata la 
cîțiva care o merită, m-aș fofila să trăiesc ca un bogătaș dincolo de 
Ocean. Undeva unde să nu fie poliția asta îndrăcită. 

Rise singur la gîndul acesta. 

— Nici tu nu crezi ce spui, i-o tăie Tanti Dora, aprinzindu-și o 
nouă mahorcă. Vrei să-ți spun eu ce vei face îndată ce se va încheia 
războiul? Te vei prezenta la primul centru de recrutare francez și vei 
pocni din călcîie pentru a obține un contract în Legiune. 

Legionarul o privi lung. Cicatricea lui întinsă devenise roșie 
ca focul, ca și cum sîngele era pe cale să țișnească prin pielea subțire. 
Strivi ţigara pe jumătate fumată în scrumieră. 

Ușa rotativă scîrții și perdeaua din mărgele ce atirna în fața ei 
zornăi. O perdea din mărgele cum se întîlnesc în sudul Spaniei ori în 
Filipine, darul făcut de mult de un marinar. Într-o noapte, marinarul 
acela strigase în nasul unui tip de la Gestapo: „Săte ia dracu, pe tine și 
pe Adolf!” și îi aruncase în față un pahar pe cînd tipul își scotea revol- 
verul. Tanti Dora era puţin mai departe, dar iute ca fulgerul ridică mina 
aruncînd o piatră. Gestapovistul fu găsit ceva mai tîrziu într-un șanț 
dinspre Hamburg. 

În ziua următoare marinarul trebuia să se îmbrace, însă veni 
să aducă perdeaua de mărgele. Peste puţin timp ieși în larg, la bordul 
lui Bismarck, și muri în apa înghețată, cu ochii mîncațţi de pescăruși, 
pentru drapelul pe care îl urîse. 

— Alfred! spuse Tanti Dora cu o dulceaţă neasemuită în glas, 
de care nu ai fi crezut-o în stare. Rămii lingă mine, vei putea face tot 
ce vei dori, îți făgăduiesc tot, din clipa în care îţi vei lepăda uniforma 
și pînă în ziua morții. 

Oare era o iluzie sau erau într-adevăr lacrimi ce sclipeau în ochii 
acestei femei dure—ochii aceia spălăciți ca ai unei cobre ce se repede 
asupra prăzii. Semănau între ei, patroana de bordel și soldăţoiul pîrlit de 
cei cincisprezece ani petrecuţi în deșerturile Africii. Ciudăţeniile vieții... 

— Dora, bătrîna mea prietenă, șopti Legionarul tainic, să încer- 
căm să fim tari, să nu devenim sentimentali. Floarea albastră nu-i de 
noi. Tu te simţi bine printre tîrfe și bandiți, iar eu în deșert, cu o puș- 
că-mitralieră pe umăr. Cu toate acestea, într-o bună zi cînd vom fi cu 
adevărat bătrîni, ne vom reîntîlni și vom cumpăra un local mititel, cu 
un bar și șapte scaune. 

Tanti Dora oftă. 

— Alfred, nu va veni niciodată vremea să avem un bar și șapte 
scaune, pentru că la ora aceea tu vei fi mușcat de mult țărîna, pierzîn- 
du-ți sîngele în nisip, iar eu voi fi moartă în urma unui delirium tremens. 

Legionarul se ridică, aduse cîteva sticle, făcu un amestec și 
întinse un pahar mare lui Tanti Dora. 

— Bea, femeie. Știm amîndoi ce înseamnă gindurile negre. 

O sirenă începu să sune alarma, dezlănțuind un adevărat concert. 

— Alarmă! spuse cineva, ca și cum nu am fi știut-o și jumătate 
din local se goli. 

O doamnă cu părul șaten intră și întrebă unde este adăpostul. 
Era frumoasă, cu tocuri înalte și fustă strimtă, cu ciorapi deschiși, foarte 
fini. Nu era o tirfă. 

Primele bombe au început să cadă cutremurînd casa, după care 
O baterie antiaeriană începu și ea să tragă. Sus pe cer pluteau mici 
nori albi. 

— Îi auziţi? zise cineva. 

Într-adevăr, se auzeau bombardierele grele descriindu-și cer- 
curile deasupra Hamburgului, în zumzet de motoare. 

— Unde e adăpostul? întrebă doamna. 

— Aici, spuse cineva arătînd taburetul gol din fața barului. 

Un nou șir de bombe se abătu asupra străzilor. 

— Sînt unii care acum fac pe ei, rise un marinar de la submarine, 
băgîndu-și mîna pe sub fustele unei fete. 

Doamna care căuta adăpostul ieși, urmată de un domn gras, 
foarte nervos. În aceeaşi clipă, casa fu zguduită ca de trăsnet şi lumina 
clipi ameninţător. 

— Asta a fost una faină! zise marinarul aplecînd pe spate fata, 
care începu să geamă. 

Doamna și domnul cel nervos au venit înapoi în mare grabă. Ea 
era drăgălașă, cu părul în dezordine și obrajii înroșiți de frică. Desigur 
că nu era încă obișnuită cu moartea. Se așeză la bar, privind cu teamă 
în jur. Marinarul, care își pierduse panglica de la beretă, abandonă 
fata și se apropie de doamnă. Fără o vorbă, își strecură mîna sa mare 
în lungul piciorului subțire. 

— Lasă-mi soția în pace, spuse domnul cel gras, ridicîndu-se. 

Marinarul nu-l văzu și, aplecîndu-se spre cucoană, îi șopti ceva 
din care se auzea mereu cuvintul „pat”. 

— Las-o în pace pe soția mea, marinarule! spuse din nou dom- 
nul indignat. 

— De ce? întrebă curios marinarul. 

— Pentru că-i nevastă-mea. 

— E bărbatul tău? făcu marinarul sceptic. Da? Îmi plac femeile 
măritate. 

Domnul îl apucă de braţ: 

— Vezi bine că-i soția mea! 

— Ei și? zise marinarul, care era destul de beat. Vreau să mă 
culc cu nevastă-ta, înţelegi, frățioare? 

Își lipi palma de pulpele doamnei, care îl pălmui, furioasă. Rise 
cu hohote, trase o dușcă și răcni: 

— Îmi placi, ador să mi se opună rezistenţă, dar mîine plec în 
larg cu U-18!!l. Adăugă confidenţial: Este ultima mea călătorie. 

Un troznet cumplit ne acoperi deodată cu praf mărunt de gips. 
Marinarul își trase capul între umeri zîimbind. 

— Asta a fost foarte aproape, dar la mine nu se prinde. Mi s-a 
prezis că mă voi curăța în următoarea călătorie. La prima torpilă... fîsss! 
U-18 e o hodoroagă, iar comandantul von Grawitz o lepră. Tu, hîrșitul 
deșertului, l-ai cunoscut pe lepra de von Grawitz, cu crucea lui de la gât, 
primită drept recunoștință pentru toţi cei pe care i-a trimis la fund? 

— Gura, făcu Legionarul, care tocmai îi explica lui Tanti Dora, 
cu lux de amănunte, rețeta unei anumite supe ce se mînca la Damasc. 

Domnul cel gras, care căzuse greoi pe un scaun la troznetul 
bombei, se ridică îndreptindu-se ţopăind spre marinar. Se opri ame- 
nințător în fața celui de la submarine. 

[1] (germ.) U-18—Unterseeboote: submarin (n. trad.) 

— Îţi ordon să-mi lași soţia în pace și să-i ceri scuze. 
— Rahat! zise Legionarul. Nătărăul vrea să se bată cu marinarul? 
— Treaba lor, rosti Tanti Dora, scoțind un rotocol de fum. 
Matelotul se aplecă și o sărută pe doamnă drept pe gură. Domnul 
se clătină, îl lovi în bărbie și strigă lucruri de neînțeles. Soţia lui striga 
și ea. Domnul ridică mîna și-l nimeri încă o dată pe marinar, răstur- 
nîndu-i berea, o halbă Ingefari7l, greu de procurat. Tocmai aceasta stârni 
mâînia omului. Îi arse un șut domnului, care se prăbuşi, apoi se năpusti 
asupra femeii, răsturnînd-o pe spate. Soţul se ridică, palid. Puse mîna 
pe un scaun vrînd să-l spargă în capul adversarului său, nu-l nimeri 
însă și o lovi pe femeie, care căzu la pămînt ca o păpușă nearticulată. 
Marinarul se repezi asupra lui. 
— Porcule! Să dai într-o femeie! Îţi arăt eu, ţie! 
Domnul se nărui cu fața înainte, cu nasul în pulbere și portarul 
belgian îl aruncă în stradă. 
— Ia muierea! zbieră un Feldwebel infanterist. Dă-i la buci! 
— Tacă-ţi clanţa! se enervă Tanti Dora. 
Ușa s-a deschis și un gardian de stradă intră clătinîndu-se. 
— Arde întreg Kirchenhalle! anunţă el. Arde ca-n iad. 
Își scoase casca şi se văzu că pe chipul foarte palid avea dungi 
de negreală. Uniforma îi era îmbibată de fum. 
— Dumnezeule, cum arde... 
Ceru un rachiu dublu și-l bău dintr-o sorbitură. 
— Afară în stradă e unul gras care se smiorcăie. Voi l-aţi arun- 
cat afară? 
Fără să mai aștepte un răspuns, arătă către doamna întinsă pe 
tejghea, care mișca din cap gemînd. 
— Ce-i cu ea, e lovită la cap? 
— Tare curios mai ești! ţipă Feldwebel-ul clătinîndu-se. Vrei să 
te baţi cu mine, combatantule? 
— Bineînţeles că nu, răspunse gardianul, șțergindu-și gura cu 
dosul palmei, ceea ce-l făcu să pară și mai murdar. 
— Ești un laș! strigă Feldwebel-ul. 
— Ascultă, pifanule, spuse gardianul cu răbdare, liniștește-te. Ce 
mai arde! reluă apoi întorcându-se către Trude. Încă o bere, fumul ăsta 
îți dă o sete... Și tu, pifanule, întinde-o, nu mă bat cu răniții. 

Feldwebel-ul cu capul bandajat încercă să ajungă la polițaiul de 
stradă, dar își pierdu echilibrul. Cu foarte mare osteneală apucă o sticlă 
și o azvirli în capul gardianului, care sări înapoi ferindu-se. 

— Eşti nebun? își trase revolverul. 

— Da, bilbîi beţivanul, nebun de legat. 

Se scotoci prin buzunare și scoase un petic de hirtie, pe care îl 
viri sub nasul gardianului uluit. 

— Ia te uită! exclamă acesta, ștergîndu-și sîngele ce-i curgea 
dintr-o zdrelitură provocată de sticlă. Ca un permis de vînătoare! Unul 
adevărat! Ai noroc, fără hirtia asta erai un om mort. Ce lovitură mi-a 
dat, bestia! 

Marinarul își înfundă iarăși mîna pe sub fustele doamnei. 

— Am s-o gîdil. Veţi vedea cum își va reveni, zise rizind. 

Doamna gemu. Cu o singură mișcare marinarul îi smulse fusta 
de pe ea. 

— Chiloţei roz! jubilă el, dindu-i o palmă peste fese. Hai, trezeș- 
te-te! Heinz nu se va mai întoarce niciodată la Hamburg. 

O nouă serie de bombe. Paharele s-au răsturnat sunînd, lumina 
s-a stins, una din fete țipa de frică. Feldwebel-ul începu să cînte. Poli- 
țaiul tușea. Casca i se rostogolise într-un colț în momentul exploziei. 
Marinarul săruta femeia care gemea întruna. 

— În sănătatea mirilor! se auzi un glas. 

Toată lumea a ris și am băut în sănătatea marinarului și a 
doamnei. 

— Mișcă-te, putoare, se auzi în întuneric. Miine e ultimul meu 
drum cu U-18, azi însă e rîndul tău. 

Trude aduse lumînări și în penumbră am deosebit două trupuri 
întinse pe jos. Doamna scoase un țipăt ascuţit. Polițaiul mirii: 

— Porcule, las-o în pace! 

Tanti Dora se ridică în tăcere și înaintă pe întuneric spre băr- 
batul culcat deasupra doamnei. Îmbrăcămintea femeii era sfişiată, se 
apăra violent, dar matelotul era pe cale de a-și atinge scopul. Gardianul 
se plecă spre marinar și îi smulse victima. 

Bărbatul se ridică zbierînd bezmetic... Se repezi la ușă. 

— La prima mișcare trag! amenință polițaiul. 

Marinarul dispăru mormăind pe scări. Atunci am auzit cum 
pocnesc bombele incendiare. Pe asfalt se răspindi un lichid arzător, iar 
flăcările s-au înălțat, vii, iscînd o căldură ca de cuptor. Cineva striga 
cerînd nisip. Umbrele oamenilor se alungeau în lumina aceasta de iad. 
Strada întreagă ardea. 

Tanti Dora aprinse calmă un trabuc, al douăzecelea de la înce- 
putul alarmei. Legionarul cînta Vino, dulce moarte, vino... L-am văzut 
prin fereastră pe marinar aprinzindu-se precum 0 torță, se topi încet 
pînă cînd din el nu rămase decît un fel de păpușă roșiatică. 

Femeia violată ședea pe jos și privea drept înainte, fără a vedea 
ceva. Se clătina ţipînd mereu și începu să se lovească cu capul de pereți, 
din ce în ce mai repede, ca un tren care prinde viteză. Glasul ei urcă 
într-un vaiet ascuţit. 

— A înnebunit, spuse un subofițer de pionieri. 

Tanti Dora își aruncă privirile asupra femeii care se balansa. 

— Du-o în spate, porunci, făcînd semn lui Ewald. 

Din nou bubuit de tunet. În apropiere casele se prăbușeau, stri- 
gătele însă fură înghiţite de furtuna de flăcări care mătura, precum un 
uragan, totul din Hansaplatz. 

Tanti Dora, calmă în continuare, ne-a adus un platou cu castane 
coapte, pe care le-am mîncat cu sare pînă cînd o patrulă a Serviciului 
de Securitate îşi făcu o intrare zgomotoasă. Întîi s-au uitat la gardian, 
care își puse la loc pe cap casca, iar Oberscharfiihrer-ul care comanda 
trupa fluieră lung. 

— Aha! Iată un agent care stă la căldurică, ce surpriză plăcută! 

Gardianul luă poziţia de drepţi prezentîndu-și raportul. 

— Inspector de poliţie Krull, de la infirmeria Gării Centrale. 
Nimic de semnalat. 

SS-iștii au izbucnit în râs. 

— N-ai imaginaţie, tataie! Jumătate din cartier arde și tu n-ai 
nimic de semnalat? Afară, chiar lîngă intrare, sînt două cadavre și nu 
ai nimic de semnalat? 

SS-istul întinse mîna rîzind. Fără o vorbă, polițaiul i-a înmânat 
ordinul de patrulare și carnetul. SS-istul răsfoi nepăsător carneţelul 
cenușiu, fără să citească ordinul de serviciu, băgă totul în buzunarul 
de la piept și i se adresă: 

— Îţi dorești un glonte-n ceafă, tataie? 

Polițaiul clipi des, își agită capul și rosti ceva neinteligibil. 

— Să te pui la adăpost în bordelul ăsta, în timp ce noi ne facem 
datoria, e prea de tot! 

Îl percheziționă atent, învîrtindu-se în jurul poliţaiului. Mau- 
serul dispăru în buzunarul SS-istului. 

— Hai, cu faţa la perete, dar mai repede! 

Cu automatul îl împinse către zid. 

— Te vei bălăbăni de-o funie, nene polițaiule, cu un anunţ pe 
burdihan: dezertor! 

Ceilalți SS-iști se prăpădeau de ris. 

— Miinile la ceafă, ori îți smulg urechile! zbieră șeful. 

Întorcîndu-se către bar comandă: 

— Cinci halbe, repede. 

Tanti Dora se ridică făcînd cu ochiul lui Trude, care dispăru în 
spate, acolo unde era telefonul și luă locul ei de la bar. Pufăia nervoasă. 
SS-istul o privea insistent. Siguranța sa părea că scade în fața acestei 
femei grase cu ochii duri, care-l măsura cu indiferență. 

— Am zis cinci halbe. 

Tanti Dora își scoase foarte încet ţigara din gură și îi suflă fumul 
în obraz. 

— Nu. 

Toţi au rămas înmărmuriți. Cuvintul răsunase ea pocnetul unei 
carabine. Legionarul își descoperi dinţii. Se ridică și el așezindu-se pe 
taburetul de lîngă Oberscharfiihrer. 

— Crezi că-i meseriaș, omul? o întrebă pe Tanti Dora arătiîndu-l 
cu capul. 

— Nu, cu siguranță însă un prost. 

— Cine-i prost? Hei, matroano! răcni SS-istul. 

Tanti Dora îi suflă din nou fumul în obraz. 

— Tu. Dacă ai fi fost mai șmecher, de mult te-ai fi cărat de aici. 

Din spatele prăvăliei apăru Trude, care făcu un semn abia văzut 
către Tanti Dora și-l privi cu voioșie pe SS-ist. Acesta se răsti furios: 

— Mă ameninţi, zdreanțo? E timpul să ne faci o vizită. Mă voi 
ocupa personal de tine, copila mea! 

Oamenii săi rîseră tare și unul dintre ei își puse automatul pe 
bar. Legionarul îi împinse ca din greșeală și arma căzu pe jos cu zgomot. 

— Nătărăule! urlă SS-istul. 

Tanti Dora o privi din nou pe Trude, care încuviinţă din cap. 

— Apleacă-te și culege-ţi arma, ordonă șeful omului său. Apoi, 
către Tanti Dora: Ce se aude cu halbele alea? Trebuie să ni le luăm 
singuri? 

— Nu primiţi nimic, spuse Tanti Dora, așezind o sticlă pe penul- 
timul raft din spatele ei. 

— Ce-ai zis? Refuzi să ne servești? 

Un SS-ist se strecură în spatele tejghelei. 

— Fă ce ţi se spune, ploșniţo, sau e vai de capul tău. 

Feldwebel-ul cel cu permis de vinătoare se ridică și se apropie 
împleticindu-se de bar. 

— Lepre de SS, cine vrea să se bată cu mine? 

SS-istul îi aruncă o privire indiferentă. 

— Întinde-o, secătură! 

Feldwebel-ul, clătinîndu-se din ce în ce mai tare, își lipi obrazul 
de cel al șefului. 

— Va să zică o cauţi, lepădătură! 

Celălalt nu-l lovi decît o singură dată cu patul revolverului și 
Feldwebel-ul se prăbuși ca un bolovan. Din nas i se scurgea un firicel 
de sînge. 

— Acum ajunge! mîrii Tanti Dora, punînd jos ţigara. Dacă nu 
dispăreți la repezeală toți cinci, o păţiți să ţineţi minte. Azvirli auto- 
matul de pe bar. Acesta e local, nu arsenal. 

Se apucă să șteargă frenetic tejgzheaua, uitîndu-se pe furiș către 
ușă. Legionarul deschise gura să spună ceva, dar îi șopti: 

— Taci, vezi-ţi de treaba ta. 

— Pe toți dracii! tună Oberscharfiihrer-ul. Tîrfă bătrină, te căsă- 
pim, să vedem cum îţi arată hoitul! 

Îi dădu un picior Feldwebel-ului în nesimţire, făcînd să-i cadă 
pansamentul. Apăru o cicatrice lungă, recentă. Era deschisă în mai 
multe locuri, se putea vedea carnea roșie străbătută de un dren. Una 
din fete se aplecă asupra rănitului: 

— Hans! Oh, sărmanul Hans! 

Îl târî cu mare greutate pînă la una dintre nișe. SS-iștii rideau, 
iar șeful ridică din umeri. 

— La plecare să-l luaţi și pe decăzutul ăsta, îl vom da puţin la 
darac. Și acum să vină berea, ori ați dat de dracu'! 

Exact în clipa aceea portarul tuși ușor. Tanti Dora ridică repede 
capul și zîmbi. Apăruse un bărbat mărunţel, cu un fular alb în jurul 
gitului, într-un impermeabil cenușiu și cu mînuși albe. Avea ochii ciu- 
daţi, opalescenți, ca la morți. 

Tanti Dora își aprinse alt trabuc, pocni din degete și spuse: 

— Bună seara, Paul. 

Mărunţelul înclină capul. 

— Heil Hitler 

Pantofii lui scîrțiiau. Fără să se grăbească, introduse o țigară 
într-un lung ţigaret de argint, cu capătul de fildeș, în timp ce SS-iștii 
îl priveau hipnotizați. Îndreptă ţigaretul către Oberscharfiihrer-ul căță- 
rat pe taburet. Căpetenia zbirilor se tulbură. Nu prea știa ce să facă. 
Să se ridice și să-și prezinte raportul, ori pur și simplu să răcnească: 

„Gura!”, ceea ce i-ar fi plăcut mai mult. Glasul îi era însă prea familiar, 
îi amintea de cazarmă sau de coridoarele întunecate de la poliție. Nu 
îndrăznea. Pe de altă parte, experienţa îl învățase că sub ţoalele ridicole 
ale civililor se puteau ascunde surprize de necrezut. 

Alunecă de pe taburet, însă încet, și nu-și apropie decât pe jumă- 
tate călcîiele, fără a le pocni. Spuse că făcea o razie obișnuită și găsise 
un gardian de stradă suspect de dezertare. 

Bărbatul cel scund aruncă o privire nepăsătoare spre agentul 
în picioare de lingă perete. 

— Ordinul de razie? 

SS-istul șovăi. O mănușă de piele albă se întinse poruncitoare. 

— Ordinul? 

— Nu am, domnule. 

Un ochi mirat îl privi, unul singur, cel stîng de pe chipul palid. 
Celălalt privea în gol, era din sticlă, la fel de nesimţitor ca și inima 
omulețului, foarte potrivit însă pentru a-i îngrozi pe inculpați. 

— Ce înseamnă asta? Nu ai ordinul? 

— Nu, domnule... SS-istul șovăia să-i acorde un grad. Cine naiba 
era? Am crezut de cuviință să controlez puțin cloaca asta de aici. 

Omulețul ridică un colț al buzelor într-un surîs ce semăna cu 
o grimasă înfiorătoare. 

— Cine a crezut de cuviință? Și ce înţelegi prin cloacă? Aici nu-i 
decît un singur porc, iar acela ești chiar dumneata, Oberscharfiihrer. 

Urmă o tăcere prelungă. Undeva departe se auzeau bombele 
căzind. 

— Dumneata conduci trupa? 

— Da, domnule. 

— Nu mai spune! Prin urmare, dumneata ești vinovat de ilega- 
litatea asta? Razie pe cont propriu, fără ordin. Consiliul de Război, nu-i 
așa, Oberscharfiihrer? Îţi recunoşti desigur vinovăția? 

SS-istul se bălăbănea nesigur de pe un picior pe celălalt. Avea 
acum călcîiele apropiate, iar degetul mic era pe cusătura pantalonilor. 
Ceva nu era în regulă cu civilul ăsta. Tanti Dora ștergea în continuare 
tejgheaua, cu ochii strălucitori de bucurie răutăcioasă. 

— Oberscharfiihrer-ul SS Brenner raportează că recunoaște. 

Bărbatul cel scund ridică o sprinceană. Ochiul viu se mai întu- 
necă puțin, cel mort rămase de gheaţă. 

— Vom mai sta de vorbă la Cartierul general. Poţi pleca cu oame- 
nii dumitale. 

— Vă rog să-mi spuneţi, domnule, unde să-mi înaintez raportul? 

Omulețul dădu roată localului fără să răspundă. Privi în nume- 
roasele nișe, iluminate cu cîte o lumînare, și arătă către agentul de 
stradă, care sta drept, lipit de perete, cu mîinile la ceafa. 

— Pe ăsta luaţi-l cu voi. 

Oberscharfiihrer-ul, în continuare în poziție de drepți, se răsucea 
pentru a se găsi mereu cu fața la mărunţel. 

— Unde trebuie să ne prezentăm, domnule? 

Nici un răspuns. Bărbatul în negru era acum în fața barului 
și privea sticlele. Tanti Dora freca mai departe, fără a privi la nimeni. 
Trude îi turnă un pahar de rachiu de ienupăr. Mirosi paharul. 

— Din Olanda, spuse, ca și cum și-ar fi vorbit singur. 

Răsucea paharul privind lichidul. Începu să fredoneze Judenblut 
soll spritzen!?... 

Puse paharul pe bar, îl mai adulmecă o dată și murmură: 


[3] (germ.) Ţișni-va sînge de evreu (n. trad.) 

— Amsterdam. Keizersgracht. 

Îl mai duse o dată la nas, făcu un semn din cap și se ridică fără 
a fi gustat. Se îndreptă repede spre ușă, dar, în trecere, îi puse mîna pe 
umăr lui Ewald. 

— Tu te prezinți mîine la ora 12 și 10 la mine. Adresa ţi-o spune 
șeful tău. 

Proxenetul se făcu alb la faţă ca un mort. Îl aşteptau vremuri 
grele. De lingă ușă tipul cel scund se mai întoarse către căpetenia zbirilor. 

— Sînt consilierul judiciar Paul Bielert, de la Siguranţa Naţio- 
nală, Secţia a 4-a, II A. 

Și dispăru. 

— Drace! șopti Oberscharfiihrer-ul, năucit. Frumosul Paul în 
persoană! 

Își privi trupa. Asta însemna plecarea apropiată spre frontul de 
răsărit, într-o unitate combatantă. Șleahta l-a luat pe gardian în șuturi; 
l-au amenințat pe portar și l-au scuipat pe Ewald, dar n-au spus nimic 
la adresa lui Tanti Dora. Era aici ceva ce nu puteau pricepe. 

Sună încetarea alarmei. Pretutindeni în oraș răsuna urletul 
sirenelor pompierilor, care străbăteau străzile. Ardea peste tot. Pînă la 
noi ajunse miros de carne arsă. Carne de om. Feldwebel-ul cu permisul 
de vinătoare nu își mai reveni și muri în brațele fetei care se vindea pe 
unt și cafea, mai prețioase decît lingourile de aur. 

— Fir-ar să fie! exclamă Legionarul. Ce seară! 

O privi pe Tanti Dora, care își sorbea rachiul. 

— Cine-i Bielert și de unde îl cunoști? 

— Ești curios, nu-i așa? zimbi ea. Paul Bielert este sculă mare la 
poliția judiciară, aici la Hamburg. E consilier. Semnătura lui te poate 
trimite fără judecată în capătul celălalt al lumii. Sturmbannfiihrer, sau 
așa ceva. 

— Și tu frecventezi asemenea monstru? 

Tanti Dora urmă, fără a-i păsa de întrerupere. 

— Pe vremuri, Paul nu era mare lucru, un șmecher oarecare 
de la Kripol“.. L-am scăpat o dată dintr-o belea (se scobi în dinţi cu un 
chibrit). Fără mine, Frumosul Paul și-ar fi f... norocul, dar, bineînțeles, 
mi-am luat măsurile mele de siguranţă. 


[4] (germ.) KRIPO—Krimminalpolizei: poliția judiciară (n. trad.) 

Rise încetișor. 

— Cînd ai de a face cu șerpi de soiul asta, îţi trebuie ser bun. 

Legionarul se scărpină după ureche. 

— Hm... făcu el dus pe gînduri. S-ar putea să fie cam nesănătos. 
Ce s-ar întîmpla dacă Frumosului Paul i-ar trăsni prin minte că e mai 
prudent să scape de tine... În locul lui, eu așa aș face, iepurașule. 

Tanti Dora se puse pe rîs. 

— la spune, Alfred, chiar mă crezi ultima cizmă? 

— La dracu, fireşte că nu! Dacă ai fi fost fată mare, de mult n-ai 
mai fi pe aici... Dar băiatul ăsta are o mutră! Mie nu mi-ar plăcea să 
știu ceva care i-ar putea fi dăunător. 

Tanti Dora se distra. 

— Dacă cineva ar fi atît de prost încît să mă răcească, tot ceea 
ce știu ar ieși din mormânt, iar tribunalele ar trebui să facă 80 ore 
suplimentare. O știu toți. Este în interesul lor să nu mi se întimple 
nimic și să scap cu viață din războiul ăsta, poţi să mă crezi. E foarte 
posibil de altfel să sfirșesc singură, cu cîteva dintre tîrfe, în căutare de 
clienţi, undeva în spatele bisericii Sfîntul Mihail. Atunci însă Adolf 
va fi crăpat de mult. 

Dădu peste cap rachiul și își înfoi chica neagră cu amîndouă 
mîinile. 

— Ceea ce știi despre el e de natură politică? 

— Firește. Crezi oare că tipii de soiul ăsta se tem de o simplă 
crimă? 

Am băut în tăcere. 

Polițaiul care intrase doar să-și spele gâtlejul de fum a fost judecat 
de un tribunal excepțional, în numai douăzeci de minute. Judecătorul, 
un judecător bătrîn, avea de judecat mii de oameni, ceea ce era cu mult 
peste puterile lui. Soția sa studia dosarele, în timp ce el mînca și semna 
nenumărate documente din care nu citise nici măcar un singur rînd. 
După război s-a retras la pensie, cultivînd lalele și garoafe lingă căsuţa 
sa din Aumiihle, la cinci minute distanţă de statuia lui Bismarck. 

În ziua cînd a pronunțat verdictul nefericitului gardian, avu- 
sese o dimineață deosebit de încărcată și se grăbea să vină acasă la 
prînz. În numele Fiihrerului, acuzatul va plăti cu viața dezertarea, avînd 

însă în vedere numeroșii ani petrecuţi în cadrul poliției, este iertat de 
decapitare și va fi executat prin împușcare. Pronunţă Heil Hitler! cînd 
aproape că părăsise sala. 

Polițaiul de cincizeci de ani, care avea treizeci de ani de servi- 
ciu, se prăbuși hohotind. Cineva povestea că amantul era pe jumătate 
mort de frică înainte chiar de a fi străpuns de douăsprezece gloanţe. 
Un ostaș din pluton îl atinse la cap, mutilindu-l. Asta era împotriva 
regulamentului, și putea trece drept act de violență—ceva ce nu-și are 
locul în cadrul unei execuții militare. 

Locotenentul de poliție care comanda plutonul se înroși de supă- 
rare și-l pedepsi pe vinovat, care, după două săptămîni, plecă în Polonia 
să urmărească partizani. Într-o noapte întunecoasă, compania lor a 
fost trimisă undeva la nord de Lemberg. Două camioane s-au împot- 
molit. În timp ce munceau să le elibereze, au izbucnit deodată focuri 
de armă. Un foc intens, cu mici flăcări albastre. Veneau din dreapta, 
din stînga și din fața lor. Totul nu a durat decît exact patrusprezece 
minute, apoi s-a lăsat tăcerea; nu se mai auzea decît trosnetul flăcărilor 
care mistuiau camioanele și cîteva gemete. 

Umbre îmbrăcate țărănește s-au ivit din întuneric. Au dat cu 
piciorul în morți, iar răniților lovitura de grație. Nu le luase mult timp 
să lichideze 175 de soldați din poliție; locotenentul Wasilij Poloneff 
dispăru apoi tăcut, așa cum venise. Cei 175 de soldați omoriîţi erau toți 
oameni în vîrstă, care bătuseră ani de-a rîndul străzile din Hamburg, 
Bremen sau Liibeck, fără a fi bănuit vreodată existența unor asemenea 
ucigași fanatici, de ţeapa lui Wasilij Poloneff. 

După un anumit timp, familiile vor primi câte o carte poștală: 

„Sergentul major Schultz (sau Miiller) a căzut la datorie, pentru Fiihrer 
și patrie. Fiihrerul vă mulțumește.” 

Mai ales nu trebuia să plingi, căci a-ţi arăta durerea nu e demn 
de un german, asta putea fi considerat drept sabotaj; pină și anunţurile 
mortuare nu trebuiau să pomenească de suferință. 

„Am primit cu mândrie vestea morţii fiului nostru, locotenentul 
în rezervă Heinz Miiller, căzut pentru patrie...” 

Trei săptămîni mai tîrziu, familia Miiller primise o scrisoare 
lungă care anunța expedierea a 147 mărci și 25 de pfeningi, recunoș- 
tința armatei pentru sacrificiu. Bătrînul Miller s-a înfuriat și spuse o 

mulțime de lucruri pe seama prețului sîngelui, dar fu auzit de cineva 
care supraveghea casa. 

În seara următoare, au apărut doi domni bine îmbrăcaţi, care 
îl săltară pe Miiller. A fost și un proces. Defetism, purtare necorespun- 
zătoare pentru un bun german, ofense aduse Fiihrerului și îndemn la 
răscoală. Într-o dimineață de noiembrie, pe cînd ploua mărunt, călăul 
îi tăie capul lui Miiller-tatăl. 

Doamna Miiller, care trăise atîta vreme alături de Hans Miiller, 
a fost trimisă la Ravensbriick, pentru reeducare. 

Un cor de strigăte și chemări se înălța din mii de guri. 
Bombele cădeau ca grindina. Pe străzi alergau torţe umane, 
prefăcindu-se apoi în mici mumii. 

Îl chemau în ajutor pe Dumnezeu, dar Domnul nu-i 
auzea. 

Biserica Sfîntul Nicolae era o mare de flăcări. Preotul 
încercă să salveze Sfintele Odoare, dar un Christ mare de piatră 
se prăbuși peste el rupîndu-i șalele. 

Ardea Hamburgul. 

Noi beam în pivnița spitalului, în timp ce ștabii 
Partidului benchetuiau într-un restaurant subteran din 
Baumwall, unde Paul Bielert căuta un asasin. 

Pentru jefuitorii de cadavre, noaptea se dovedea 
fructuoasă. 


Asupra spitalului cădeau torpilele aviaţiei inamice. Căminul 
de copii dinspre Landungsbriicke fusese distrus încă mai înainte. Un 
nor uriaș de fum și căminul dispăruse, împreună cu șoimii hitleriști și 
toți ceilalți copii din pivniță. Tot atunci au dispărut și cei nouă băieți 
de doisprezece ani, servanțţii tunul antiaerian. 

O aripă a spitalului, cea care avea fațada pe Nachtstrasse, fusese 
pe jumătate rasă. Se mai puteau vedea resturile contorsionate ale patu- 
rilor de fier, un picior gol smuls de la genunchi sub un roi biziitor de 
muște și o mînă, o mînă mare, aspră, cu un inel neted pe deget. Și-o 
disputau doi cîini costelivi, ceea ce ne făcu să ridem. 

— Mare porcărie, camarazi, suflă Legionarul. Sfirșitul e aproape. 
Reichul devine linia întâi. 

În fața berăriei Sfintul Paul, o femeie pe jumătate înfășurată 
întru-un Covor roz, vechi, acoperită toată de praf de calcar cenușiu, 
plingea de una singură. În ziua aceea erau mulţi care plîngeau singuri. 

Pe poarta dinspre miazănoapte a Hamburgului fu văzută o lungă pro- 
cesiune; erau muncitorii străini care lucrau cu contract. Nimeni nu 
încercă să-i aresteze, poliția se prăbușise. Cu poveri grele pe umeri, 
muncitorii străbătură Neumiinster, trecură podul de la Rensbourg și 
se îndreptară către graniță. Erau sătui de războiul german. Au trecut 
granița fără a fi controlați, Germania toată părea cuprinsă de flăcări. 
În ceea ce ne privea, ieşirea din spital a fost amânată fără explica- 
ţii și am fost repartizaţi la degajarea ruinelor, dar cea care ne comanda 
era mult prea lipsită de experiență, pentru cătane vechi ca noi. Era o 
infirmieră-șefă, nou-venită, care purta un coc mare în virful capului, 
o femeie tipic germană, slabă și plină de ea. Pe piept, deasupra broșei 
de argint, se lăfăia emblema Partidului, toată din aur. Vorbea gutural 
și răgușit. 
— Voi ăia patru, nepricopsiților, faceți bine și mișcaţi-vă mai 
repede! Faceţi rost de o lopată și degajaţi staţia 3. 
— O singură lopată? se interesă Micuţul. 
— Obraznicule! lătră muierea cea slabă. 
Legionarul se ridică foarte nepăsător și zise în franțuzește: 
— Allons-y, les garslli! 
— Aici se vorbește în germană! zbieră ea. 
— Mai du-te dracului! 
Femeia scrîșni din dinţi și dispăru pe scări. O infirmieră mărun- 
țică, care văzuse scena, ne șopti: 
— Feriți-vă de Mathilda! Are un frate la Gestapo... 
Legionarul se adresă Micuţului: 
— Amintește-mi s-o trec pe Mathilda pe lista lui Porta. 
— De ce? făcu mica infirmieră mirată. 
Legionarul o prinse de bărbie. 
— Pentru ziua răfuielilor, drăguţo. Facem lista din fuga calului. 
— Dumnezeule! exclamă prostuța. N-oţi fi comuniști? 
Camionagiul cel voinic Willy Bauer izbucni în rîs și fata clătină 
capul văzîndu-ne plecînd. 
— Să ai grijă ce spui, Grethe, șopti unei colege. Comuniștii își 
notează numele, e timpul s-o ștergem. 
Sora Grethe se porni să rîdă. 
[1] (fr) Să mergem, băieţi! (n. trad.) 

— Nu e cazul meu, fato. Tatăl meu e de cinci ani într-un lagăr 
de concentrare. Era național-socialist, dar nu știa să-și țină limba-n 
friîu. Înţelegi, am astfel o poliţă de asigurare pentru viitor. 

Cealaltă se scărpina gînditoare. 

— Măcar dacă aș putea spune la fel. Din păcate însă tatăl meu 
este maior într-o divizie SA Das Reich. 

Continuară să spele în tăcere canule și seringi, iar după un timp 
cea mică zise, pierdută în gînduri: 

— Poate că ar trebui să raportez șefului? Așa spune regulamen- 
tul cînd e vorba de cuvinte subversive. 

Grethe se uită lung la ea. 

— Margaret, să nu faci asta! Se poate întoarce împotriva ta în 
ziua cînd Adolf nu va mai fi. Regulamentele astea sînt făcute să le calci 
în picioare, amintește-ţi sfatul meu: n-ai văzut, n-ai auzit, n-ai vorbit! 

Se răsuci să plece și îi mai zise o dată: 

— Dacă vrei să te ţii la suprafață, ține minte ce ţi-am spus. 
Mănîncă, dormi, culcă-te cu cine vrei, dar ține-ţi gura, asta e principalul. 

Sora Grethe lucrează și astăzi într-un spital. Timp de patru ani 
a îngrijit soldaţi, a închis ochii morţilor, i-a toropit cu morfină atunci 
cînd erau în pragul nebuniei, s-a culcat cu ei cînd era la capătul nervilor. 
Timp de doi ani a îngrijit soldaţi englezi, făcîndu-le injecții, ocărîndu-i 
cum făcuse și cu soldații germani. Apoi, civilii au luat locul soldaţilor, 
cu boli ciudate și necunoscute pînă atunci. Infirmiera Grethe de la 
Crucea Roșie refuză să urce scările ierarhice și continuă să facă injecții. 
Din cînd în cînd întîlnea cîte un fost pacient, german, norvegian, danez, 
englez ori negru congolez, arab din Alger, vreun legionar tremurînd de 
febră care se întorcea din Indochina. Se bucura revăzindu-i, bea cu ei, 
uneori se culca cu unul ori cu altul. 

— Întotdeauna nu-i decât o ființă omenească, spunea ea, și am 
văzut atît de multe... 

Grethe a fost o mare infirmieră, pe care unii o dispreţuiau în 
numele moralei, dar alții-—mult mai omenoși—o salutau cu respect. 
Cititorule, dacă vei trece vreodată prin Hamburg, du-te la Landungs- 
briicken, nu departe de Reepersbahn. La stinga față de Hafenkrankheit!?., 
într-o casă retrasă, care este o clinică de specialitate, o vei găsi pe sora 


[2] Textual, boala portului—dispensarul antivenerian 

Grethe și mulțumește-i în numele tuturor bărbaţilor necunoscuți în 
uniformă verde sau kaki. 

Mica Margaret a fost spinzurată într-o zi de mai din anul 1945, 
murind tot atît de prostește precum trăise, în numele moralei și din 
cauza numărului prea mare de rapoarte. 

Odihnească-se în pace, nu e singura de felul ei. 

În ceea ce ne privea, găsisem mijlocul să chiulim de la degajarea 
terenului și jucam cărți în pivniţă, la infirmierul Peters. 

— Căci, spunea Legionarul, dacă ajutăm la degajări, ajutăm în 
același timp și pe cei pe care îi urîm. 

Peters cîștiga. Ne ghiftuia cu cârnaţi stropiți cu alcool de 90 de 
grade, îndoit cu apă și eram fericiți că sîntem în viață. La Hamburg, în 
1944, acesta era lucrul de căpetenie. Frăţiorul arătă către un borcan în 
care plutea ceva greu de definit. 

— Ce mai e și asta? întrebă, lungind gâtul. 

Peters privi înapoi și răspunse: 

— Un apendice infectat. 

Plin de interes, Micuţul îl culese cu vîrful degetelor și fluieră 
cîinele al cărui bot se vedea se sub aparatul cu raze X. 

— Ești un porc! îi zise Legionarul animalului, observiînd cum 
înghite bucata de intestin. 

— Ai să vezi, profeți Peters, pun rămășag cîrnăciorii mei contra 
șnapsului tău că îl dă afară. 

Cîinele, tolănit într-un colţ, ne privea cu ochii săi înfometați, 
deodată se ridică, sughiţă violent și scuipă apendicele. 

— Adu rachiul! strigă Peters încîntat. Am știut-o. 

Cu un gest de mare senior i-a înapoiat totuși Micuţului un 
cîrnăcior, anunțindu-ne ca în plutonul 7 este un artilerist în stare să 
înghită orice. 

— Aiurea, făcu Legionarul, care nu credea. Am mai văzut eu unii 
care înghit șerpi, sticlă sau scuipă foc. 

— Hai să vedem, propuse Micuţul, dacă nu-i de acord, îl 
cotonogim. 

În drum către plutonul 7 am cules în grădină o broască. Arti- 
leristul era un muntean zdravăn cu palmele cît lopeţile. Pe fruntea 
joasă și teșită, sprîncenele i se împreunau și ochii săi mici și negri ne 

fixau timp. Rise, foarte mîndru, cînd Peters îl întrebă dacă ar putea 
mînca broasca. 

— Înghit orice dacă mi se dă ceva pentru aceasta. 

— O palmă! zise Micuţul. 

— Pentru asta, răspunse artileristul, vă pot snopi pe toţi, cu tine 
în frunte, secătură! 

Frățiorul tresări. Un vînător de munte se apropie și îngăimă 
într-un dialect aproape de neînțeles: 

— Emil poate rupe cu mîna piciorul mesei, poate ameţi o vacă, 
uite așa! Și vaca se prăbușește. Poate ridica un cal de artilerie, cu har- 
nașament cu tot. 

Micuţul trase aer în piept, plin de dispreţ. Se duse la fereastra 
triplă, apucă rama, o zgudui de cîteva ori, apoi își puse întreaga forță. 
Zidul începu să crape, uriașul rămase cu rama în mâini, triumfător. 
Azvârli totul prin golul ferestrei în grădină, de unde se înălță un zgomot 
de tunet însoțit de proteste. Artileristul ridică bărbia. Se ridică încet, 
apucă masa cea mare din mijlocul încăperii, smulse un picior și-l sfă- 
rimă de colțul patului. Micuţul, ridicînd din umeri, luă patul cu cel 
care îl ocupa cu tot și, în urletele de spaimă ale bietului om, îl aruncă 
în celălalt capăt al camerei. 

— Liniște! răcni un Feldwebel din patul lui. 

Două palme îl cuminţiră. Cît îl privește pe artilerist, un pumn 
îl făcu să se întindă pe jos, cu gura deschisă de mirate. 

Legionarul ne făcu semn. L-am încadrat pe Micuţul luîndu-l 
cu noi. 

— Asta se lasă cu pîrnaie, dragul meu, profeți Peters. Se vor da 
semnalmentele tale, cel mai rău e buclucul cu fereastra. 

— Vezi-ţi de treabă, pe vremurile astea dispar atîtea... 

Scoase broasca din buzunar și o aruncă pe biroul infirmierei, 
care sări friptă scoțînd un țipăt de groază. 

Avioanele au revenit noaptea. Rugurile, reanimate de fosfor, 
s-au aprins din nou făcînd alte victime. Copiii se repezeau desculți în 
adăposturi pentru a pieri, prinși în cursă ca șoarecii. Undeva, în zona 
portului, o coloană de prizonieri păziți de gardieni din SS se îndrepta 
de asemenea către un adăpost. Nimeni nu auzi urletul bombei care îl 
lovi din plin. Nu rămase decît o grămadă de carne sîngerindă, care se 

contorsiona, urmată de putoarea obișnuită de sînge, salpetru și carne 
arsă. Un SS-ist fără picioare se tîri plingînd pînă la un prizonier care 
nu mai avea pîntec. Muriră unul în braţele celuilalt. Aruncătoarele de 
flăcări ale geniștilor i-au prefăcut apoi în cenușă. 

Pe lingă Monckebergstrasse se putea vedea cum lunecă o umbră, 
care din cînd în cînd se apleca asupra trupurilor ce zăceau acolo. O 
lamă de cuţit sclipea, secționînd cîte un deget și inelul dispărea într-un 
buzunar încăpător. Umbra mergea mai departe, către cadavrul următor, 
un geamăt, o lovitură de măciucă și degete agile care pipăiau trupul 
încă fremătind... Pretutindeni, lingă Elba, pe Hansaplatz, în Kaiser-Wi- 
lhelmstrasse, se putea vedea același lucru. În colțul lui Alterwall o 
femeie urla de groază. O siluetă scundă și felină se aruncă asupra ei, 
degete de oțel îi înăbușiră strigătul în gîtlej... Cu genunchiul, bărbatul îi 
puse piedică răsturnînd-o, o mînă scotoci pe sub fusta strimtă, sfișiind 
lenjeria subţire. Picioarele femeii se zbătură cu disperare, în timp ce 
o pulpă suplă și muschiuloasă le depărta... Vorbe fierbinţi și dulci i se 
șopteau la ureche, în timp ce o gură lacomă îi mîngîia chipul crispat... 

— Lasă-mă... nu vreau să-ți fac rău... 

Femeia îl lăsă, mai bine asta decît moartea... Plingea de spaimă... 
Deasupra lor un pom de Crăciun strălucitor se legăna în aer, apa cli- 
pocea în canalul Elbei, proiectoarele iluminau cerul, livid de praf și 
flăcări. Pămintul tremura, la fel ca femeia sub mîna celui care o viola. 
Cu precauţie, mîna urcă în lungul picioarelor desfăcute, dezbrăcînd 
victima. Era o femeie tînără care se grăbea spre adăpost și dăduse peste 
unul din monștrii pe care îi zămislesc astfel de nopți. Se aruncă asupra 
ei... Nici nu mai strigă. O bombă explodă nu departe... Nu-i acordară 
atenţie, nu simțiră pămîntul care se cutremura sub ei. Cu delicateţe, 
bărbatul scoase unul din ciorapii subțiri de mătase, își plimbă buzele pe 
el, își înfundă obrazul... Respirația îi deveni șuierătoare, ochii îi luceau 
în lumina flăcărilor. Mușcă obrazul femeii, o apucă de păr și, foarte 
repede, îi înfăşșură ciorapul în jurul gâtului... Strinse... Femeia horcăia, 
zbătîndu-se cu îndirjire. Bărbatul rise. Buzele i se învineţiră, ochii i-au 
ieșit din cap, gura i s-a deschis. Trupul se făcu moale și muri. Bărbatul 
scoase cu înfrigurare chiloţii mici ai victimei și îi puse în buzunar, 
după care violă cadavrul încă o dată, sărutînd gura lipsită de viaţă. Se 
linişti, zimbi cadavrului siluit, căzu în genunchi și își împreună mîinile. 


100 


Bombardament de noapte 


— Doamne, sînt mîna Ta. Încă un diavol de femeie a fost pedep- 
sit, așa cum mi-ai poruncit. 

Se aplecă asupra trupului și, cu virful cuţitului, crestă o cruce 
pe frunte, apoi dispăru ca o pisică printre grămezile de moloz și rui- 
nele fumegînde. 

Puțin mai tîrziu, două femei tinere au găsit cadavrul, dar, 
cuprinse de groază, au fugit cât le ţineau picioarele. Era al cincilea asa- 
sinat în numai cîteva săptămîni, poliția era la pindă. Afacerea trecu de 
la poliția judiciară la Gestapo, iar consilierul Paul Bielert preluă ancheta. 
Frumosul Paul în persoană, protectorul lui Tanti Dora. 

În palton și mănuși albe, cu ţigaretul de argint între buze, și 
cu nasul ascuns într-o batistă parfumată, privi îndelung cadavrul, în 
tăcere. Tocmai se încheiaseră măsurătorile și fotografiile, un medic 
se ridică de lingă trupul neînsuflețit, un medic vîrstnic, care se uita 
dintr-o parte la Frumosul Paul. 

— A violat-o înainte de a o sugruma. Rănile și tăieturile au fost 
făcute după ce a murit. 

— Mai bine mi-ai spune cine le-a făcut! mîrîi Bielert. Ar fi fost 
mai folositor! 

Îi întoarse spatele medicului și se îndreptă încet spre Merce- 
desul său. Mintea îi lucra din plin, mintea aceea care născocise torturi 
diavolești pentru „inamicii Reichului” și care era în sfîrșit preocupată 
de ceva rezonabil. 

La etajul trei al Prefecturii din Karl Muck Platz se înregistrau 
victimele bombardamentului, desigur cu o aproximaţie de cîteva sute, 
căci era imposibil a alcătui statistici exacte. O funcționară în vîrstă, 
roasă parcă de molii, aduna listele. După multe discuții, se ajunsese 
la 3418 morţi, atîția răniți și atâția dispăruți, căci foarte multe corpuri 
fuseseră preschimbate în cenușă, după ce geniștii curățaseră locul cu 
aruncătoarele de flăcări. Au fost mizgălite fișe, acestea trimise la arhive, 
a fost timbrat un vraf de certificate de deces, în așteptarea atacului 
următor. Este nevoie de ordine într-o societate civilizată. 

La numărul 367, de la etajul doi, Frumosul Paul, înconjurat de 
cîțiva colegi, studia fotografiile celor cinci femei asasinate. Cea mai 
tînără de 16 ani, cea mai virstnică de 32, toate strangulate cu un cio- 
rap, toate avind pe frunte o cruce sîngerie; în toate cazurile criminalul 

— Tipul e soldat, spuse brusc Paul Bielert și se ridică. 

Cei trei colegi l-au privit înmărmuriţi. Un SS-ist îl ajută să-și 
îmbrace paltonul. Își trase cu grijă mănușile albe pe mi.ini și, pufăind 
din țigaretul său lung, părăsi Prefectura. 

Timp de ore în șir a putut fi văzut plimbîndu-se prin străzile 
rău mirositoare, cu o batistă parfumată la nas, privit cu dispreţ de unii 
și salutat umil de alții. A fost văzut și la Tanti Dora, pălăvrăgi cu fetele, 
se răsti la Ewald, apoi rătăci pe Neuer Wall intrind în diverse locuri. 

Către seară ajunse la un restaurant de lux, de lingă Baumwall, la 
cîteva etaje sub pămînt. La suprafaţă nu se vedea decît o veche pivniță 
cu vechituri, dar după ce coborai o scară abruptă, care ducea mult sub 
nivelul străzii, o nouă lume ţi se deschidea. Lojele cu aer condiționat 
cuprindeau mese acoperite cu ţesături imaculate, cu veselă de porțe- 
lan și argintărie. Lămpile colorate, fotoliile comode și covoarele adinci 
contribuiau la atmosfera intimă. O armată de chelneri în vestă albă, 
cu revere roșii, se îngrijea de clienţii eleganţi și veseli. 

În aceste restaurante subterane de lux nu găseai liste de mîn- 
căruri și nici de vinuri. Comandai orice doreai, iar preţul era în funcție 
de comandă. O cucoană foarte sumar îmbrăcată îi luă paltonul Frumo- 
sului Paul, care se aruncă nepăsător într-un fotoliu, fără a-l învrednici 
pe oberul frînt de la mijloc nici măcar cu o privire. Potirniche cu ciu- 
perci, cartofi prăjiți, sticla de Oppenheimer... după care Paul Bielert se 
lăsă pe spate începînd să studieze numeroasa adunare. Eleganțţi ofițeri 
în uniformă cenușie sau verde, ofițeri de marină în albastru închis, 
cu fireturi aurite și cămăși de o albeață orbitoare, SS-iști în negru cu 
gulerele cusute cu argint, funcționari de partid, atât de încărcați cu aur 
încât pînă și un mareșal de pe vremea lui Franz-Joseph i-ar fi pizmuit, 
toți rideau, nepăsători, cu damele îmbrăcate în mătăsuri și blănuri. 
Un amiral se umfla în pene între două doamne foarte vesele, la gât îi 
atîrna Crucea de Cavaler cu spade și frunze de stejar și Crucea de Merit, 
din primul război mondial. Paul Bielert pufni disprețuitor văzînd că 
amiralul îi aruncă o privire de sus, amiralul însă ar fi înghețat dacă i-ar 
fi citit gîndurile Standartenfiihrer-ului SS Paul Bielert. 

Frumosul Paul îi ura la fel pe ofițerii superiori cât și pe junkeri, 
ceea ce o demonstră cu prisosință după atentatul din 20 iulie cînd, în 

calitatea sa de Gruppenfiihrer SS, intră sub comanda directă a șefului 
Gestapoului, Kaltenbrunner. 

Pînă una-alta, își devora în tăcere potîrnichea, mușcînd de pe 
oase precum un animal de pradă, fără să-i pese de privirile pline de 
dispreţ ale celor din jur. Oasele trosneau între dinţii săi puternici, din 
cînd în cînd scuipa cîte unul și se scobea cu furculița. La sfirșit scăpă 
un rîgîit ușor. 

Fu salutat politicos, mult prea politicos, de un domn în civil, 
care trecea pe lîngă masa lui urmat de o doamnă. Bielert răspunse fără 
a scoate din gură copanul de potirniche, pe care îl ținea cu amîndouă 
mîinile. 

— Agent al Gestapoului, foarte sus-pus. Dumnezeu știe ce caută 
aici! șopti domnul însoțitoarei sale. 

Un funcționar de la Partid, în uniformă ou de rață, își făcu apa- 
riția flancat de trei femei. Ceru coniac și, în trecere, o plesni peste fund 
pe prietena unui cavalerist care vru să se supere, însă cînd recunoscu 
pe vinovat deveni brusc numai zimbete. Omul Partidului mai trase o 
palmă peste fesele dansatoarei unui maior din Luftwaffe. Acesta pro- 
testă și proferă slab cîteva ameninţări. Nazistul pufni în rîs, privind 
Crucea de Război a maiorului, care strălucea singuratică pe panglica 
în două culori. 

— Tînjești după o moarte de erou? 

Ofiţerului i se urcă sîngele în obraz, însă partenera lui zimbi 

omului de la Partid. Aviatorul, vînăt, se îndreptă și spuse încet: 

— Vei avea vești de la mine. 

— Şi tu de la mine, răspunse celălalt, luîndu-și cîrdul de dame 
la bar, unde se urcă semeţ pe un taburet. 

Frumosul Paul își șterse gura cu șervețelul și ceru o Mocca. Foarte 
departe se auzea țipătul de alarmă al sirenelor. 

Porţile grele de oţel, prevăzute cu răsuflătoare, au fost zăvorîte, 
gonind afară lumea flăcărilor. Se simțea căderea bombelor prin ușoare 
zguduituri. Oberii serveau ca de obicei, fără grabă, fără teamă; nici cea 
mai mică compasiune pentru cei care, în urlete de groază, țopăiau acolo 
sus pe asfaltul arzînd sau pentru copiii care se topeau în lumina orbi- 
toare a fosforului. Orchestra cînta muzică languroasă pentru floarea 

Hamburgului și a Partidului, șiragurile sclipeau pe decolteurile adinci 
ale femeilor; pietrele de o valoare inestimabilă străluceau la mîinile 
rasate ale dansatoarelor. 

Afară, pe străzile învecinate, umbrele fantomatice ale nopților 
de alarmă erau la piîndă... O bombă asupra elegantului local de noapte, 
ce mană cerească ar fi însemnat pentru jefuitorii de cadavre! Unele 
umbre aveau zvastică la butonieră. 

Printre mese trecu, strecurîndu-se, o femeie frumoasă, într-o 
rochie albastru-deschis și cu pantofi decupaţi cu tocuri înalte, se opri 
lîngă Paul Bielert. 

— Bună ziua, Paul. Tu, aici? 

Cu ochii pe jumătate închiși îi făcu senin să ia loc pe scaunul 
din faţa sa. 

— Așază-te, Elsebeth, să pălăvrăgim. 

Elsebeth se așeză ridicînd nițeluș fusta, ceea ce descoperi picioa- 
rele ei lungi, în ciorapi extrem de fini. 

— Chestiuni personale sau de serviciu? 

Frumosul Paul țuguie buzele. Ochiul viu lucea amenințţător. 

— E război, Elsebeth, sîntem întotdeauna de serviciu. 

Ea rise sarcastic. 

— Mi-am dat seama, Paul. Chiar după ce am pierdut pe soțul 
meu și trei frați. 

Își aprinse o ţigară. După o clipă de gîndire, adăugă: 

— Și un fiu. Unicul meu fiu. Înţelegi ce înseamnă asta, Paul? 

— Nu înseamnă nimic, Elsebeth, absolut nimic. Singurul lucru 
care contează este victoria Germaniei. Să mori pentru Fiihrer trebuie 
să fie dorinţa fiecărui german, bărbat ori femeie, și este o moarte fru- 
moasă, Elsebeth, o moarte de pizmuit. Nu oricine se poate făli cu cinci 
eroi căzuţi la datorie. 

Femeia privi lung ochiul mort. 

— Ai spus eroi? 

— Da, eroi căzuţi pe cîmpul onoarei, pentru Fiihrer, răspunse 
Paul, îndreptîndu-se cînd pronunţă „Fiihrer”. 

Elsebeth rîse forțat. 

— Băieţelul meu avea șapte ani, o grindă i-a frînt spatele. Micu- 
țul meu Fritz... Să-l fi auzit cum plîngea... 

— Nu-i victorie fără lacrimi, draga mea, e legea vieții. Pentru a 
birui trebuie să suferi. Pînă și Fiihrerul trece prin clipe grele. 

— Ai fost vreodată pe front? întrebă ea dulce. 

— Nu, nu pe frontul la care te gîndești, însă pe un altul, spuse 
Bielert tăios. Adolf Hitler—se ridică—are nevoie de oameni care să facă 
să meargă mașina, oameni fără milă pentru trădători, defetiști, care 
să apere eroicul popor german de ciuma asta. Să nu crezi că munca 
noastră e ușoară, fata mea. Trebuie să fim duri, tari ca oţelul lui Krupp, 
să nu avem nimic din sensibilitățile copilărești. Crede-mă, nu știu ce 
înseamnă să ai inimă. 

— Te cred, spuse, privindu-l lung. 

„Căutătorul de eroi” avea un ochi pretutindeni, răscolea spitalele, 
batalioanele de supraveghetori, unităţile de poliţie, fabricile, birourile. 
Invalizi, bătrîni, puști, cu toţii îi cădeau în plasă. 

„Înainte, camarazi!” Plecau cîntînd spre unităţile de instruire. 

„Este atît de frumos să fii soldat! Trăiască Germania, trăiască Adolf Hitler 
și trăiască moartea eroilor!” 

Frumosul Paul rătăcea pe străzi în continuare, era văzut pre- 
tutindeni. Cînd se plictisea, ordona să i se aducă două femei pentru 

„vizită”. Asta îi lua câtva timp, după care, puţin cam roșu în obraji și 
puțin cam obosit, Paul Bielert pleca de la Judiciară. Fetele „vizitate” 
erau eliberate. Totul are prețul său. 

După alte trei zile avu loc o nouă crimă, tot o femeie, la cîțiva 
pași de Reepersbahn, în Hein Hoyerstrasse, din apropierea spitalului. 
Consilierul juridic Paul Bielert crezu că înnebunește de furie. Cărînd 
după el o duzină de experţi, îi asmuţi precum o haită amenințîndu-i 
de toate relele. 

— Să nu vă întoarcețţi, grămadă de neputincioși, înainte de a 
aduce un rezultat! Aveţi cinci zile, nici o secundă mai mult. În caz 
contrar, vă așteaptă divizia SS din sectorul central al frontului de est. 
Să crăpaţi acolo reglementar, în mijlocul mlaștinilor! 

Copoii părăsiseră clădirea cenușie din Karl Muck Platz, doi cîte 
doi. Al șaselea asasinat a fost cel al unei infirmiere de la noi din spital, 
o fată de 21 de ani. Ca și celelalte, a fost violată, iar chiloţii dispăruseră 
și ei. 

Principiile mărginite ale unei mame absurde au fost în 
mare măsură cauza crimelor sale. Omora pentru a face bine, 
fiind încredințat de meritele lui. 

Tot ceea ce îi spusese mama rămăsese însemnat cu litere 
de foc în mintea bolnavă, înceţoșindu-i înțelegerea. Nimeni 
însă nu încercă să-l înțeleagă. 

Noi înșine eram ucigași, însă ucigași în serviciu 
comandat, ceea ce era cu totul altceva... firește nu însă și pentru 
cei uciși! 


Hans Bauer a fost cel care a descoperit chiloţii. Această desco- 
perire a stîrnit, cum era și de așteptat, glumele cele mai josnice, pînă 
cînd Stein ne-a pus ziarul sub nas. 

Era vorba de o nouă crimă. Încă o femeie. Cadavrul, ca și cele 
ale victimelor anterioare, fusese dezbrăcat de chiloți de către ucigaș, 
un adevărat sadic. 

— La naiba! strigă Bauer. 

Privea aiurit sacul din care scosese chiloţii și îi număra nervos: 

șase! Am verificat și noi, cu același rezultat. Legionarul fluieră a pagubă. 
— Tiîritura! Șase chiloți și șase cadavre, socoteala se potrivește! 

Micuţul se întinse și aruncă o privire scurtă în sacul răsturnat 
lîngă pat. Conţinea cîteva pachete cu biscuiţi de secară și ceva lenjerie, 
împăturită regulamentar, cu vulturul aviaţiei la vedere. 

— Cum i-ai găsit? întrebă Micuţul, lovind sacul cu piciorul. 

— În ce rahat m-am băgat, cotrobăindu-l! Căutam ceva de scris 
și am simţit că alunecă ceva, asta-i! spuse Bauer întorcînd capul. 

— Minţi! hotări Micuţul. Adevărul este că adulmecai ceva de 
manglit și te-ai aruncat pe sacul lui Georg. 

În cameră nu eram decât noi cinci, toţi ceilalți erau la corvoadă 
sau la vizita medicală. 

— Ce ne facem? întrebă stupefiat Bauer. 

— Vrei să spui ce o să faci? îl corectă Stein. Tu i-ai găsit, nu noi. 
Noi nu ne băgăm nasul în lucrurile altora. 

Bauer rise răutăcios și ridică un deget, pe cît de acuzator pe 
atît de jegos. 

— Tu vorbești?! Poate că nu ești tu cel care i-a șutit șnapsul 
Micuţului în timp ce era la bordel? Ai? Nu mai spui nimic, găozarule? 

Micuţul sări ca ars. Îl prinse pe Stein de ceafă și răcni la el, 
scuturîndu-l: 

— Porcule! Este adevărat că tu m-ai furat? 

Stein stătea înspăimâîntat în mîinile uriașului. 

— Furi de la un prieten! Ce porcărie! 

Îl smuci pe Stein mai să-i rupă beregata, apoi îl lăsă înjurînd: 

— Ai să-mi aduci în cea mai mare viteză trei sticle, te privește 
de unde le furi. Dar cît mai repede, ai înțeles? Luă un chilot și-l adul- 
mecă: Încă mai pute a muiere. 

— Gura! spuse Legionarul, întorcîndu-se către Bauer, care stătea 
tolănit în pat. Ce spui? Aruncăm o vorbă la poliție? 

— Ești nebun? sări Bauer. Drept cine mă iei? Crezi că am legă- 
turi cu sticleții? 

Legionarul clătină din cap: 

— Chiar la asta mă gîndeam, oricum trebuie să facem ceva. Ai 
o altă idee? Atunci am eu una și, fără să mai aștepte răspuns, îi aruncă 
lui Bauer șișul. Folosește-l cum trebuie, să putem uita povestea aceasta 
cît mai repede. 

Bauer ţinea șișul în mînă și privirea lui înspăimîntată trecu de 
la armă la Legionarul, ce-și fumă pipa liniștit. 

— Vrei să-l ucid pe micuțul Georg? Nu se poate! 

Legionarul îl privi uimit: 

— Cretinule! Vrei s-o fac eu, sau Sven, sau Stein? Tu l-ai desco- 
perit, e treaba ta, dar pentru că ne-ai povestit, acum e și a noastră. De 
asta vrem să facem ceva. Nu-i cazul să mergem la Kripo, ai dreptate. 
De mult nu ne mai înțelegem cu poliția. Deci trebuie să o facem noi. 

Georg a omorît șase femei, îmi vei spune că noi am ucis mai multe, 
este adevărat, dar nu-i același lucru. Și micuța infirmieră? Era o colegă. 
Ucigînd-o, Georg a făcut un lucru josnic, căci era și colega lui. Vezi bine 
că nu mai are dreptul la viaţă și că asta ne privește pe noi. 

Bauer închise ochii. Albise. 

— Nu pot să-l ucid. Nu mi-a făcut nimic și îmi ceri să fac o crimă. 
O să fiu prins și dus în fața plutonului de execuție. 

Aceste cuvinte îl cutremurară. 

Legionarul se ridică, merse la Bauer, îi smulse cuțitul din mîini 
și și-l puse la cizmă. Scrîșni: 

— Tu trebuie să-l suprimi, lașule! 

Bauer se clătina înainte și înapoi, încovoiat de ura Legionarului. 
Micuţul se oferi să taie el gâtul lui Georg. 
Legionarul se întoarse și-l privi îndelung. 
— De ce vrei să o faci tu? 
Uriașul se puse pe rîs: 

— Pentru că trebuie să-i sucească gâtul cineva și dacă o fac eu 
sau altul tot una e! 

— Și nu-ți pasă? continuă Legionarul. 

— De ce? Georg este un gunoi, ai spus-o chiar tu, nomadule. 

Legionarul izbucni în rîs și se trînti pe pat: 

— Pe Allan! Ești grozav. Georg este un gunoi și pentru asta îi 
tai beregata cu sînge rece! Se ridică într-un cot: Camarade! În numele 
societăţii ce va veni îți doresc o moarte eroică înainte ca războiul să 
se fisîie! 

Scoase de sub saltea o sticlă de coniac și trase din ea un gât 
înainte de a face turul camerei. 

— Bun, deci o să-l cureţi pe acest Georg? 

— Îţi mai spun o dată! strigă Micuţul, care tocmai se ocupa de 
Stein. Pe cînd șnapsul meu, hoț de la prieteni! Dădu cu piciorul unui 
chilot albastru care zăcea, pe jos. Și cît timp vor mai zăcea aici amba- 
lajele astea de buci, ca să excite lumea? 

Bauer se grăbi să adune lenjeria feminină și s-o îndese în sacul 
lui Georg, împingîndu-l apoi la loc, sub pat. Se întoarse spre Legionar, 
care jongla cu trei zaruri. 

— Doamne Isuse Christoase! murmură Bauer cu o voce sugru- 
mată. Întinse mîna. Dă-mi cuțitul și o să-l fac bucățele, de nici maică-sa 
n-o să-l mai recunoască. 

Legionarul își ridică privirea; un zimbet viclean i se întipări pe 
chipul dur. Fără un cuvînt, scoase cuțitul siberian din cizmă și-l întinse 
lui Bauer, care, tremurînd, și-l ascunse sub pernă. 

Ușa se deschise. Georg, însoţit de alţii, își făcu o intrare veselă 
și zgomotoasă. Aducea un tort primit de la o infirmieră, căci toate îl 
adorau pe micuțul aviator de douăzeci de ani, care părea de șaispre- 
zece. Un zîmbet răutăcios apăru pe mutra lui Bauer. Își trase arma de 
sub pernă. 

— Ia asta, camarade! Poţi să tai cu el la fel de bine și prăjituri 
și tirfe. 

Bauer încremeni, apoi începu să rîdă în felul său copilăresc și 
împărți prăjitura. 

— Cine merge la bordel? strigă Erich, genistul. 

Își umplu gura cu tort și începu să boxeze cu un adversar 
imaginar. 

— Prea multă risipă de energie! strigă Micuţul cu o voce gravă. 
Ia-ți banii și cară-te după bere, altfel îţi arăt eu box! 

O lovitură bine ţintită îl aruncă pe genist în patul lui Thomas 
Jensen. Acesta se ridică și se așeză pe un alt pat. Thomas nu se amesteca 
niciodată. Se șoptea că fusese voluntar în 1939 și el însuși nu spunea 
da sau nu. Dar că-i era dor de casă, asta aflaseră cu toţii. Voluntar ori 
ba, nu mai suporta războiul și se spunea că-și tăiase venele, scăpînd la 
un fir de păr de curtea marțială. Thomas se retrăgea în carapace cum 
devenea cineva mai curios. Legionarul îi ordonase Micuţului s-o tragă 
de limbă pe infirmiera-șefă, care știa totul despre Thomas, dar sărmanul 
idiot ratase totul mărturisindu-i acesteia din capul locului intenţiile 
sale. Infirmiera Emma îl privise gînditoare pe Micuţul, clătinase din 
cap, apoi se culcase cu el. Ceva mai tirziu l-a căutat însă pe Legionar, 
care dormea împăcat și l-a aruncat pe jos dintr-o singură lovitură. 

— Șarpe marocan! L-ai pus pe Micuţul să mă spioneze! Ești un 
nemernic. 

Apoi îl sărutase pe Micuţul și ieșise în timp ce acesta îi trimi- 
tea bezele. 

— Eşti cel mai mare imbecil pe care l-a suportat vreodată pămîn- 
tul! strigase Legionarul enervat. 

— Sînt un prost, nomadule, o știu. Dar, vezi tu, eu nu pot să mint. 

— Asta e, renunţă Legionarul. 

— Nu vii cu noi, Georg, s-o facem lată? îl întrebă Bauer privin- 
du-l fix. Douăzeci de ani, asta-i virsta ideală. 

— Mulţumesc, dar nu-i de mine. Eu urmez sfaturile lui Goebbels 
pentru tinerii soldaţi. Să se ţină departe de băutură, tutun și femei. 

Bauer începu să se scobească între dinți cu șișul. 

— Ai dreptate. Toate femeile sînt niște diavoli, ele răspîndesc 
sifilisul și toate celelalte. Ar fi mai bine să le curățăm pe toate, nu-i 
așa? Izbucni în rîs și mișcă sugestiv șișul. Să bagi în toate o sculă ca 
asta! și se porni pe rîs. 

Georg se opri din mîncat și rămase cu gura căscată în faţa lui 
Bauer, care își rotea amenințător cuțitul deasupra capului său. 

— De ce spui asta? întrebă el liniștit. 

— Femeile sînt niște gunoaie, nu-i asta părerea ta? supralicită 
Bauer. 

— Nu înţeleg, spuse Georg. Nu te-am mai văzut așa. Își puse felia 
jos şi începu să se plimbe nervos prin cameră. N-am nimic împotriva 
femeilor, iar cele pe care le cunosc sînt foarte drăguțe cu mine. Și mama 
era bună cu mine: era atît de bine cînd mă săruta, înainte de culcare, 
cînd eram mic. Dar acum e moartă... arsă cu fosfor. Cred că se află în cer. 

— Doar Domnul știe unde s-o afla, spuse Bauer brutal. 

Nu mai rîdea și îl privea pe Legionar care se juca indiferent cu 
zarurile. 

— Nu te-ai culcat niciodată cu o femeie? reluă Bauer aplecîn- 
du-se ca să-l observe mai bine pe tînărul soldat. 

Stein, prea nervos, începu să fluiere. Simţea ca și noi că Bauer 
merge prea repede. 

— Nu! strigă Georg. Urăsc asta! Ai înţeles în sfîrșit! Urăsc... sîn- 
teți niște animale, niște fiare murdare atunci cînd vă gindiți la femei! 
Și cînd femeile au aceleași ginduri ca voi, ele sînt uneltele Diavolului! 

Bauer se retrase, îngrozit, în fața privirii lui Georg, în ochii lui 
se citea nebunia. Tînărul soldat își prinse părul în pumni, ca și cum 

ar fi vrut să și-l smulgă, apoi căzu pe pat cu fața îngropată în miîini și 
începu să plingă. 

Se lăsă o tăcere apăsătoare. Toţi îl priveau înmărmuriți pe tînă- 
rul soldat, dar, din cei cincisprezece, doar noi cinci înțelegeam despre 
ce-i vorba. Micuţul se ridică, își trase pantalonii și porni spre Georg, 
dar, ca o panteră, Legionarul sări, îi puse mîna pe umăr și rosti ferm: 

— Vino, Micuţule, să bem ceva. 
— Faci cinste? spuse uriașul mulțumit. 

Legionarul confirmă și îl luă de acolo. 

— Trebuie să-l omor? întrebă inocent Micuţul, arătîndu-l pe 
Georg care zăcea în pat hohotind de plins, fără să-i mai pese de ceva. 

Stein și cu mine l-am încadrat imediat și se înduplecă să iasă. 
La întoarcere, cîteva ore mai tîrziu, era liniște. Georg se afla la infirme- 
rie și ajuta un elev să pregătească bandajele. Rîideau amindoi fericiți, îi 
auzeam de pe culoar. Bauer se întinse în pat murmurînd: 

— O fac în seara asta, trebuie. 

Legionarul clătină din cap: 

— Cu cît mai repede, cu atît mai bine. 

Ne-am pus pe băut fără teamă, așa cum o făceam în fiecare zi, 
fără să ne pese de interdicții, în timp ce Micuţul a urcat la Emma. Seara 
se scurgea, iar noi eram tot mai beţi. Deodată, apăru infirmiera-șefă, 
fără uniformă, avînd pe ea o rochie de casă verde. Un spectacol inedit! 

Cu pași de pisică, ea se apropie de Bauer, întinse mîna și șopti: 

— Dă-mi-l! 
— Ce vreți să spuneți? 

Se aplecă deasupra lui și, ca să nu trezească toată încăperea, 
șopti: 

— O știi foarte bine, dă-mi-l! 

Bauer se ridică și o privi neînțelegător. 

— Ah! Nu pricepi. Ei bine, poţi să fii mulțumit că sînt eu și nu 
poliția! 

Cotrobăi sub perna camaradului nostru, luă cuțitul și-l ascunse 
sub rochie. Ieși fără să privească pe nimeni. 

— Măgarul de Micuţul a trăncănit! sări Legionarul. 
— Ce-i de făcut? întrebă Bauer disperat. 
— Ce se întîmplă aici? se auzi o voce în întuneric. 

Nimeni nu-i răspunse. Tîrziu, spre dimineață, apăru și Micuţul, 
vesel nevoie mare și strigiînd cît îl ţinea gura. Legionarul îl întimpină, 
șușotiră ceva, ieșiră și își continuară discuţia la toaletă. La întoarcere, 
Micuţul era sobru, tăcut și chiar puţin trist. 

Legionarul se trînti în pat și își aprinse o ţigară, fără să scoată 
un cuvînt și fără să răspundă la semnele noastre. 

Dimineaţa continuă ca de obicei cu vizita medicală, cu doctorul 
Mahler în frunte. Sora-șefă era de o rigiditate regulamentară, chipul ei 
nu trăda nimic în legătură cu cele petrecute. Un artilerist cu piciorul 
amputat, un nou-venit, începu să ridă prostește cînd Mahler îl întrebă 
cum se simte. 

— Bine, domnule măcelar-șef, minunat! Am fost să beau cu feti- 
țele un coniac. Scrieți că mă simt al naibii de bine, domnule măcelar! 
Hai, spală putina! 

Toţi tresăriră, așteptînd o explozie, dar doctorul îl privi o clipă, 
apoi îl bătu liniștitor pe umăr. 

— Cu atît mai bine, Fischer, aș vrea să putem spune cu toţii asta. 

Legionarul mă privi, ciocnindu-și fruntea. Sora-șefă îl urmă pe 
doctor și, chiar înainte de a ieși pe ușă, căută privirea Legionarului. Se 
înțelegeau foarte bine: bărbatul dur și femeia nu mai puţin dură, unul 
slab și uscat, cealaltă obeză buhăită. Ușa se închise cu un zgomot sec. 
Micul Georg se ridică și își răscoli în sac. L-am văzut cum își înalță 
fruntea uimit, căutînd ceva... apoi cum privi din nou în sac și, luînd 
o hotărire bruscă, l-a legat și l-a aruncat sub pat, scoțind un țipăt și 
ieșind pe ușă ca un nebun. 

— Ce are? îl întrebă Legionarul pe Bauer. 

— Nu înţeleg. S-a sonat și ăsta! 

— Se rotesc, se rotesc deasupra ta și te zdrobesc! strigă artile- 
ristul izbucnind într-un rîs dement. Te zdrobesc încetișor... Os cu os... 
Uraaa, camarazi, înainte! La luptă! Noi, blindatele, porcii, cea mai bună 
carne de tun din lume! și se puse din nou pe rîs. 

— Gura! urlă unul din Prusia Orientală, cu stomacul perforat. 

Fischer îl privi politicos, salută și-i vorbi în falset: 

— Da, generale! Îi terminăm. Cred doar în Sfinta Treime și în 
victorie. În numele lui Adolf, amin! 

— Este complet nebun! 

Legionarul îi făcu semn Micuţului și amindoi se postară în fața 
lui Fischer, care, plingînd, încerca să ia poziţia de luptă. 

— Repaus, artileristule! comandă Legionarul ca la instrucție. 

Fischer se relaxă. Îl privea pe Legionar, dar nu părea să-l vadă. 

— Culcă-te și dormi! continuă vocea aspră. 

Artileristul lătră: 

— Baterie la posturile de luptă. Foc! Adăpostiţi-vă! 

Dintr-un salt se trinti în pat, se rostogoli pe spate și ţintui 
tavanul. 

— Rahat! exclamă prusacul. E nebun de-a binelea! 

Masa tocmai se încheiase, cînd, deodată, ușa se deschise, lăsînd 
să treacă un veteran cu pălăria tiroleză lăsată pe ceafă, urmat de un 
individ negricios, masiv, cu pălăria înfundată pe cap ca și cum i-ar fi 
fost prea mare. 

— Heil! strigă veteranul. 

Cincisprezece oameni își ridicară nasurile din supa de urzici, 
privindu-l cu interes. 

— Rahat! spuse prusacul. 

Noul-venit se puse pe ris: 

— Să treci pe la mine, erou de trei parale, și o să-ţi încălzesc 
boașele de-o să zici că-s ouă răscoapte. 

— Sinteţi de la garnizoană? întrebă Micuţul, privindu-i curios 
pe cei doi civili. 

— Într-un fel, băiatule, și-i făcu semn amuzat celuilalt. 

Legionarul îi privi printre gene. 

— Poliția? îi întrebă. 

— Ai ghicit, Kripo. N-aţi mai văzut așa ceva, ai? Care dintre voi, 
eroi de doi bani, se numește Georg Freytag, din regimentul 7 antiaeriană? 

Toate privirile se îndreptară spre Georg, care, alb ca cearceaful, 
se sprijinea de masă; cel vîrstnic se opri în faţa lui. 

— Prin urmare, îngerașule, tu ești Georg Freytag? 

Georg deschise gura fără să scoată un cuvînt. Polițistul se aplecă 
spre el. 

— Ţi-a pierit glasul, iepurașule? Pentru că nenea Kripo a venit 
să te vadă? Poate că aducem o veste bună... poate ai primit o moștenire 
neașteptată... Dacă ai conștiința curată, nu-ți e frică de Kripo! 

În sală se lăsase o liniște de mormâînt. 

— Nuvrei nimic de la nenea? Păcat, te deranjează dacă ne uităm 
prin bagajele tale, să vedem dacă nu ai moștenit cumva ce căutăm? 

Fără să aștepte un răspuns, se aplecă și trase sacul tînărului 
soldat spre el. 

— Nu! urlă Georg. Nu-l atinge, e al meu! 

Polițistul rămase surd la cuvintele lui, iar negriciosul i se postă 
în spate ca o stîncă. Polițistul începu să cotrobăie. Haina de piele neagră 
se întredeschise și-am zărit curelele care susțineau tocul unui pistol 
38. Georg îl privea hipnotizat. Cu brutalitate, omul îi răvăși efectele 
militare atît de conștiincios împăturite; o cutie de bomboane căzu 
urmată de fotografia unei doamne cu părul gri. 

— Mamă! strigă Georg disperat, văzînd fotografia. 

Cîteva manuale au fost și ele aruncate, apoi o Biblie și la sfîrșit 
un cuțit în teacă—un cuțit finlandez. Polițistul îl trase din teaca din 
piele de ren și examină oţelul strălucitor, marcat de o zgîrietură adîncă. 

— Este al tău, micuţule? și arma dispăru în buzunarul hainei. 
Cu două degete, polițistul ţinea acum un chilot de damă alb, apoi unul 
albastru, încă unul alb... În total șase. 

Se ridică. Aerul malițios îi dispăruse, rămăsese hiena. 

— Destul cu gluma! Tu ai asasinat fetele. Dacă negi, nu faci decât 
să-ți îngreunezi situația. Hai! 

Cei doi îl apucară. 

— Lăsaţi-mă, sînt bolnav! strigă Georg disperat. Am febră, spuse, 
încercînd să-i lovească pe cei doi coloși. 
— Fii calm, spuse negriciosul care vorbea pentru prima dată. 

De departe, de pe scări, încă se mai auzea vocea lui Georg care 
striga: „Lăsaţi-mă lăsaţi-mă, am febră!” 

Cînd, peste cîteva clipe, mașina se opri la colțul cu Reepersbahn, 
Georg reuși să le scape și, alergînd pe șoseaua Glacis, sări peste bariera 
de la Sportplatz. Cei doi alergau pe urmele lui. 

— Stai! strigară de trei ori, regulamentar. Stai! 

Apoi se auziră împușcăturile. Proiectilele automatului îl arun- 
cară în aer, o clipă păru că plutește, apoi căzu zdrobit. Rîcîi pămîntul 
și spuse ceva de neînțeles. 

Polițistul se întoarse pe călciî.ie. 

— Mort. Misiune îndeplinită. Să ducem corpul la morgă. 

Cu negriciosul la volan, porniră spre Kripo. 

— Tot noi sîntem cei mai buni. Nici de data asta nu ne paște 
frontul de est. 

— Încă nu s-a născut omul care îmi va cuceri inima, 
spunea mereu Tanti Dora. 

— Să iubești o singură femeie este împotriva naturii, 
pretindea Legionarul. 

Dar cuvintele astea datau dinaintea întîlnirii lor. 

Acum, redeveniseră copii și visau un paradis, adică un 
bar cu șapte locuri. 

Tanti Dora îl ruga să dezerteze, dar el era prea bătrîn și 
prea viclean ca să facă asemenea nebunie. 

Trenul porni separîndu-i ca pe atîția alții. 

Războiul continua mai sălbatic ca niciodată. 


Ofiţerul de serviciu din gară ne verifică actele și spuse scurt: 
— Trenul Berlin-Varșovia-Lemberg, peronul 4. 
— Atunci, ăsta e! suspină Legionarul. 
Căpitanul îl privi și îi răspunse mucalit: 
— Cam așa ceva a zis și Cezar cînd a trecut Rubiconul. 
— Da, alea jacta est. 
Uimit, ofițerul îl studie pe soldatul cu cicatrice. 
— Eşti student, Obergefrei ter? 
— Nu, batalionul 2 din Legiunea Străină, răspunse Legionarul, 
amuzat de surpriza ofițerului. 

— Şi știi ce înseamnă? insistă celălalt. 
— Da, închipuiţi-vă! 

Ofițerul roși și ne lăsă să trecem. Micuţul răcni și porni ca la 
curse. O descoperise pe Bilă-de-Seu care, spre surpriza generală, venise 
să-și ia rămas-bun. Se repeziră unul la celălalt ca doi elefanţi de luptă. 

Trenul, ca un șarpe flămînd, aștepta soldaţii care se înghesuiau 
pe peron. Priveam marea pendulă din gară ale cărei limbi se roteau 
negre și amenințătoare. Limbile se învîirteau, se învirteau, se înghițeau 
una pe alta... În curînd se va termina totul. 

Prusacul și Thomas Jensen sosiră încet, cocoșaţi sub bagajul 
infanteristului. Stein și Bauer se aplecară pe fereastra compartimen- 
tului și strigară că au cinci locuri. Cum tocmai le întindeam bagajele, 
o măicuţă de la Crucea Roșie ne întrebă dacă vrem cafea, adică o fier- 
tură de sac de iută. 

— Îmbarcarea! strigă ofițerul de peron pentru a patra oară, căci 
nimeni nu-l băga în seamă. 

Împinse brutal cîțiva oameni, printre care și pe Micuţul, care îi 
răspunse prompt cu un șuvoi de înjurături, dar știind că nu-i bine să 
te pui cu cei de pe front, jandarmul se făcu nevăzut. Trenurile acestea 
păreau făcute să te înnebunească. Se auzi o voce de femeie care, striga: 
„Alfred!” Legionarul se întoarse și alergă spre chioșcul lîngă care Tanti 
Dora, cu gulerul ridicat, se ascunsese cu greu. 

Puse mîna pe umărul micului legionar și îi șopti: 

— Ţi-am adus haine civile. Grăbește-te să te schimbi la toaletă 
și fugi! 

Legionarul își pleacă ochii. 

— Dora, micuța mea, fără prostii! Îi ştii pe câinii din jandarme- 
rie. Nici unuia dintr-o mie nu-i izbutește lovitura și, dacă mă prind la 
tine, o păţești și tu. 

— Nu mi-e frică de închisorile lor! 

— Nu, dar mie îmi este de gloanţele lor! 

Scoase un articol decupat dintr-un jurnal și i-l puse sub nas. Ea 
își mușcă buzele citind: „În atenţia dezertorilor și lașilor! Cer poporului 
german și mai ales femeilor să fie cu ochii în patru ca să-i descopere 
pe lașii care se ascund în coloanele de refugiați ca să treacă de la est la 
vest. Nici o milă pentru acești mizerabili dezertori! Voi, demne femei 
germane, național-socialiste, denunțaţi-i fără milă, fie că este vorba de 
străini, fie că sînt soți, fii sau fraţi. Locul lor nu este în marea noastră 
Germanie național-socialistă! Semnat Heinrich Himmler." 

Tanti Dora își înălță privirea: 

— Ce monstru! Dar ai puțină răbdare, se va găsi ac pentru cojo- 
cul lui! 

— Sau pentru al nostru, dacă ne purtăm ca proștii. Singura șansă 
de supraviețuire este să urmăm mișcarea generală... În tăcere. Să te 

ascunzi pe cât este posibil. O prinse de bărbie. Și să ai în buzunar hârtii 
care să te facă să treci de cel mai afurisit control. 

Îl arătă pe Feldwebel-ul ce semăna ou un hipopotam: 

— Privește-l pe ăla cu ceafa groasă, s-ar înfiora de plăcere să 
aresteze un dezertor și să-l spinzure cu o pancartă pe piept. Plîngi, 
bătrîna mea Dora? Ce înseamnă asta? Dora, potolește-te! 

Încercă stîngaci să-i șteargă lacrimile. 

— Ești un nătărău, un nătărău, hohotea femeia cu capul pe umă- 
rul lui. O să-ţi scriu, Alfred, în fiecare săptămînă... 

Mîngâia cicatricea lui privind locomotiva care sta gata să ples- 
nească sub presiunea vaporilor ce ţișneau în jeturi albe și se gîndea: 
„Parcă ar fi o fiară care se hrănește cu sîngele vostru! Unde crezi că vă 
duce?” 

Înainte de a-i răspunde, Legionarul privi podul pe care zdrăn- 
găneau tramvaiele: 

— Bătriînul ne-a scris că regimentul se află aproape de Orșa, în 
sectorul central. Orșa este la intersecția drumurilor între Minsk, Tula și 
Moscova. Drumul merge pînă în Siberia și se termină la Kolima, acolo 
unde camarazii noștri lucrează în mine. 

„Orșa!” gîndi ea. Un nume. Un nume necunoscut, un punct pe 
harta nemărginită. Un loc trist și murdar în imensitatea Rusiei, prin 
care trec mii de soldați, dintre care cei mai mulți nu se mai întorc. 

Ea îi mîngiie mîinile, pe care soarta nedreaptă le obligă să aducă 
moartea altor soldați și pe care ar fi preferat să le vadă amestecînd 
băuturile... 

— Alfred! murmură ea, înghițindu-l din priviri. Nu înţelegi, imbe- 
cilule, că te iubesc? De ce? Habar n-am. Am fost violată la doisprezece 
ani, la cinsprezece am început să iubesc chestia asta, dar acum nu mai 
îmi pasă. Copii, noi doi nu mai putem să avem, dar sîntem două ființe 
care se înțeleg și se pot iubi. Amîndoi știm că viața este un carnaval 
mizerabil în care trebuie să porți masca cea bună. Alfred, te aștept și 
treizeci de ani dacă este nevoie. Într-o bună zi ne vom trezi din acest 
vis urât și atunci o să vindem șandramaua și o să plecăm undeva unde 
putem munci. 

Legionarul izbucni în rîs: 

— Unde, Dora? În Tibet? 

— Nu, în Brazilia. Sora mea are un bordel, unul adevărat, este 
loc acolo și pentru noi doi. Fără jandarmi, fără Gestapo, să poţi respira 
în liniște. 

O micuță infirmieră, proaspăt ieșită din școlile Fiihrerului, țopăia 
în lungul peronului agățind ici și colo cîte o ramură de brad, așa cum 
văzuse într-un film de război. Își ștergea ochii cu batista și, aruncîndu-și 
capul pe spate ca o walkirie, striga: „Vă mulțumesc, eroi! Vă mulțumesc 
că luptaţi pentru a ne apăra pe noi, femeile germane, de ciuma sovietică!” 

Un infanterist cu mutră de vulpe trase un vînt și îi spuse în faţă: 

— ie îți lipsește ceva, fetiţo! și o pocni peste fund în rîsul gene- 
ral. Grăbeșşte-te spre casă, vin învingătorii! 

Micuța infirmieră, ultragiată, smulse ramura de brad și fugi să 
se plîngă unui Feldwebel din jandarmerie, care ridică indiferent din 
umeri și o îndepărtă. Mai încolo, o întreagă familie însoțea un puști 
de șaptesprezece ani, care pleca în Polonia la o unitate de instruire. 

— Să fii curajos și demn! striga tatăl, consilier ministerial. Și să 
faci cinste familiei tale. 

— Şi așteptăm o scrisoare cît mai curînd, nepoate! chelălăie 
un moș cu părul alb, într-o uniformă fantezistă de colonel din primul 
război mondial. Să ne scrii cum Fiihrerul ţi-a înmânat Crucea de Fier 

— Să trimiţi o fotografie cît de repede o să poți, murmură mama, 
ștergindu-și o lacrimă. 

— Femeile germane nu pling, Luise! îi spuse tatăl cu reproș. 

Un pastor cu pălărie rotundă își trecu brațul peste umerii femeii 
și îi spuse, consolator: 

— Este o onoare să-ți trimiți fiii la luptă împotriva barbarilor 
care ne amenință patria! 

Un alt membru al familiei, în ţinută nazistă, îl privi cu asprime: 

— Cum? Inamicul ne amenință patria? N-a explicat atât de clar 
Fiihrerul că e vorba doar de ajustări ale liniei frontului? 

— Ajustări pînă la Berlin! rînji un subofițer de la o altă fereastră 
a trenului. 

Preotul clipi înspăimântat. Își băgă degetul între gulerul tare 
și gât, iar mărul lui Adam începu să i se agite în timp ce-l privea cu 
umilință pe omul Partidului. 

— Voiam să spun că inamicul a năvălit în Ucraina, care, după 
spusele Fiihrerului, este tot patria noastră. 

— Cînd a spus Fiihrerul așa ceva? 

— De mai multe ori, vorbind despre marele Reich ce se va întinde 
pînă în Caucaz, unde sînt inamicii noștri acum. 

Nazistul îi făcu semn să tacă. 

— N-ar fi mai bine pentru dumneata, pastore, să tragi o raită pe 
frontul de est, să-i ajuţi pe eroii noștri să-l înfrîngă pe dușman? 

Radia de fericire văzîndu-l pe pastor cum tremură. 

O siluetă gri se strecura în lungul trenului și Bauer urlă de bucu- 
rie recunoscîndu-l pe Ewald de la Tanti Dora, în uniformă de campanie. 

Cu două zile în urmă intrase pe poarta cenușie a cartierului 
general al Gestapo-ului din Karl Muck Platz și, după o lungă așteptare, 
se trezise în biroul lui Bielert. 

Bielert, așezat pe colțul mesei, luase din mîinile lui Ewald rapor- 
tul obișnuit, scris cu litere mici. Lovi raportul cu dosul palmei. 

— Cite minciuni și invenții sînt aici? 

— Nici una, domnule Brigadefiihrer. Totul este adevărat! 

— Renunţă la „domnule”. La noi se spune direct Brigadefiihrer, 
rînji Bielert. Încearcă să ţii minte! 

Un potop de înjurături căzu peste Ewald, mut de uimire. La 
sfîrșit, Bielert scoase o hîrtie albă cu dungă roșie și i-o puse sub nas. 

— Uite, încorporarea ta într-un regiment disciplinar. Ai fost 
soldat doar șase săptămîni, așa-i? 

— Da, Brigadefiihrer, zbieră Ewald, pocnind din călcâie ca și cum 
ar fi învăţat asta pe terenul de instrucție de la Grafenwehr. 

O amintire care-l îngheţa. Mai bine la închisoare decît într-o 
cazarmă de infanterie, spusese pe atunci. Și fusese luat de acolo, des- 
coperindu-se că totul era o eroare și că ar fi trebuit dus la închisoare 
pentru furt și alte coțcării. Scăpat de armată, după ce își isprăvise con- 
damnarea, trăise în mediul interlop al Hamburgului, dar îi era tot mai 
greu. Frontul îi aduna pe toți, chiar și pe cei ca Ewald, iar regimentele 
disciplinare erau create tocmai pentru bandiți ca el. 

Bielert se aplecase deasupra lui spunîndu-i: 

— Mai este și o altă soluţie, prietene. 

Mutra lui Ewald se lumină, se vedea scăpat. Din pîrnaie scă- 
pase devenind turnător. Puţini erau cei care mai ieșeau de la Gestapo 
în urma denunţurilor sale, iar Paul Bielert îi datora chiar numirea ca 
Brigadefiihrer, căci turnătorul, din întîmplare, căzuse peste o afacere 
importantă. 

— Fac tot ceea ce doriţi, Brigadefiihrer, se bîlbii Ewald cu o pri- 
vire de cîine bătut. 

— Poţi să alegi între două variante: batalionul disciplinar sau 
tribunalul cu procedura de urgenţă pentru dușmanii poporului. 

Ewald se sufoca: 

— Dar n-am făcut nimic! gemu el. Nu m-am amestecat nicio- 
dată în politică! 

— Nu mai spune! îi răspunse Bielert arătîndu-i raportul. Și astea? 
Sint oare știri mondene? Ești băgat pînă la gât în politică, scumpule. 

Se întoarse către ușă și strigă: „Geige, Potz!” Apărură imediat 
doi giganţi în uniformă SS. 

— Procedura de urgență pentru ăsta! rînji Bielert, arătîndu-l pe 
Ewald căruia îi clănțăneau dinții și era gata să leșine. 

Cei doi SS-iști îl apucară de mi.ini, spunîndu-i rece: 

— Vino, micuțule. 

— Nu, nu! urlă nefericitul. Nu puteţi să-mi faceți una ca asta, 
Brigadefiihrer! V-am servit corect, v-am executat toate dorințele! 

— Nu am decît o singură dorință, împuțţitule, să nu-ți mai văd 
mutra! îi rîse Bielert în nas. 

Ewald striga înnebunit. Mizerabilul turnător fusese destul de 
prost inspirat să o pomenească pe Tanti Dora în ultimul său raport. 
Totul se terminase pentru el, nimeni nu se atingea de Tanti Dora. 

— Bine, găsiți-i o uniformă și să plece cu primul convoi. 

Asta era pricina pentru care Ewald se strecura acum în lungul 
trenului, într-o uniformă fără epoleți și fără însemne de armă. Bielert 
nu se mulțumise să-l trimită într-un regiment oarecare disciplinar, 
ci chiar în batalionul 919 de reeducare disciplinară, aflat la Brest-Li- 
towsk. Dacă Ewald ar fi bănuit ce-l așteaptă, ar fi întins-o în mahalalele 
Hamburgului. Ar fi avut mai multe șanse să scape așa decît din cea 
mai celebră unitate a armatei germane, acolo unde Stabsfeldwebel-ul 
Neuring te primea invariabil cu aceleași cuvinte: 

— Dacă vă trece cumva prin cap că vă puteţi scăpa pielea fugind 

de aici,vă înșelați. La amiază veți căpăta un glonte regulamentar în ceafă. 
În lungul trenului alergau cîțiva jandarmi, cu plăcile străluci- 
toare pe piept. Micul legionar o strînse pe tanti Dora la piept. 

— Asta este, Dora, trebuie să plec. Acest război nu se poate 
termina fără caporalul Alfred Kalb din Regimentul 2 al Legiunii. Gîn- 
dește-te, dacă Hitler învinge, n-o să ne fie bine! 

Tanti Dora îl îngropă la pieptul ei uriaș. Gurile lor se căutară, 
puteai să crezi că n-o să-i mai dea niciodată drumul. 

— Alfred, șopti ea, o să te întorci sigur! 

Era aproape un ordin dat lui Dumnezeu. Legionarul nu trebuia 
să moară pentru o cauză idioată. Înălță privirea și se forță să suridă. 

— Osămă întorc, scumpa mea Dora, pe Allah că o să mă întorc. 
Rușii n-or să poată ucide un caporal din Legiune! Doar un cabil ar 
putea-o face. 

— Alfred, scrie-mi, scrie-mi! Înnebunesc dacă mă uiţi! Îi spuse, 
îmbrățișindu-l sălbatic, cu inima sfișiată. Plingea, iar lacrimile lăsau 
dîre pe obrazul pudrat. 

— În vagoane! strigă un jandarm. Se închid ușile! 

Legionarul urcă încet și rămase în cadrul ușii. Dora însă îi mîn- 
giia fața slăbită. 

— Adio! spuse el cu o voce sugrumată. 

— Nu, marocane, nu adio, ci la revedere, spuse ea mușcîndu-și 
buzele. 

— Ai dreptate, la revedere! rîse și el. 

Micuţul își aruncă pe geam sacul, apoi farfuria cu trei cârnaţi, 
o piine de secară și cîteva sticle de rachiu. Se repezi apoi încă o dată 
în brațele lui Bilă-de-Seu și o ridică în sus într-o ultimă îmbrăţișare. 

— Ai grijă de tine, ursule, să nu te adun din bucățele, rise ea. După 
ce ne căsătorim o să avem douăzeci și trei de copii la fel de uriași ca tine. 

— La naiba! rise Micuţul. O să fie lucrul cel mai bun din viața 
mea. Trăiască înfringerea! Douăzeci și trei de mucoși, Doamne! 

— O să scot om din tine, hoț de buzunare! și îi dădu o palmă 
pe obraz. 

Micuţul rîse fericit: 

— M-am îndrăgostit de tine! Ești cea mai tare dintre fetele din 
șandramaua de pe Wiener Neustadt și totuși ești atît de simpatică! 
Emma, spuse el luminat, cînd se termină războiul o să ne aciuim amîn- 
doi într-un bordel și vei vedea că ești cea mai bună tirfă! 

— Porcule! strigă Bilă-de-Seu ultragiată. Sînt o doamnă, nu o 
tîritură, încearcă să ţii minte asta. De altfel o să am eu grijă... 

Micuţul își plecă ţeasta uriașă. 

— lartă-mă, dacă te-am supărat, dar adu-ţi aminte că nu sînt 
un gentleman! Și ai grijă cînd englezii o să-și arunce bombele, să-ți 
ascunzi tîrtița! 

Ea îi surise, și ochii îi dispărură în pernuțţele de grăsime. 

— Ursule, murmură ea, ești prost ca un bou! Dar îmi placi prea 
mult. Aș vrea să te întorci, chiar și cu un picior lipsă, asta n-are nici o 
importanţă. Ba chiar ar fi mai bine, ai fi mai ascultător. 

Un jandarm se plantă în fîța lor, cu picioarele crăcănate, și îl 
împinse pe Micuţul spre tren: 

— Spune-mi, Obergefreiter, aștepți o invitaţie specială? 

— În cincisprezece zile mă întorc, Emma! Permisie pentru însu- 
rătoare, găsesc eu ceva, strigă uriașul. 

Trenul se urni cu o smucitură și capul lui se lovi de un fier, 
rănindu-l. 

— Isuse, mi-am spart capul! Mă voi întoarce! 

— Întoarce-te, întoarce-te! strigă Emma. Alerga alături de tren, 
ținîndu-și poalele fustei cu mîna și agitînd cu cealaltă boneta roșie de 
infirmieră. Faţa îi era scăldată în lacrimi. Întoarce-te, ursule, întoarce-te! 

Tanti Dora, pe jumătate ascunsă de chioșc, îi făcea semne Legi- 
onarului care încă se ţinea în ușa deschisă. O femeie de cincizeci de 
ani căzu, avind în braţe un copil de trei luni care se rostogoli pe asfalt. 
Se auzi țipătul îngrozit al unui pușcaș marin. 

Mai repede, mai repede... Nesfirșitul tren se tîra ducînd cu el 
trei mii și opt sute de capete devite în uniformă, printre ruinele Ham- 
burgului, spre Berlin. 

Un jandarm își tăia drum pe culoar: 

— Închideţi ferestrele, se trage asupra celor care se arată la 
fereastră. 

— Muscă de rahat! explodă un subofițer de la înălțimea plasei 
pentru bagaje. 
Într-un alt compartiment cineva începu să cînte: 


Întoarce-te, întoarce-te, te aștept, 
căci pentru mine tu ești fericirea... 


Pe peron, sute de iubite, de mame, de femei și de copii încă mai 
fixau linia orizontului, acolo unde trenul dispăruse, lăsînd în urma lui 
o colonă de fum care se înălța spre nori. Cei mai mulți urmau să nu 
se mai vadă. Tanti Dora, singură lîngă chioșc, privea absentă și buzele 
îi tremurau. 

— Întoarce-te, Alfred... Pentru numele Domnului, întoarce-te 
la mine, nu contează cum, chiar și în cârje, dar întoarce-te... 

Bilă-de-Seu ajunsă la capătul peronului, continua să-și agite 
boneta roșie. Gifiia, obosită, după acest exercițiu neobișnuit. 

— Urs prost, șopti ea, să nu rămii pe acolo... 

Și făcu un lucru de care singură nu se credea capabilă: în mij- 
locul peronului, sub geamurile sparte, își împreună mîinile și se rugă. 

Începu să plouă, o ploaie fină și apăsătoare. Peronul se goli încet, 
iar sirenele începură să urle. Oamenii alergau care încotro. În depăr- 
tare căzu prima bombă. 

La intrarea pe peron rămăsese doar o tînără cu fața împietrită, 
care își sfișia batista cu dinţii. 

— Otto, biiguia ea cu vocea sugrumată. Of, nu, Ottol... 

Deodată, scoase un țipăt ascuţit și începu să-și smulgă părul 
de disperare: 

— Otto, nu-i lăsa să te ucidă! Hitler e un asasin! gemu ea. Hitler 
e un asasin! 

Doi tineri civili în haine negre au apărut brusc lingă ea. O insignă 
de argint străluci într-o mînă și se auzi: „Gestapo”. S-a zbătut cu îndîr- 
jire, dar izbutiră s-o tîrască în penumbra misterioasă a clădirii Poliţiei. 

În tren, infanteristul Otto murmura: 

„Lotte, draga mea, o să ne revedem în curînd.” Împărtăşi unui 
camarad faptul că Lotte era însărcinată. 

Dar copilul lui Lotte nu a văzut niciodată lumină zilei. Mama 
sa spusese adevărul într-o ţară în care adevărul echivala cu o condam- 
nare la moarte. 

Trenul străbătea Germania. Se oprea cîteva clipe în gări supraa- 
glomerate pentru a înghiți noi valuri de soldaţi extenuați. Se cățărau 
peste munţi de saci, marmite, măști de gaze, puști, mitraliere, pături 
făcute sul și peste trupuri îmbrăcate în verde, în albastru, în negru, în 
cenușiu. 

Toate armele. Soldați din marină în vîrstă de șaisprezece ani, 
cu insigna celor de la submarine pe mînecă; SS-iști fanatici cu ochii 
ficși, crescuţi în casa statului dictatorial cu nume de instituție educa- 
tivă; polițiști între două vîrste, într-un verde veninos, în drum către 
un post de poliție de ţară, meniţi să fie ținta partizanilor inamici, care 
îi vinau ca pe fiare. Erau soldaţi din diviziile de blindate, în jegoasele 
lor uniforme negre, puțind a benzină și ulei; cavaleriști solizi, ca orice 
țăran, cu epoleții galben-țipător; scunzi vînători de munte cu floarea 
de plumb pe mînecă; artileriști fără decoraţii; geniști cu fețele împie- 
trite de oboseală după munci inumane, triști ca epoleţii lor negri. Erau 
artileriști din marină, înalți și grași, mulțumiți că aparţin unei arme 
îndepărtate de front, în lungul coastelor; agenţi de legătură cu ochii 
inteligenţi, care își împopoţonau spusele cu cuvinte străine, pentru a 
arăta cîte limbi știu. Dar cei mai mulți erau infanteriști în uniforme 
atît de răpciugoase încît dezmințeau denumirea glorioasă de „regină 
a armelor”. 

Prin toate colțurile se bea, se juca. Un grup șușotea în jurul unui 
infirmier, un Obergefreiter. 

— Cu hepatita, nu-i nimic de făcut, spunea infirmierul, cu văr- 
satul și gripa, nici atât... pentru atît de puţin vă trimit la plimbare. 

Aruncă în jurul lui o privire prudentă, dar nu i se păru că are 
vreun ascultător primejdios în apropiere. Continuă șoptind: 

— Tifoida, băieţi, un adevărat tifos, asta e ceva. Asta-i doboară! 
Febră, să le crape termometrele. Dacă unul singur este aproape mort, 
nici ei nu mai rezistă. Nici nu crezi cît de buni devin creziînd că ești 
gata să urci la ceruri. Și apoi boala durează foarte mult. 

— Şi cum poți să faci tifoidă? întrebă un infanterist deșirat. 


126 


Întoarcerea pe front 


Cîteva pliculeţe își schimbară proprietarul și infirmierul își mai 
înfundă niște bani în buzunar. Zimbi confidenţial, după o altă privire 
împrejur. 

— Praful din pachete îl puneţi în cafea și pe urmă trageţi o dușcă 
de votcă. În cel mult cincisprezece zile sînteți într-un pat bun și aţi 
terminat-o cu războiul pentru șase luni. 

— Poţi să crăpi? întrebă un cavalerist mai sceptic. 

— Ai avut parte vreodată de ceva fără riscuri, cretinule? spuse un 
aviator într-o elegantă uniformă gri-bleu, cu pieptul plin de decoraţii. 
Avea aproape douăzeci de ani, dar războiul îl îmbătrînise cu cel puţin 
zece ani. Se săturaseră pînă și ei, eroii zburători ai lui Herman Goering. 

Traversarea Berlinului a avut loc noaptea, în timpul unei alarme. 
Peste tot, în lungul trenului înțesat, ne zbăteam să ajungem la toalete, 
în atmosfera pestilențială se schimbau replici stupide. 

Legionarul, înghesuit între Micuţul și mine, îl avea în față pe 
Ewald, vinăt de ciudă, încadrat de Stein și Bauer. De la înălțimea plasei 
pentru bagaje, prusacul glumea și imita diverse personaje. 

— Ia spune-ne ce părere are Hitler despre situaţie! strigă Stein. 

Prusacul își ridică filtrul măștii de gaze ca pe un microfon, își 
potrivi o șuviţă pe frunte și își împinse înainte buza de jos. Semăna cu 
o caricatură îngrozitoare a lui Hitler, vocea însă era uimitoare. 

— Femei germane, bărbaţi germani! Niciodată nu am fost atît 
de aproape de victorie! Linia frontului este sinuoasă și face operaţiile 
dificile. Ne vom replia pe poziţii dinainte stabilite, pentru ca acțiunile 
noastre să se desfășoare conform planului. Dușmanii poporului spun 
că este vorba de o retragere, dar știți că acolo unde se află bravii mei 
soldaţi nu poate fi vorba de retragere! Încă un mic efort și a noastră 
este victoria finală. Dar, așteptînd-o, fiți siguri că veţi muri ca niște eroi! 

Ridicîndu-și brațul pentru salut, își pierdu echilibrul și se 
prăbuși. 

— Fiihrerul a căzut, spuse Bauer. 

Micuţul își răsucea meticulos o ţigară. În timpul celor patru luni 
petrecute la spital adunase conştiincios toate mucurile și avea acum 
un săculeț de tutun. Trecuta lui sărăcie îl învățase să nu risipească 
NIMIC, orice putea deveni folositor. 

— Credeţi că o să primesc o permisie dacă mă însor cu Emma? 
întrebă trecînd cu limba pe foiţă. 

— Bineînţeles că nu. Hauptfeldwebel-ul Edel va spune că ești 
idiotul regimentului și că idioții nu trebuie să se însoare. Și pe urmă 
de ce să lași văduvă o fată atât de drăguță? izbucni Legionarul în ris. 

— Mai taci! Întâi și întâi că Emma n-are nimic dintr-o fată dră- 
guță. Este un tanc care l-ar dobori chiar și pe Edel dintr-o lovitură. 

— Edel va spune de asemenea, continuă Legionarul, că moar- 
tea eroică este singura ta șansă, altfel, după război, o să ajungi într-un 
lagăr de exterminare, ca pericol public! 

Această evocare ne făcu pe toți să ne strimbăm. 

— Nu înțeleg! spuse Micuţul. 

— Nici nu mă miră, rise Bauer. 

— Nu sînt decît un porc scos din școala de corecție. Mamei nu-i 
păsa de noi, iar pe bătrinul îl știu mereu beat. La internat ne băteau 
și în restul timpului ne băteam între noi. Știe vreunul dintre voi ce-i 
aia o școală de corecție? Nu? Mă așteptam la asta. Iadul! Nici vorbă de 
școală. „Nici n-o să aveţi nevoie”, spunea supraveghetorul, un răspopit 
din Tiibingen, Se spunea că femeia organistului îi fusese amantă și de 
asta fusese izgonit din biserică. Și este adevărat că n-aveai nevoie să 
știi să scrii și să citești ca să cari grinzi de fier sau să sapi șanțuri. Pe 
urmă, am devenit soldat, nu uitaţi că fac parte dintre cei activi, nu sînt 
rezervist. Mi s-a spus: „Pleci la război ca să-ţi aperi patria.” În sinea 
mea m-am întrebat de ce trebuie să o apăr, dacă ea nu a făcut nimic 
pentru mine și nici măcar nu eram eu cauza acelui război. „Împotriva 
barbarilor, a dușmanilor fără milă”, au spus. Bun. Deci te lupţi cu bar- 
bari și oameni fără milă. Probabil că ei știu acolo sus că dușmanii sînt 
și mai răi ca tine, Micuţule. Tu ești doar carne de tun. Am dus-o așa, 
trăgiînd asupra a tot ceea ce mi se dădea ordin, pînă cînd mi s-a spus: 

„Cară-te!”, și am întins-o. Și timp de șase ani m-am plimbat cu orăta- 
nial!! nazistă pe piept. 
Micuţul se opri și ne privi răutăcios. 

— Dar acum s-a ivit ceva nou și asta mă tulbură. Sînt logodit 

și o să am douăzeci și trei de copii cu cea mai bună femeie din lume, 


[1] Aluzie la vulturul nazist (n. trad.) 

spuse, ștergîndu-și fața. Și este ceva ce nu merge. Celui de dincolo—de 
la Harkov, Kiev, Sevastopol și din celelalte locuri în care ne-am apărat 
patria—dacă îi spui: „Ascultă, Ivan Ivanovici, de ce tragi în mine?”, o 
să-ți spună: „Tovarișci Friț, n-am nici o îndoială! Tătuca Stalin a spus 
că trebuie să o fac.” Și, poc, te pomenești cu o gaură în frunte. Zi-mi 
dacă nu sîntem sonaţi amindoi? 

Legionarul privi îngrijorat în jurul lui, închise brusc ușa com- 
partimentului și spuse cu asprime: 

— Taci, cretinule! Dacă nu, o să te spînzure chiar dacă te înţe- 
legi cu Ivan. 

— Tocmai asta și spun! strigă Micuţul. Mereu ţi se spune ce 
să faci, mereu aceeași placă: „Gura, fă ce ţi se spune, sau o să atîrni la 
capătul funiei.” Uite că eu nu înţeleg. 

— N-are nici o importanţă, spuse cu cruzime Legionarul. Supu- 
ne-te. Este mai sănătos și pentru tine, și pentru noi. O să te îmbolnăvești, 
gindindu-te; capul tău nu-i făcut pentru așa ceva, el trebuie să poarte 
casca și atita tot. 

Micuţul ridică din umeri: 
— Probabil că ai dreptate, nomadule. 

Dragoste de ocazie 


Fără să-și fi dat seama cum, se găsi deodată în 
fața unei clădiri mari și cenușii, la numărul 8, de pe Prinz 
Albrechtstrasse. Doi vulturi și mențiunea „Poliția secretă” erau 
gravate pe placa ovală de bronz. 

Urcă scările ca un robot, deschise ușa grea a cărei 
clanță se afla atît de sus încît se simți la fel de mic ca un copil. 
Santinela SS nu-i aruncă nici o privire, în ciuda uniformei lui 
de ofițer. 

La etajul al patrulea se opri în fața unei uși cenușii, pe 
care se putea citi, pe o mică placă de aramă: Stapo B2. 

Se înfioră, ca și cînd i-ar fi fost frig. Mai departe se 
deschise altă ușă. Apărură căști negre și strălucitoare; o femeie 
tîrită în lift, care cobori iute spre beciuri. 

Un bărbat înalt și blond, cu nasul acvilin—o înfățișare 
ideală pentru Himmler—se interesă ce căuta locotenentul 
Ohlsen. 

— M-am înșelat, șopti locotenentul ca în vis. 

Cobori scara alergind, ieși în stradă și răsuflă ușurat. Va 
putea să-i privească în ochi pe Bătrînul și pe Legionar fără să 
roșească. 


Ploua atunci cînd locotenentul Ohlsen părăsi vila. Locotenentul 


n-avea manta și-și ținea cascheta în mînă ca ploaia să i se scurgă prin 
păr. Se opri, își ridică fața spre cer, se bucură de ploaia care-i răcorea 
obrajii arzători... 

Ce bine făcuse tînărul maior! Dumnezeule! Bine făcuse! Toată 
petrecerea stricată. Locotenentul simţi un fel de bucurie și plecă mai 
departe. Oare el ar fi avut curajul acela absurd? Îi trecu prin minte un 
gînd, un gînd minunat... Să se întoarcă acasă, să sune, să sune înde- 
lung, să se îndrepte liniștit spre aroganțţii săi soctri, să-l privească pe 
socrul său șezînd, impunător și obez, în fotoliu, să-i spună tot ce gindea 

despre ei... Niște porci, nimic altceva! Porci acoperiți cu diamante. Să 
vadă ochii lor de pește atunci cînd își va înfige baioneta în pîntec... Ce 
caraghios ar fi! 

Un Mercedes negru, cu număr oficial de poliţie, îl ocoli. înăuntru 
se întrezăreau ofițeri și doamne ce rideau. Locotenentul își spuse că 
se plictisea. Camarazii săi! Erau ani de cînd se despărţise de ei... Poate 
muriseră cu toții. Îl cuprinse teama și-l revăzu în minte pe micul legionar 
al cărui chip brutal păru că se ivește în spatele tufișurilor din apropi- 
ere. Un chip fără trup. Locotenentul spuse cu voce tare: „Salut, Alfred. 

Micul legionar zîmbi cu zîimbetul său de cap de mort. Doar gura 
zimbea, ochii niciodată. De multă vreme ochii și inima lui încetaseră 
să mai zîmbească. 

— Ai avut dreptate, Alfred! Dumnezeule! Cîtă dreptate ai avut! 
Sintem niște vite și vom muri în bălegar. Trăiască Legiunea Străină! 

Strigă aceste cuvinte foarte tare, inconștient, își reveni și privi 
temător în jur. Un Schupo venea agale. Bănuitor, îl măsură pe locotenen- 
tul ud leoarcă din cap pină-n picioare. Pe casca lui de poliţist, vulturul 
lucea și ploaia i se scurgea de pe ceafă pe mantaua de ploaie, cu reflexe 
strălucitoare. Locotenentul grăbi pasul, în vreme ce polițistul se opri 
și-l urmărea cu privirea, gîndindu-se că în seara aceasta avea totuși 
noroc... nu fusese nici o alarmă. Își continuă drumul. 

Locotenentul coti pe o stradă laterală. Amintirile se înghesuiau 
în mintea lui... Ziua cînd erau pe poziţii în apropierea văii Elbrusului... 
O căldură toridă. Nici copaci, nici umbră. Cît timp trecuse de atunci. 
Atiţia camarazi morţi, cu un glonţ în frunte, pe poziţiile acelea! De 
necrezut! Îi trecu prin faţa ochilor un șir de chipuri, toţi cei ce fuseseră 
împușcați în cap: Unteroffizier Schler, Gefreiter Busch, Panzerschiitze 
Schultze, Oberschiitze Mall, Feldwebel Blom... cel care, după război, voia 
să meargă în Spania să cultive portocali. Vorbea mereu despre plantaţia 
de portocali, nu fusese niciodată în Spania și învăța spaniola dintr-un 
dicționar vechi și zdrenţuit. În ziua cînd a murit—pușcașul siberian 
nu ţintise bine, astfel că agonia lui a durat trei minute—le-a spus celor 
ce stăteau în jurul său: Yo no me figuraba. 

Micul legionar, care știa spaniola, aprobă din cap și-i răspunse 
în aceeași limbă. Blom a murit împăcat, gindindu-se la plantaţia lui 
de portocali. L-au îngropat lingă un cactus răsucit, cu o bucăţică de 

portocală pe care Legionarul i-a pus-o în mînă, apoi au bătătorit bine 
pământul, ca lupii de stepă să nu-l sfișie. N-aveau niciodată timp s-o 
facă așa cum trebuie, mureau atîția! Dar cu Blom era altceva, toată 
lumea cunoștea povestea plantației de portocali. 

A doua zi a fost rîndul locotenent-colonelului Von Herling, pe 
care pușcașul siberian l-a lovit sub marginea căștii. A murit pe loc și 
pămîntul n-a fost bătătorit pe mormîntul lui pentru că era un nou-venit, 
dar în ziua următoare mai rămăsese foarte puţin din el, căci câinii de 
stepă îl dezgropaseră. Comandantul, nebun de furie, pomeni de Curtea 
Marţială, dar era atât de cald în valea Elbrusului încît incidentul a fost 
uitat înainte de căderea serii. 

Acest comandant era colonelul von Lindenau care, mai tirziu, 
a căzut la Kiev, ars de viu în tancul său. Trupul lui carbonizat atîrna 
în afara turelei și Porta a spus că seamănă cu o friptură uitată în cup- 
tor. Riseseră. Cum nimeni nu-i simţea lipsa lui von Lindenau, au lăsat 
curăţenia în grija lui Ivan, care a și făcut-o. Echipa rușilor a desprins cu 
ajutorul a două furci corpul colonelului, care a fost așezat într-o groapă, 
cu puţin pămînt peste el și nimeni n-a aflat vreodată unde-și doarme 
Lindenau somnul de veci! Ohlsen dădu din cap. Ce război! 

Ajunsese pe malul Havelului și se așeză pe o bancă, în ploaie, 
șiroind de apă, dar puţin îi păsa și văzu că se afla alături de Prinz Albre- 
chtstrasse unde Heinrich își avea biroul, la etajul al patrulea al Stapo. 
O fată venea agale, îmbrăcată într-o haină din piele roșie, cu o pălărie 
udă pe cap. Îi zîimbi. El îi întoarse zîmbetul și-și șterse faţa. 

Fata se așeză lîngă el pe banca șiroind de apă și-i oferi o ţigară. 
Fumară în tăcere. Țigările erau umede. 

— Sîntem uzi de-a binelea, spuse fata, care avea picioare 
frumoase. 

Locotenentul făcu semn că da. 

— Îţi place să te plimbi prin ploaie? 

— Nu, zise el, absolut deloc. 

Fata fumă cu greutate. 

— Nici mie. 

Începură să ridă şi rămaseră un timp cufundaţi în gînduri. Fata 
rupse tăcerea: 

— Vii de pe front? 

— Da, din Est, și mă întorc curînd. 
— Să facem o bucată de drum împreună, propuse ea ridicîndu-se. 

Porniră pe drumul ce mergea de-a lungul Havelului. 

— Şi iubitul meu a avut o permisie, spuse fata încetinind pasul. 
Dar n-a mai vrut să plece. 
Locotenentul o privi cu coada ochiului. Era drăguță, cu nasul 
cîrn, ca o pisicuță. 
— A dezertat? 
Fata făcu „da” din cap și-și șterse fața. 
— Nu voia să se întoarcă acolo. Îi tăiaseră totul. 
— Îi tăiaseră totul? întrebă locotenentul fără să înţeleagă. 

Fata ceru altă ţigară. 

— Da, un glonţ, o rană într-un loc nepotrivit, a fost nevoie să-l 
castreze. Ca să urineze avea un tub, puţea. 

Locotenentul nu găsi nimic de spus. Și comandantul Fromm 
fusese castrat, însă de ruși. Compania lui îl găsise legat pe o masă în 
casa unui ţăran, cu organele puse într-o farfurie lingă el, ca la măcelărie. 
Era mort. Tot abdomenul îi era vinăt. Șapte prizonieri au fost executați 
cu un glonţ în ceafă, nu fiindcă ar fi fost cu ceva implicaţi, ci pentru 
că trebuia dat un exemplu. Erau șapte georgieni din Regimentul 68 
Grăniceri, toți din Tiflis, și au căzut cu fața înainte, ca mahomedanii 
atunci cînd își fac rugăciunea. 

— Şi-apoi ce s-a întîmplat cu logodnicul tău? 

O tutuia, instinctiv. Povestea despre soldatul castrat îi legase, 
devenise și ea cineva de pe front. Un iubit castrat... Tristă poveste, ce 
făcea o fată în asemenea situație? Micul legionar fusese castrat și el, 
însă de călăi, într-un lagăr. 

— L-au prins, spuse fata, scoțindu-și pălăria ca s-o scuture. 

— N-a avut noroc. 

— L-au împușcat la Morellenschlucht, în același timp cu un 
general de aviaţie. Am fost să-i iau cenușa de la Curtea Marţială. 

„La naiba!” gîndi locotenentul. „De fapt, ce mă privește pe mine 
povestea asta?” 

— Mi-au dat-o într-o cutie de pantofi, cu recipisă, ca pe un colet 
poștal. 

— Și ce-ai făcut cu cenușa? 

Fata zimbi și privi rîul. 

— Am aruncat-o în Havel. Arătă apa cenușie și furioasă care 
curgea în fața lor, mai strălucitoare ca de obicei din cauza ploii. De-asta 
vin în fiecare zi aici, să-i spun: „Bună ziua, Robert!”. Uneori îi arunc flori 
și cînd plec îi spun: „La revedere, Robert, războiul încă nu s-a sfîrșit.” 

— Te înţeleg, spuse locotenentul și se miră că o înţelege 
într-adevăr. 

Amâîndoi au mers acasă la fată. Ea și-a aruncat haina roșie pe 
un scaun și a propus să facă cafea, dar a descoperit că nu mai avea; nu 
mai avea nimic altceva decit cîteva sticle de bere și doi litri de votcă 
aduse de Robert de pe frontul de est. Au băut votcă dintr-o halbă de 
bere, apoi fata s-a întins pe sofa. Locotenentul o sărută și-i povesti 
despre Inge și Gunni, îi spuse și că voia să se răzbune. 

— Nu folosește la nimic, șopti fata, strîngîndu-se lîngă el. 

Îi strânse în miîini genunchii rotunzi, în vreme ce ea îl mîngâia 
pe păr. 

— Ai păr frumos, cel al lui Robert era ca al tău, la fel de negru. 

Mina locotenentului alunecă mai sus, dar fusta era atît de 
strimtă încât nu putea merge mai departe; fata își desfăcu picioarele 
aproape fără să-și dea seama, suspină, îl luă de gât. Degetele locotenen- 
tului continuau să urce; simţi marginea ciorapului și, chiar deasupra, 
o cicatrice adîncă. 

— Ce-i asta? 

— O schijă de bombă, acum doi ani. 

Rana sîngerase foarte mult în noaptea aceea. Un marinar de pe 
dragoarele de mine se grăbise să-i lege un garou din panglica beretei 
sale, cu partea pe care scria „Marina de război” la vedere. Dacă rana 
n-ar fi fost atît de gravă ar fi ris, dar suferea groaznic, schija atinsese 
osul. „Un milimetru mai mult şi adio picior!” spusese chirurgul. Își 
ridică piciorul ca să-l privească: 

— Am picioare frumoase, nu-i așa? 

— Da, spuse locotenentul. 

O luă în braţe, o sărută. Ea deschise gura și se contopiră într-un 
lung sărut. Degetele încă nesigure îi traseră fusta în sus, în vreme ce 
fata se ridică puţin. 

— Nu trebuie, șopti ea cu ochii închiși. Abia ne-am cunoscut! 

Dar se lipi de el, își apăsă gura pe gura lui într-un sărut lacom, 
murmură niște biete cuvinte. El o mușcă de git, îi sărută sfîrcurile sîni- 
lor dezveliți și își plimbă degetele pe umerii ei. 

Uitară totul, cufundîndu-se în dragoste. Timp de o clipă, o culme 
a uitării și a vieţii, din moment ce mîine avea să moară. Ea plîngea, dar 
de ce? Fără îndoială că n-ar fi ştiut să spună. Îl plîngea pe Robert, cenuşă 
risipită pe fundul rîului, se plingea pe ea înseși? O sirenă începu să urle. 

Se ridicară pe jumătate și ascultară cu atenţie încordată con- 
certul infernal care bintuia deasupra orașului, apoi căzură iarăși unul 
în braţele celuilalt. 

— Sînt englezii, spuse ea. Totdeauna vin ziua. 

Puteau fi auzite avioanele, foarte sus. Cum reușesc oare să 
găsească Berlinul pe vremea asta? 

Începură exploziile, făcînd să se cutremure geamurile. 

— Coborîm în pivniță? întrebă locotenentul. 
— Nu, e groaznică, umedă și murdară. Să rămînem aici. 

Se iubiră din nou și adormiră înlănțuiţi, epuizați. Seara, cînd 
s-au trezit, continua să plouă. Băură, mîncară, făcură iarăși dragoste; se 
simţiră deodată foarte tineri. A doua zi veni sora ei, care era funcționară 
la SD. Expresia ei favorită era cuvîntul rahat, pe care-l folosea la fiecare 
două minute. Locotenentul era exasperat, o fată atît de frumoasă n-ar 
fi trebuit să folosească cuvinte... 

— La naiba, voi doi nu v-aţi plictisit pe întuneric? spuse ea rizind. 
Și dacă vă alegeţi cu un copil? La dracu”! 

Se duse la bucătărie și începu să scotocească printre crătiți. 

— Sînt pe punctul să înființeze o nouă organizație, strigă ea 
scoțind capul pe ușă. E secretă. La naiba, ce poveste! Vor să pună mîna 
pe ultimii tăiați-imprejur cu un regiment SD adus din Polonia și din 
Sudeți. Unul dintre ei, un SS-ist, m-a înghesuit la toaletă. Crede că ser- 
viciul e un bordel, ceea ce, la urma-urmei, e destul de adevărat. 

Scăpă din mînă un ou. 

— Rahat, strigă ea, lovind coaja cu piciorul. 
— Alice e o adevărată scroafă, îi spuse fata locotenentului, dar 
e de treabă. Îi poți povesti orice, nu te denunță niciodată. A ascuns un 

evreu aici, alături, dar n-a vrut să-l ajute pe Robert pentru că nu-i plac 
dezertorii. Zice că sînt lași. 

Locotenentul făcu un gest vag. Ce era lașitate sau nu în acest 
război? 

— Ai putea să dezertezi? 

— Cine a dezertat? strigă Alice din bucătărie. Nu așteptă răs- 
punsul. N-ai un șorț? Nu-l găsesc deloc! Rahat, uite-l! 

— Nu cred că aș îndrăzni, răspunse locotenentul. 

— Trebuie să fie atît de înspăimîntător pe frontul de est. Nu ţi-e 
niciodată frică? întreabă ea mîngîindu-l pe obraz. 

— Mi-e frică totdeauna, dar dacă rămîn acolo am o șansă să scap. 
Dimpotrivă, dacă dezertez și pun mîna pe mine, nu mai am scăpare: 
plutonul de execuţie la Senne sau la Morellenschlucht. 

— Sînt mulți executați? 

— Un număr de necrezut. 

— Şi cînd pleci? 

— Miine. 

Ea oftă și-l sărută iarăși cu buzele pline și fremătătoare, ca un 
rîu primăvara. Alice veni cu dejunul. 

— Sper să-mi faceți onoarea. Heinz vine diseară, vom fi toți patru. 

„Cine poate fi Heinz?” își spuse locotenentul. 

Coniacul și berea treceau din mînă în mînă. Beau tot ce le cădea 
sub mînă și Alice obținea multe lucruri, sau mai bine-zis le fura, dar 
știa că ceilalți furau și ei și aceștia știau că ea știa! 

Așa că sfirșea prin a fura la lumina zilei. 

— Alice, n-ai nici o urmă de moralitate, spunea sora ei. Nu poţi 
totuși să stai în combinezon în fața locotenentului. 

— Rahat, zise Alice, și la naiba cu morala. 

Numitul Heinz, pe care-l auziră urcînd scările în fugă, intră așa 
cum intră cineva care are dreptul să facă zgomot; era Unterscharfiihrer SS. 

— Bună, fetelor! Uite, trăscău și cafea. 

Scoase un hohot de bețiv și nu observă gradul lui Ohlsen, pe 
care-l numi fără fasoane „colega”, dar locotenentului nu-i păsa de nimic. 

Băură iarăși, glumiră, apoi se duseră la culcare. Alice gemea de 
plăcere, Heinz rîdea ca un mercenar și răsufla ca un taur. 

A doua zi, în zori, locotenentul plecă fără să trezească pe nimeni, 
fără măcar să știe numele fetei. Se duse în gara Friedrichstrasse. Peronul 
era înțesat de soldaţi în permisie ce se întorceau pe front, unii însoțiți 
de cei apropiaţi, dar majoritatea singuri, căci erau evitate despărțirile 
în gară, care aminteau prea mult de înmormântări. Ohlsen se plimba 
nervos pe peron. „Nu-i ceva obișnuit să pleci înainte de sfîrșitul per- 
misiei”, gîndi el. 

— De ce naiba nu luaţi trenul de la Charlottenburg? întrebă un 
funcționar al gării un grup de soldați. Găsiți mai ușor locuri, trenul se 
formează acolo. 

Un subofițer bătrin, ce stătea așezat pe raniță, spuse disprețuitor: 

— În celălalt sens ar trebui să luăm trenul, ar trebui să mergem 
la Schleisinger Hof. 

— De ce? E ultima stație din Berlin, plină ochi! 

— Tocmai, rinji un Obergefreiter întins pe peronul ud, cu o cutie 
de mască de gaze sub cap. Nu e nici un tren de front în gara Silezia, 
dar, dacă-ţi vizezi foile la comandantul gării, cîștigi o zi și pleci în ziua 
următoare. 

Sosi un rapid, înțesat de soldaţi pe care bătrînul subofițer îi 
arătă rizind. 

— Ăștia au înţeles! Pun rămășag pe ce vreţi că trenul se va goli în 
gara Silezia, dar trebuie să ne grăbim. Dacă întârzie, cîinii de jandarmi 
vor fi acolo și avem toate șansele să fim puși la zid. 

Cîţiva soldaţi săriră spre tren, încercînd să se agaţe. 

— Nu le e bine! spuse subofițerul înveselit. Și ei s-au prins! 

— Nici o oprire la gara Silezia! striga conductorul ce fugea în 
lungul peronului. 

Se auzi un hohot de rîs asurzitor. „Ce vorbești! O să fim mai 
repede acasă!” 

Funcţionarul ce recomandase gara Charlottenburg privea cu 
gura căscată trenul arhiplin. 

— Fiihrerul nu va câștiga războiul cu turma asta, spuse el, plecînd 
supărat. Un locotenent de blindate veni la locotenentul Ohlsen și-l 
salută cu familiaritate. 

— Încerci șmecheria cu gara Silezia? 

— Nu, răspunse Ohlsen, cu nepăsare. 
— Dragă prietene, dar e o zi de permisie în plus! 
— N-am chef, replică locotenentul zimbind. 

Ofiţerul se întoarse pe călcîie și se îndepărtă repede. „Nazist sau 
tîmpit, își spuse el, probabil amindouă.” Se duse spre doi locotenenți 
de infanterie, dintre care unul dispăru imediat în tren. 

Agățate pe toate garniturile, pancarte scrise cu litere mari purtau 
lozinci încurajatoare, de exemplu: „Mergeţi spre victorie!” Un subofițer 
scuipă pe una dintre ele: „N-au decît să meargă!” 

Deodată se auzi un fluierat. Era semnalul de avertizare dat de 
un Feldwebel de la artilerie. Trei căști de oțel, trei jandarmi se iviră pe 
peron. Ochii ameninţători sclipeau sub căștile strălucitoare. Trenul pe 
care-l aștepta locotenentul intră în gară și se opri în scrîșnet de frine. 
Soldaţii se repeziră. Strigăte, chemări, înjurături, certuri. 

— Urcaţi în vagoane, trenul pleacă! 

Încet, trenul străbătu Berlinul, trecu peste Spree, în depărtare se 
ghiceau Alexanderplatz și Prefectura de poliție, unde sute de oameni 
închiși își așteptau fără îndoială moartea. În gara Silezia era o mulţime 
uriașă, dar puţini au urcat în tren. Coada în fața biroului comandantu- 
lui gării creștea mereu, o coadă de oameni mulțumiți că reușiseră să-și 
vizeze hârtiile și unii împinseseră îndrăzneala pînă acolo încît să spună 
familiei să-i aștepte dincolo de bariere. Un șuierat lung, megafoanele 
emiteau ordine. Trenul locotenentului își urmă drumul spre est. 

Fiecare compartiment era plin cu o grămadă de bărbaţi în drum 
spre abator, care aveau încă în sînge amintirea celor cincisprezece 
zile minunate. Dar acum îi aștepta altceva: focul, blindatele, luptele 
corp-la-corp, sîngele, mutilările, moartea... Cuvinte cu o asemenea încăr- 
cătură de groază și suferinţe încît depășea orice închipuire. 

Ghemuit într-un colț, sub manta, locotenentul închise ochii, în 
vreme ce ceilalți jucau cărți, beau sau spuneau povești obscene. Loco- 
tenentul Ohlsen plingea... în tăcere. Își plîngea fiul pierdut, căminul 
distrus, își plingea singurătatea... Ba nu! Nu era singur. Acolo unde îl 
ducea trenul erau fraţii săi de arme, camarazii săi. 

Și îi revedea pe toți: Bătrinul, ca o stîncă, micul legionar, Joseph 
Porta, Micuţul, atît de înalt, atît de prost, și toţi ceilalți... 

Trenul străbătea Germania. 

În clipa aceea, în spatele frontului se încheia concentrarea de 
trupe sovietice. Totul fusese pregătit pentru cea mai mare ofensivă 
din istoria războiului. 

Într-o groapă adincă de obuz i-ar fi putut vedea pe Porta, Micuţul 
și un infanterist rus care jucau zaruri. Pistoalele lor mitralieră zăceau 
aruncate alături. Toţi trei ajunseseră acolo în timpul luptei. Micuţul 
cîștigase deja o sticlă de votcă cînd urgia cea mare a frontului răbufni 
de la o zare la cealaltă și puse capăt jocului. 

Două sute șaizeci și trei de divizii de infanterie și optzeci și 
cinci de divizii blindate porneau la atac. 


Sfirşitul Volumului III 

